
Lukijalle 


En uskonut koskaan kirjoittavani kirjaa ufoista. Olen aina 
suhtautunut ihmisten tekemiin ufohavaintoihin melko 
neutraalisti. Suurimmalle osalle havainnoista löytyy usein 
luonnollinen selitys. Jollekin ufoaihe saattaa olla jopa pelot- 
tava ja siihen tutustuminen vaikeaa. 

Ufohavainnot voisi jakaa kahteen eri luokkaan. Ensim- 
mäinen on humanoidihavainnot eli elävien olentojen ha- 
vaitseminen. Näihin suhtaudun erittäin kriittisesti. Tietys- 
ti joillekin tapauksille ei löydy luonnollista selitystä. Tässä 
kirjassa en ota kantaa mahdollisiin humanoidihavaintoihin, 
eikä kirja käsittele niitä. 

Toinen luokka käsittää tuntemattomien kohteiden ha- 
vaitsemisen. Nämä voidaan edelleen luokitella valoilmiöiksi 
ja konkreettisiksi esineiksi. 

Valoilmiöistä suuri osa johtuu rakettien laukaisuista, il- 
makehässä palavista satelliittien tai rakettien jäännöksistä 
sekä meteoreista. Osalle havaituista valoilmiöistä ei ole löy- 
tynyt luonnollista selitystä. Olkoon ne siten ufoja, tai aina- 

kin tunnistamattomia liikkuvia valoja. 

Nähdyistä esineistä valtaosa on ilmakehää, revontulia tai 
muita avaruutta tutkimaan lähetettyjä tutkimusilmapalloja. 
Niitä on vuosien varrella lähetetty mm. Ruotsin Kiirunasta 
valtavat määrät. 

Joskus esinehavainnon nähnyt kertoo ilmassa näkyneis- 
tä punaisista tai kirkkaista kolmioista. Tutkimuspalloissa on 
kolmionmuotoisia laitteita, joten niitä nähneet ovat havain- 
neet näitä palloja. 

Ilmavoimien tutkat olivat havainneet 1960- ja 1970-lu- 
vuilla joka kuukausi kymmeniä pallohavaintoja, lähinnä 
Ruotsin puolella. Osa palloista ajelehti tuulen mukana Suo- 
men puolelle. Niitä seurattiin tutkalla ja joskus niitä käytiin 
myös tunnistamassa lentokoneella. Osa palloista saattoi aje- 
lehtia myös itäisen naapurimme puolelle. Jonkin verran pal- 
loja laskeutui tai pudotettiin hallitusti Suomen kamaralle. 
1960- ja 1970-luvuilla annettiin ohjeeksi, että mikäli pallo 

tulee alle kymmenen kilometrin korkeuteen, siitä ilmoite- 
taan lennonjohtoon, ettei se aiheuttaisi vaaraa lentoliiken- 
teelle. Tarvittaessa pallo voitiin ampua alas. Tällöin varmis- 
tuttiin ensin siitä, ettei se ole lähetetty Suomesta tutkimaan 
oman alueemme ilmakehää. Ainakin yksi pallo ammuttiin 
Migillä alas vuonna 1964. 

Itärajalta on löydetty myös maahan pudonneita tutki- 
muspalloja, joiden venäjänkielinen teksti viittaa siihen, että 
ne on lähetetty matkaan silloisesta Neuvostoliitosta. 

Ilmavoimien alaisuudessa olleet Viestikeskukset tekivät 
havaitsemistaan palloista erilliset ”palloilmoitukset”. 


Avaruudessa on valtava määrä aurinkomme tapaisia täh- 
tiä. Osalla niistä on planeettoja. Tutkijat ovat yhtä mieltä sii- 
tä, että avaruudesta löytyy sellaisia planeettoja, missä ovat 

otolliset elinolosuhteet Maan kaltaiselle elämälle. Lähinnä 
se tarkoittaa happea ja vetyä. Planeettojen ilmakehä saattaa 
toki poiketa maapallon vastaavasta. Mikäli muilla planee- 
toilla on elämää, se on todennäköisesti erilaista kuin maa- 
pallolla. Tällä omalla pallollammekin on hyvin rikas eläi- 
mistö. Varsinaisia eläimiä on lukuisia eri lajeja, ihminen on 
niistä yhtenä esimerkkinä. Meitä ihmisiäkin on useita eri 
rotuja, jotka poikkeavat toisistaan ulkonäöllisesti esimer- 
kiksi ihonvärin suhteen. Tämän vuoksi ei sovi olettaa, että 
muiden planeettojen elämä olisi samankaltaista kuin maa- 
pallolla. Se saattaa olla hyvinkin erilaista. Ottamalla huomi- 
oon avaruuden ja sen tähtien sekä planeettojen kehittymi- 
sen, olisi suoranainen ihme, mikäli elämää ei olisi muualla 
kuin maapallolla. i 

Kokonaan toinen juttu on se, onko muilta planeetoilta 
käynyt vierailijoita täällä? Jos on, miksi ne eivät ota avoi- 
mesti yhteyttä meihin? Yleisesti ajatellaan, että ihmiskunta 
ei ole vielä valmis vastaanottamaan ulkoavaruuden vieraita. 
Ihmiskunta saattaisi järkyttyä, mikäli keskuuteemme tuli- 
si muukalaisia. Tuntuu kuitenkin oudolta, että avaruuden 
kulkijat matkustaisivat kenties valovuosiakin, eivätkä edes 
tervehtisi maapallon asukkaita. Tietysti maan asukkaat ovat 
luonnostaan sotaisia, joten tulijaa ammuttaisiin välittömäs- 
ti — joko pelosta tai ihan muuten vain. Vastaavasti voidaan 
ajatella toisinkin päin. Monien mielestä muukalaiset tuli- 
sivat auttamaan ihmiskuntaa ja tulijat olisivatkin ystävälli- 
siä. Tieteiselokuvissa ulkoavaruuden vieraat kuvataan lähes 
aina kuitenkin vihamielisinä. Joidenkin tutkijoiden käsityk- 
sen mukaan on mahdollista, että mahdolliset vieraat eivät 
tulisikaan maapallolle ”kilteissä aikeissa”. 

Olen lapsesta saakka ollut kiinnostunut lentokoneis- 
ta. Aikuisena olen kirjoittanut muutaman ilmailuaiheisen 


kirjan ja lisää on suunnitteilla ja tulossa. Ufoaiheeseen tör- 
mäsin vahingossa tutkiessani Ilmavoimien Viestikeskusten 
tutkatoimintaa 1960- ja 1970-luvuilta. Arkistomateriaa- 
lia tutkiessani havaitsin lukuisia havaintoja ja toteamuksia 
tuntemattomista valoilmiöistä ja jopa havaituista esineistä. 
Kiinnostukseni ufoaihetta kohtaan heräsi ja tämän vuoksi 
päätin tutkia aihetta lisää. 

Tämä kirja kertoo Ilmavoimien havaitsemista ja muis- 
tiin merkityistä tuntemattomista valoilmiöistä, oudoista 
esineistä ja tutkahavainnoista. Kirjaan on otettu mukaan 
myös Rajavartiolaitoksen havaintoja tai heidän tekemiään 
tutkimuksia siviilien havainnoista. Rajavartiosto onkin suo- 
rittanut ilmoitetuista ilmiöistä erittäin tarkat ja huolelliset 
tutkimukset. Suuri osa rajavartioiden havaitsemista ilmiöis- 
tä johtuu Neuvostoliiton raketeista. 

Ilmavoimat on kiitettävällä tavalla pyrkinyt löytämään 
havainnoille ja valoilmiölle luonnollisen selityksen. Tällöin 
on esimerkiksi otettu selvää, onko kyseisenä aikana ja pai- 
kalla ollut siviililentoliikennettä. Useita tapauksia on kui- 
tenkin jäänyt selvittämättä, eikä niille ei ole löytynyt luon- 
nollista selitystä. 

Tämä kirja kertoo tunnistamattomista havainnoista 
vuoteen 1979 asti. Perinteisesti Ilmavoimilla on 25 vuoden 
salausaika, josta syystä uudempi havaintoaineisto on vielä 
salaista. Sen jälkeen asejärjestelmät ja muut tiedot ovat van- 
hentuneita, joten niitä voidaan tutkia julkisesti. 

Sotilasviranomaisten ufohavaintomateriaali on kuuma 
puheenaihe monessa maassa. Esimerkiksi Englanti on jul- 
kaissut vuosien 2008 ja 2009 aikana salaisia ufokansioitaan, 
joihin oli kertynyt yli 7000 raportoitua ufoihin liittyvää 
havaintoa. Ranska oli julkistanut omat tietonsa vuotta ai- 
emmin. Myös Japanissa on pohdittu vakavasti ufojen esiin- 

tymistä. Esimerkiksi joulukuussa 2007 Japanin puolustus- 
ministeri totesi toimittajille, että mikäli ufoja tulisi Japanin 
ilmatilaan, niitä olisi vaikea pitää Japanin ilmatilan loukkaa- 


jina, koska ne eivät tulisi vieraasta valtiosta.! 
Atso Haapanen 


1 Helsingin Sanomat 22.12.2007. 

— Ufojen kehitys 


Ufojen, (UFO = Unidentified Flying Object), eli oikeastaan 
tunnistamattomien lentävien kohteiden tai esineiden, mal- 
leissa on tapahtunut historian saatossa suuria muutoksia. 

1800-luvun lopulla Yhdysvalloissa havaittiin useita ta- 
pauksia, joissa taivaalla lensi outoja ilmalaivoja. Vuonna 
1934 ja muutamana vuonna sen jälkeen, tehtiin lukuisia 
ilmoituksia Suomen, Ruotsin ja Norjan pohjoisosissa ha- 
vaituista ”kummituslennoista” Vuonna 1946 havaittiin 
Suomen lisäksi Ruotsissa ja myöhemmin muuallakin maa- 
ilmassa taivaalla lenteleviä ilmiöitä, joita alettiin kutsua ”aa- 
veraketeiksi”. Havaintojen mukaan näitä lentäviä esineitä 
räjähti myös taivaalla. Joitakin palasia saatiin tutkittaviksi. 
Tällöin niiden koostumiseksi luokiteltiin palanutta kuonaa. 
Aaverakettien alkuperäksi veikattiin jossain tapauksissa 
meteoreja. Päättynyt maailmansota oli vahvasti ihmisten 
mielessä. Monet pelkäsivät uuden sodan syttyvän Neuvos- 
toliiton ja Yhdysvaltojen kesken. Tästä syystä rakettien al- 
kuperämaaksi arveltiin Neuvostoliittoa, joka olisi kokeillut 
uutta asettaan. 

Näissä ihmisten näkemissä tuntemattomissa esineissä oli 
huomiota herättävää se, että ne kuvasivat aikakautensa ke- 
hittyneimpiä ilmassa kulkevia laitteita. 

1800-luvulla tuli erilaisten kuumailmapallojen tilalle il- 
malaivoja. Heti tämän jälkeen alettiin nähdä taivaalla ilma- 
laivoja — joidenkin mielestä muukalaisten lentämiä. Myö- 
hemmin kuvaan tulivat lentokoneet. Nyt muukalaiset eivät 
enää lentäneetkään alkeellisiksi jääneillä ilmalaivoilla. He- 
kin siirtyivät kehittyneisiin lentokoneisiin, alkoi kummitus- 
lentojen aikakausi. Toisen maailmansodan jälkeen alkoivat 
tuntemattomat raketit lennellä ilmatilassamme. Ufotkin oli- 
vat ajan myötä teknistyneet. Aaverakettien aika väistyi no- 
peasti. Tilalle tulivat lentävät lautaset ja erilaiset lieriömäiset 
esineet. 

Ihmiskunta on siirtynyt avaruusaikaan. Kuussa on käyty, 
avaruussukkula keksitty ja sotilaslentokoneet lentävät mon- 
ta kertaa ääntä nopeammin. Vakoilutehtäviä hoidetaan kä- 
tevästi taivaalta satelliitin avulla. 

Mikä on sitten ufojen kehitys tulevaisuudessa? Ovatko 
lentävät lautaset käyneet jo vanhanaikaisiksi. Mitä niiden 
tilalle tulee? Vai onko niiden kehitys loikannut jo niin pit- 
källe, että ne ovatkin näkymättöminä keskuudessamme? 

Lentävistä lautasista alettiin yleisesti kirjoittaa vuoden 
1947 kesällä. Yhdysvaltalaiset havainnot tulivat ensin jul- 
kisuuteen, myöhemmin eri puolelta maapalloa. Itse ”lentä- 
vä lautanen” nimitys alkoi, kun yhdysvaltalainen Kenneth 
Arnold lensi 24.6.1947 Mount Rainierin -vuorten alueella. 
Siellä oli kadonnut merivoimien C-46 -kuljetuskone. Ar- 
nold päätti lentää katsomaan, näkyisikö mahdollisesta hy- 
lystä merkkejä. Lennon aikana hän havaitsi kirkkaita va- 
lonvälähdyksiä. Ne eivät heijastuneet kuitenkaan maahan 
pudonneesta lentokoneesta, vaan taivaalla kieppuvista kirk- 

kaista kiekoista. Kentälle palattuaan Arnold selosti näke- 
määnsä tutuilleen. Ilmiö päätyi pian sanomalehtiin, joissa 
kirjoitettiin taivaalla näkyneistä lautasista.? Näin käsite len- 
tävät lautaset olivat syntyneet! 

Tarinat lentävistä lautasista saivat pian jatkoa. Heinäkuun 
8. päivänä 1947 väitettiin New Mexicon osavaltiossa sijait- 
sevan Roswellin kaupungin lähistölle pudonneen lentävän 
lautasen. Tästä tapauksesta tuli mysteeri ja eräänlainen le- 
genda, joka elää voimakkaana vielä tänäänkin. Tapauksesta 
on kirjoitettu maailmalla lukuisia kirjoja ja lehtiartikkeleita. 
Aiheeseen liittyviä uusia kirjoja ilmestyy edelleen. 

Tarinan mukaan paikalta oli löydetty myös humanoi- 
dien eli ihmisten kaltaisten olentojen ruumiita. Ne selitet- 
tiin koemielessä pudotetuiksi nukeiksi. Ilmeisesti maahan 
on todellakin pudonnut jotain. Oli se sitten avaruusalus, 
salaista vakoilulaitteistoa, tai tieteellistä tutkimuskalustoa, 
on epäselvää. Luultavasti koko mysteeri jää selvittämättä, 
sillä tapauksen ympärillä on liikaa salamyhkäisyyttä. Mikäli 
kyseessä oli aito ”lentävä lautanen” se jätettiin kertomatta. 
Olipa totuus sitten mikä tahansa. 


Suomen lähialueen avaruuskeskukset 


Suomessa tehdyistä ufohavainnoista ovat monet peräisin 

entisen Neuvostoliiton tekemistä rakettilaukaisuista. 
Kylmän sodan alettua kiihtyi kilpavarustelu myös ava- 

ruuden suuntaan. Yhdysvallat ja Neuvostoliitto kehittivät 


2 Havaitut kohteet olivat todellisuudessa bumerangin muotoi- 
sia, ei lautasten. Ne muistuttivat nykyisiä B-2 -pommikoneita. 

mannertenvälisiä ohjuksia toistensa tuhoamiseksi. Ohjuk- 
sista kehitettiin myös monivaiheisia kantoraketteja, jotka 
kykenivät viemään satelliitin maata kiertävälle radalle. Ra- 
kettien laukaisua ja avaruustutkimusta varten perustettiin 
Neuvostoliittoon kosmodromeja, eli avaruustutkimuskes- 
kuksia. 

Neuvostoliiton ja nykyisen Venäjän nuorin ja tärkein 
avaruuskeskus sijaitsee Plesetsk-järven rannalla noin 200 
kilometriä Arkangelista etelään. Keskus on myös salaisin 
entisen Neuvostoliiton käyttämistä avaruuskeskuksista. 
Siellä tehtiin ensimmäiset mannertenvälisiin ohjuksiin liit- 
tyvät koelaukaisut vuonna 1957. Plesetskin olemassaolo 
myönnettiin vasta 1980-luvun lopulla. Länsimaat tiesivät 
kuitenkin paikan olemassaolosta jo 1960-luvulta lähtien. 

Plesetskin avaruuskeskuksesta on Suomeen matkaa noin 
450 kilometriä. Tavallisesti raketit ammutaan Suomesta 
poispäin, itään tai koilliseen. Tällöin raketin pakolieskat 
näkyvät yöllä Suomeen varsin hyvin, sääoloista riippuen. 
On kuitenkin arveltu, että Suomeen näkyisivätkin vain ne 
raketit, jotka lähetetään länteen tai luoteeseen kiertoradal- 
le, jonka kaltevuus ekvaattoritasoon nähden olisi enemmän 
kuin 90 astetta. 

Venäjän toinen tunnettu avaruuskeskus on Kazakstanis- 
sa sijaitseva Baikonur. Se perustettiin vuonna 1955 manner- 
tenvälisten R.7 -ohjusten koealueeksi. Sieltä on tehty kaikki 
miehitettyihin lentoihin liittyvät laukaisut. Neuvostoliiton 
hajottua avaruuskeskus jäi itsenäiseksi julistautuneen Ka- 
zakstanin maaperälle. Venäjä vuokrasi alueen kuitenkin 
käyttöönsä. Tulevaisuudessa tämän avaruuskeskuksen toi- 
minta siirrettäneen Plesetskin alueelle. Luonnollisesti Ve- 
näjä haluaa rakettien laukaisut tapahtuvan omalla maape- 
rällään. 

Kapustin Yar on Neuvostoliiton ensimmäinen avaruus- 
keskus, joka tunnetaan myös nimellä Volgograd. Sieltä teh- 
tiin ensimmäiset rakettilaukaisut jo vuonna 1947. Ensim- 
mäinen avaruuslaukaisu Kapustin Yarista tehtiin vuonna 
1962, jolloin avaruuteen laukaistiin Kosmos 1 -satelliitti. 
Tämän jälkeen avaruuskeskuksesta on laukaistu pääosin 
tieteellisiä satelliitteja Kosmos-raketeilla. Avaruuskeskuk- 
sen toiminta kuitenkin hiipui 1980-luvun alussa. Paikalla 
on yhä sotilastukikohta, joten aluetta saatetaan myöhem- 
min elvyttää tarvittaessa. 

Naapurimaallamme Ruotsilla on Kiirunassa avaruuskes- 
kus. Sieltä lähetetään Ruotsin omia ja Euroopan avaruus- 
järjestön (ESA) raketteja, joiden kuljettamien luotaimien 
tarkoituksena on tutkia ilmakehän ja lähiavaruuden erilai- 
sia ilmiöitä ja koostumuksia. Näitä raketteja voidaan näh- 
dä Suomessa. Kiirunasta on lähetetty ja lähetetään edelleen 
runsaasti erilaisia raketteja tutkimuspalloja. 

Pohjois-Norjassa, Andenesin kaupungin lähellä, sijaitsee 
Andöyan koealue. Se on maailman pohjoisin avaruuskes- 
kus, josta laukaistaan luotausraketteja ja ilmakehää tutkivia 
tieteellisiä luotauspalloja. Sen toiminta alkoi vuonna 1962 ja 
siitä lähtien alueelta on tehty yli 800 laukaisua. Myös näitä 
raketteja voidaan havaita Pohjois-Suomessa suotuisissa olo- 
suhteissa. 

Lisäksi erilaisia raketteja ja ohjuksia ammutaan taivaalle 
myös pohjoiselta merialueelta. 

Viranomaisten ja siviilien 
suhtautuminen ufoihin 


'Tunnistamattomat lentävät esineet ovat olleet ihmisten 
huomion kohteena Suomessa jo ennen 1960- ja 1970-luku- 
jen ufoaaltoa. Lokakuun 4. päivänä vuonna 1957 Neuvosto- 
liitto lähetti avaruuteen Sputnik 1 -satelliitin. Ihmiskunta oli 
siirtynyt avaruusaikaan. Sputnik 1:stä seurasi lisää satelliit- 
teja. Ihmiset alkoivat katsoa taivaalle entistäkin enemmän. 
Samalla he havaitsivat satelliittien lisäksi muitakin ilmiöitä. 
Tavallisesti niille löytyi luonnollinen selitys. Sotilasviran- 
omaiset eivät useinkaan kertoneet siviileille ilmiön todellista 
aiheuttajaa. Tämän vuoksi huhut ufoista levisivät nopeasti. 
Sotilasviranomaisten tuntemat ilmiöt eivät olleet kaikkien 
tiedossa, joten suuri yleisö tulkitsi ne tuntemattomiksi. 

Asiasta antaa hyvän kuvan Kaamasen tutka-aseman 
14.12.1959 Hämeen Lennoston esikunnalle antama raport- 
ti: ”Sen johdosta kun lehdissä on kerrottu oudoista valoil- 
miöistä, joita ovat nähneet useat ihmiset täällä pohjoisessa, 
katson aiheelliseksi hiukan selvittää asiaa. Ilmiöt ovat venä- 
läisten suihkukoneiden jättämiä tiivistysjuovia, joihin au- 
ringonvalo sattuu taivaanrannan takaa, punaten täten juo- 
van kirkkaan hohtavaksi. Juovat ovat joissakin tapauksissa 
ajautuneet Suomen puolelle ylätuulten mukana. Ilmiöistä 
on syntynyt toinen toisiaan ihmeellisimpiä juttuja, riippuen 
näkijän mielikuvituksesta ja näkökulmasta.” 

Raportin oli tehnyt vääpeli Sistonen. Hän oli laittanut 
esimerkkinä raporttiin Lapin Kansassa 10., 11. ja 12. joulu- 
kuuta 1959 olleet uutiset. 

"Kyseinen Sistonen oli ylennyt 30.11.1964 sotilasmesta- 
riksi. Hän raportoi Kaamasen tutka-aseman kuukausira- 

portissa Viestikeskus 3:n päällikölle Tampereelle seuraavaa: 
”Taivasta halkovat revontulten lisäksi kaikenkokoiset ja -ta- 
paiset tekokuut. Naapurin emäntä kertoi nähneensä kaksi 
teko sellaista samalla kertaa. Ivalossa on joku muka nähnyt 
monta värisävyä loistaneen esineen muka putoavan pellol- 
leen; 

Sotilasmestari oli kysellyt Ivalon nimismieheltä kysei- 
sestä tapauksesta. Poliisi ei ollut nähnyt tai kuullut mitään 
asiaan liittyvää. 

Tapaus on eräs esimerkki siitä, kuinka puolustusvoimat 
suhtautui varhaisiin ufohavaintoihin. Nykyään tilanne on jo 
toinen. Salaisuuksien verho on kuitenkin laskeutunut ny- 
kyisten havaintojen ja tiedottamisen väliin. Kaikissa puolus- 
tusvoimien tekemissä havainnoissa on 25 vuoden salausai- 
ka, joten tuoreita tapauksia saadaan odottaa pitkään, ennen 
kuin ne tulevat julkisiksi. 

Puolustusvoimien raporteissa kerrotaan yleensä vain ly- 
hytsanaisesti nähdyistä oudoista ilmiöistä. Niitä on tutkittu, 
mikäli se on ollut mahdollista. Siviilit suhtautuvat ilmiöihin 
vaihtelevasti, pääsääntöisesti uteliaasti ja tiedonhaluisesti. 
Lehdistö kertoo havainnoista maltillisesti tai sensaatiomai- 
sesti, lehden linjasta riippuen. 

Puolustusvoimien ja 
Rajavartiolaitoksen havainnot 


tunnistamattomista 


kohteista ja ilmiö 

1930-luvun kummituslennot 


Kummituslennot ovat mielenkiintoinen jakso ufohavainto- 
jen historiassa. Usein ajatellaan, että ufoaalto alkoi Suomes- 
sa syksyllä 1969, kestäen kohtalaisen kiihkeänä muutamia 
vuosia vielä 1970-luvulla. Kyseessä olivat Pudasjärvellä ja 
ympäristökunnissa havaitut tapaukset. Osa näistä havain- 
noista on pystytty selvittämään luonnollisilla, joskin ei ai- 
van tavallisilla asioilla. 

Pudasjärven ufoilmiöistä on osan arveltu johtuneen 
pietsosähköisestä ilmiöstä. Siinä kvartsikiteisiin kohdistuu 
voima, jonka kasvaessa ilman kaasuatomit virittyvät. Sen 
purkautuessa atomit alkavat hehkua valoa. Muina selityk- 
sinä on esitetty radonkaasua, syvällä peruskalliossa olevaa 
uraania, tektonista toimintaa (pieniä maanjäristyksiä), suo- 
kaasua ym. Kuitenkin suuri osa Pudasjärven ilmiöistä on 
jäänyt luonnollista selitystä vaille. 

Mitä nämä 1930-luvun ”kummituslennot” olivat? Ne 
alkoivat vuoden 1933 lopulla Ruotsissa ja Norjassa, jonka 
jälkeen havaintoja tehtiin myös Suomessa. Pohjois-Suomen 
taivaalla kuultiin lentokoneiden ääniä, mutta tavallisesti 
mitään koneita ei näkynyt. Joissakin tapauksissa kerrotaan 
nähdyn myös lentokoneen. 

Puolustusvoimat selitti osan äänihavainnoista puhelin- 
lankojen huminaksi, osan keksityiksi tarinoiksi. Tavallisesti 
ajatellaan lentojen olleen neuvostoliittolaisten tekemiä va- 
koilulentoja. Näin saattaa ollakin. Suomalaisetkin suoritti- 
vat jo ennen Talvisotaa useita valokuvauslentoja Leningra- 
din alueelle. Tällöin kuvattiin lähinnä lentokenttiä ja muita 


3 Katoavatko ufot? sivu 111. 

sotilaallisia kohteita. Venäläiset harrastivat varmasti samaa 
toimintaa Suomessa. Tuolloin ei ollut tutkia, jotka olisivat 
havainneet ilmatilassamme pörräävät naapurin koneet. 

Kummituslennot herättivät kansalaisten mielissä pelko- 
jakin. Ne eivät kohdistuneet kuitenkaan ”ulkoavaruuden 
muukalaisiin?, vaan lähinnä venäläisiin. Myös Englannissa 
ja Saksassa arveltiin lentojen olevan venäläisten suorittamia 
vakoilulentoja. Samalla ne ovat saattaneet pudottaa vakoili- 
joita laskuvarjoilla, tai kone on laskeutunut sopivalle paikal- 
le ja vakoilijat ovat poistuneet koneesta. 

Näistä epämääräisistä surinaäänistä ja näköhavainnois- 
ta on useita esimerkkejä kirjattuna ylös puolustusvoimien 
tutkijoiden toimesta 1930-luvulla. En keskity kuitenkaan 
näihin äänihavaintoihin. 

Kummituslentojen yhteydessä havaittiin taivaalla myös 
useita valoilmiöitä. Ne ovat kiinnostavia tutkittaessa kum- 
mituslentojen yhteyttä mahdollisiin ufoihin. 

Puolustusvoimat otti kummituslennot vakavasti. Tämän 
vuoksi Suomen ja Ruotsin sotilasviranomaiset ryhtyivät yh- 
teistyöhön kummituslentojen selvittämiseksi. Se oli järke- 
vää, sillä kummituslennoista oli ollut vaivaa myös Ruotsissa 
ja Norjassa. 

Ilmavoimien tehtävänä oli tuolloinkin tunnistaa ja torjua 
mahdolliset alueloukkaukset. Konemäärä oli kuitenkin ra- 
jallinen. Vähäiset koneet keskitettiin Etelä-Suomen turvaksi 
ja nimenomaan Karjalan kannakselle. Sehän oli paras hyök- 
käysväylä Neuvostoliitosta Suomen pääkaupunkiin. 

Lähes kaikki kummituslennot havaittiin Pohjois-Suo- 
men taivaalla. Lieneekö se sattumaa vai ei. Tietenkin voi- 
daan ajatella, että venäläisten tekemät lennot olisivat var- 
memmin paljastuneet etelässä, jossa ilmatilan valvonta oli 
tehokkaampaa. 

Kummituslennot saivat siis alkunsa, kun vuoden 1933 
joulukuussa alkoi Ruotsin ja Norjan pohjoisosista tulla sa- 
nomalehtiin uutisia, joiden mukaan näillä seuduilla oli ha- 
vaittu lentoja, joista sikäläisillä viranomaisilla ei ollut tietoa. 
Joulukuun puolivälistä alkaen lentoja alettiin havaita myös 
Pohjois-Suomessa. Suomen puolustusvoimien ilmoituksen 
mukaan useimmissa tapauksissa havainnot olivat epämää- 
räisiä valoilmiöitä. Suurin osa oli näköharhoja ja planeetto- 
ja. Tästä tulkinnasta voidaan vetää se johtopäätös, ettei vuo- 
den 1933 lopulla Suomessa suhtauduttu vielä kyllin suurella 
vakavuudella kummituslentoihin. Saattaa olla kyllä niinkin, 
että viranomaisten tietoon tulleet ilmoitukset olivat tosi- 
asiassa tähtiä tai mielikuvitusta, jolloin tavallisesta asiasta 
oli muotoutunut selittämätön ilmiö. 

Kummituslentojen tutkinnassa oli lähtökohtana se, oli- 
ko mahdollista, että ilmiö oli venäläinen lentokone. Mikäli 
todettiin, ettei kyseessä voinut olla lentokone, lopahti tut- 
kijoiden innostus. Ilmiö todettiin tavallisesti tähdeksi tai 
avaruudessa tapahtuneeksi ilmiöksi. Missään nimessä ei 
oletettu, että kyseessä olisi voinut olla vieraalta planeetalta 
tullut avaruusalus. Tosin eihän sellaisista vielä siihen aikaan 
yleisesti puhuttukaan. 

Kummituslentojen yhteydessä havaittiin useita mielen- 
kiintoisia valoilmiöitä. Osa on saattanut olla peräisin lento- 
koneista. Tuntuu kuitenkin oudolta, että vakoilemassa ollut 
lentokone olisi lentänyt purjehdusvalot päällä. Tällöin se 
olisi helposti havaittu. Koneet lensivät yksitellen, joten tör- 
mäysvaaraakaan ei ollut, vaikka valot eivät olisikaan olleet 
päällä. Tietysti voidaan ajatella, että valot olivat merkkinä 
maassa olevalle vakoilijalle. Se näki koneen ja tiesi antaa sil- 
le valomerkkejä saadakseen muonatäydennyksen. 

Vuosi 1933 


Ilmeisesti ensimmäinen puolustusvoimien ylöskirjaama 
kummituslento oli Liisa Anttilan havainto. Kyseessä oli jou- 
lukuun 14. päivänä 1933 Liikasenvaaralla (Kuusamo) tehty 
havainto. Anttila kertoi nähneensä harmaan kohteen, joka 
kirkastui lähestyessään. Se lensi hyvin korkealla. Kohde 
tuli idästä ja kääntyi pohjoiseen. Mitään ääntä ei kuulunut. 
Outo kohde ei kylläkään muistuttanut, ainakaan tämän kir- 
jan kirjoittajan mielestä, lentokonetta. Kohde oli ollut etu- 
puolelta kuin harallaan oleva kämmen, peräpuolesta se oli 
pyöreä. 

Toinen vuoden 1933 aikana raportoitu havainto on 
tiistailta joulukuun 16. päivältä. Tuolloin suojeluskunnan 
alikersantti Pietilä näki entisen Kemin maalaiskunnan 
Alapaakkolassa punertavan liikkuvan valon, joka muuttui 
kirkkaaksi. Valo lensi lännestä pohjoiseen. Tämäkään ilmiö 
ei pitänyt mitään ääntä. Taivas oli osittain matalalla olevien 
pilvien peitossa. Lisäksi oli kova tuuli. Pietilä seurasi ilmiötä 
noin kolme minuuttia. Tuomio oli kuitenkin tyly. Valoilmiö 
todettiin ”melkoisella varmuudella? läntisellä taivaalla ha- 
vaituksi Venus-planeetaksi. 

Näiden kahden tapauksen lisäksi oli Tapaninpäivän jäl- 
keen nähty Raudanjoen ja Kemijoen yhtymäkohdassa kir- 
kas valo. Ilmiöstä saadut tiedot olivat kuitenkin todettu pe- 
rustuneen kuulopuheisiin. Puolustusvoimat ei voinut enää 
tutkia tapausta, sillä se oli tullut armeijan tietoon liian myö- 
hään. 

Vuosi 1934 


Mekaanikko Jurvelin lähti tammikuun 9. päivänä 1934 ky- 
symään töitä Kuusiluodon sahalta Kemin tienoilla. Takaisin 
paluu tapahtui hiihtämällä jäätä myöten, kuten menomat- 
kakin. Jurvelin saapui noin kello 18.30 Valkiakarin luo. Siel- 
lä hän huomasi mereltä päin, saariston yli Kuusiluodon ete- 
läpuolitse lähestyvän valon. Ilmassa liikkuva valo lähestyi 
nopeasti Valkiakaria. Samalla se laskeutui alemmaksi. Pääs- 
tyään matalalle, valo teki kaarroksen etelään häviten samal- 
la näkyvistä. Samalla kohtaa näkyi kuitenkin toinen valo. 
Se oli sinipunertavan värinen, muistuttaen puhalluslampun 
pitkulaista liekkiä. Jurvelin arveli sitä lentokoneen pako- 
putken aiheuttamaksi. Tämäkin valo laskeutui alemmaksi, 
näyttäen laskeutuvan jäälle. Valo katosi Pikku Valkiakarin 
taakse jääden sinne. Jurvelin oli itse karin toisella puolel- 
la, eikä voinut nähdä, mitä karin toisella puolella tapahtui. 
Jurvelinilla oli heikko kuulo, mutta silti hän oli erottavinaan 
sieltä jonkinlaista ääntä ja hälinää. Hän ei uskaltanut mennä 
katsomaan tapahtumia lähempää, koska arveli laskeutujien 
olevan salakuljettajia, jotka voisivat kimpaantua häiritsemi- 
sestään. 

Jurvelin jäi kuitenkin paikalle seisomaan. Mitään ei enää 
näkynyt. Valot eivät tulleet takaisin, eikä hän uskaltanut 
mennä lähemmäksi katsomaan. Oltuaan paikalla kymme- 
nen minuuttia, hän lähti jatkamaan matkaa. 

Kotiinsa päästyään Jurvelin kertoi tapauksesta muuta- 
malle ihmiselle. Viranomaisille hän ei kertonut, koska ta- 
paus ei ollut aiheuttanut suurempaa huomiota muissa ih- 
misissä. 

Tämä oli vuoden 1934 ensimmäinen raportoitu kummi- 

tuslento. Se jäi arvoitukseksi. 

Keskiviikkona tammikuun 17. päivänä näki asutustilalli- 
nen Kustaa Toppi merkillisen ilmiön. Hän havaitsi Simon ja 
Ranuan välisellä maantiellä, 40 kilometriä Simosta Ranualle 
päin, tiellä valon edessään. Valo tuli Toppia vastaan. Mitään 
ääntä ei kuulunut. Toppi luuli silti valon tulevan lähestyväs- 
tä autosta, joten hän meni tiensivuun. Mitään ei kuitenkaan 
tullut vastaan. Tie ei edes ollut autolla ajattavassa kunnossa. 

Saman kuun 24. päivänä Simossa havaittiin jälleen outo 
valoilmiö. Nyt havaintopaikkana oli Ylikärppä. Tällä kertaa 
valo tuli postinkuljettajaa vastaan. 

Puolustusvoimat totesi, että tapauksesta oli ollut juttu 
27.1.1934 Pohjois-Pohja -sanomalehdessä. Lehden mukaan 
kirkas valonheittimen valo tuli ylhäältä maahan. Valo oli 
niin kirkas, että hevonen säikähti sitä ja syöksyi metsään. 
Postinkuljettajan mukaan kyseinen valo ei tullut mistään 
autosta. 

Pohjois-Pohja -sanomalehden mukaan myös 17. päivän 
tapauksessa taivaalta oli suunnattu maahan voimakas valo. 
Se eteni tien suunnassa Simoa kohti. Lehden mukaan valo 
oli myös ohittanut Toppilan. Mitään autoa tai jälkiä ei kui- 
tenkaan näkynyt.* 

Puolustusvoimien mukaan ilmiölle ei ole löytynyt luon- 

Kummallisen valon vierailut eivät loppuneet tähän. 
Tammikuun 23. päivänä, eli päivää aiemmin kuin edellä 
mainittu tapaus sattui, oli outo valo liikuskellut myös varsin 
aktiivisesti. 

Nyt sen näkijöinä olivat autonkuljettaja Hiukka, kaup- 


4 Pohjois-Pohja 27.1.1934. Lehden mukaan Kustaan sukunimi 
oli Toppila, puolustusvoimien mukaan Toppi. 

pias Salla ja kolme lasta. Heitä vastaan tuli voimakas valo, 
joka häipyi lopulta itään päin. Ilmiöstä ei kuulunut mitään 
ääntä. Tapahtumapaikkana oli maantie Rovaniemen poh- 
joispuolella, Korintteen lossista 500 metriä Jäsköön päin. 
Kello oli tuolloin 06.30-07.00. 

Tapauksesta tiedotettiin sanomalehti Lapin Kansalle, 
jossa se selostettiin 25.1.1934. Lehdessä oli otsikkona: ”Joko 
autotkin alkavat kummitella?” 

Lehdessä todettiin, että Rovaniemi-Kittilä tiellä oli tullut 
kauppias Sallaa vastaan suuri linja-auto, jossa oli tavallista 
voimakkaammat valot. Autonkuljettaja Hiukka ohjasi seu- 
ruetta kuljettaneen auton tien sivuun odottaakseen lähes- 
tyvän linja-auton ohitusta. Se ei kuitenkaan koskaan tullut. 
Miehet menivät lopulta katsomaan, missä auto viipyi. Mi- 
tään ei kuitenkaan näkynyt. Valo ja salaperäinen linja-auto 
oli kadonnut. 

Puolustusvoimien edustajien kysyessä autonkuljettaja 
Hiukalta ilmiöstä tarkemmin, ei hän osannut varmuudella 
sanoa, tuliko valoilmiö maata myöten, koska tie oli kum- 
puinen ja ilmiö näkyi vaaran takaa. Valo oli ollut kuitenkin 
voimakkain mitä koskaan on näkynyt autossa. Valo sammui 
kun Hiukka sammutti autonsa valot. Tämän jälkeen jäi nä- 
kymään punainen valoviiru ilmiön jälkeen. Puolustusvoi- 
mien mukaan tapaus jäi tarkemmin määrittelemättä. 

Ehkä sama ilmiö jatkoi liikkumista vielä päivän aikana. 
Nimittäin kauppias Auno Lappalainen havaitsi kello 18.10 
Kemissä Ruutinkarin luona läntisellä taivaalla kirkkaan va- 
loilmiön. Hän otaksui kyseessä olevan lentokoneen. Valon 
lähestyttyä kauppias meni pyytämään naapuriaan, makka- 
ramestari Kosti Kulmalaa myös katsomaan konetta. Lento- 
koneeksi otaksuttu valo liikkui ja teki kaarron oikealle, jol- 
loin näkyviin tuli punainen valo. Se oli paljon himmeämpi 

kuin aiemmin nähty kirkas valo. Lopulta ilmiö teki jyrkän 
kaarron oikealle ja meni samaan suuntaan, josta oli tullut- 
kin. Ilmiöstä ei kuulunut ääntä, eikä näkynyt ääriviivoja. 
Havainnon kesto oli noin 20 minuuttia. 

Lappalainen ilmoitti havainnostaan myös toiselle naa- 
purille, työmies Väinö Sunnarille. Tämän mielestä taivaalla 
näkyvä valo oli punertava. Havaintohetkellä oli pilvinen sää 
ja kova tuuli. Sunnari totesi hänen seurassa olleen neljä hen- 
kilöä, jotka kaikki näkivät ilmiön. 

Lappalainen soitti havainnoistaan Kemissä ilmestyvän 
Pohjolan Sanomien toimitukseen. Sieltä riennettiin katso- 
maan ilmiötä toimitustalon kolmanteen kerrokseen. Toi- 
mittaja Reino Oikelmus kertoi kuulusteluissa, että taivaalla 
näkyi punertava, sävyltään ajoittain vaaleneva ja säteilevä 
valo. Ilmiö muistutti kirkkaan tähden välkehtimistä, mutta 
oli väriltään punertavampi ja sameampi. Toimituksessa kat- 
seli ilmiötä kaikkiaan viisi henkilöä. Näistä muut totesivat 
samaa Oikelmuksen kanssa, mutta Suojeluskunnan radio- 
ohjaaja Hulkko ilmoitti myös ilmiön nousseen korkeam- 
malle samalla kun se hävisi. 

Ilmavoimat lensi koemielessä samalla paikalla ja samalla 
tavalla 3.2. kello 19.35. Lentokoneen valot olivat nyt huo- 
mattavasti heikommat, eikä punaista valoa näkynyt lain- 
kaan. Toisella ylilennolla havaittiin vihreä valo. Molemmis- 
sa tapauksissa lentolaitteilla oli sama nopeus. 23. päivänä 
ilmiön nopeus kaarrossa oli kuitenkin hitaampi, mutta se 
poistui suuremmalla nopeudella. 

Ilmavoimien tekemässä kokeessa havaittiin myös, että 
lentokoneen valo muistutti hyvin paljon tähteä varsinkin 
silloin, kun se lähestyi suoraan katsojaa kohti. Koneen lä- 
hestyessä punainen valo erottui paljon heikommin kuin 
vihreä. Lentokoneen valot voitiin nähdä 20 kilometrin pääs- 

tä. Moottorin ääni oli sen sijaan heikosti kuultavissa koneen 
ollessa lähelläkin. 

Tätä tammikuun 23. päivän ilmiötä Ilmavoimat piti pit- 
kään lentokoneesta johtuvana. Helmikuun 22. päivänä suo- 
ritettiin kuitenkin lisää kuulusteluja ja mittauksia. Tällöin 
todettiin, että ”valon lähteen on täytynyt olla äärettömän 
kaukana”. 

Ilmavoimien lopullinen johtopäätös oli, että kyseinen 
havainto olikin tähti. Raportissa todettiin kuitenkin, että 
lentokone oli tullut Ruotsin puolelta Ruutinkarin kohdalle, 
josta kääntyi takaisin länteen. Kyseessä on ollut varsin outo 
tähti, mikäli se on kaarrellut taivaalla. 

Tammikuun 28. päivänä liikkui Pohjois-Suomen alueella 
ilmeisesti kaksi erillistä valoilmiötä. 

Ensimmäinen havaittiin kello 17.30 Jaatilan kylässä, 
Mäkismikun talon pihalla. Valoilmiö todettiin metrin läpi- 
mittaiseksi ja se näkyi etelässä. Ilmiö liikkui tasaisesti Rova- 
niemi-Kemi rataa pitkin, kääntyen länteen. Mitään ääntä ei 
kuulunut. Havainnon tekijänä oli maanviljelijä Armas Pölk- 
kö vaimoineen ja tilallinen Kalle Marjanen. He arvelivat 
ilmiöön olevan matkaa noin kymmenen kilometriä. Se oli 

kääntynyt noin 39 kilometrin päässä Rovaniemeltä länteen. 
Katsojat näkivät ilmiön 15 minuutin ajan. Tuona aikana he 
arvelivat valon liikkuneen noin 40 kilometriä. Puolustus- 
voimat totesi, että ”ilmiötä ei ole voitu tarkemmin todeta” 

Tässäkin tapauksessa tulee esille, kuinka vaikea on hah- 
mottaa esineen tai ilmiön kokoa. Nyt sen kerrottiin näyttä- 
vän metrin kokoiselta. Ilmeisesti se näyttikin siltä. Kymme- 
nen kilometrin päässä oleva metriltä näyttävä kohde olisi 
todellisuudessa täytynyt olla huomattavasti suurempi kuin 
nyt nähty kohde. 

Rouva Anna Ruuska havaitsi tammikuun 28. päivänä 

kello 18.00 Pudasjärveltä kaakkoon sijaitsevassa Jaalangan 
Leinolassa valoilmiön. Lännen suunnalla näkyi noin kak- 
si metriä metsänrajan yläpuolella miehen pään kokoinen 
lampun valoa muistuttava valopallo. Se leijaili paikallaan 
ja hetken kuluttua säkenöi. Ruuska katsoi ilmiötä noin 15 
sekuntia, jonka jälkeen meni sisälle kertomaan ilmiöstä 
miehelleen. Molempien tullessa takaisin ulos, ilmiö oli liik- 
kunut luoteeseen, kadoten nopeasti metsän taakse. Laskeu- 
tuessaan pallo muuttui punertavammaksi. Ääntä ei kuulu- 
nut. Taivas oli kirkas ja tähdet näkyivät. Valo näkyi noin 2,5 
minuuttia. 

Ruuskan mies, Vilho Ruuska tarkensi ilmiön 20-30 cm:n 
kokoiseksi. Ilmiön näki myös kaksi muuta henkilöä. 

Samana päivänä havaittiin kello 18.00 Kemin ja Oulun 
puolivälissä, Olhavan asemalta kaksi kilometriä Ouluun 
menevän radan varressa, kirkkaan tähden värinen puner- 
tava valo. Se oli kaukana taivaan rannassa. Mitään ääntä ei 
kuulunut. Ilmiö näkyi 1-2 minuutin ajan. Näkijänä oli lau- 
tamies Hannes Ravakka. 

Tässä tapauksessa ei ole kerrottu ilmansuuntaa, missä 
valoilmiö oli. On mahdollista, että Jaalangan ja Olhavan il- 
miöt ovat samoja. Jaalangan ja Olhavan välimatka on kar- 
talta mitattuna hieman alle sata kilometriä. 

Uskoisin, että molempien ilmiöiden selityksenä on laske- 
va Venus-planeetta. Sen laskuaika täsmää havaintojen kel- 
lonaikojen kanssa. 

Venus hämäsi ihmisiä samana päivänä muuallakin. Esi- 
merkiksi kello 18.07 ilmoitettiin Kemin kaupungissa Mäki- 
niemen nurkalla nähdyn punertavan valopisteen Selkäsaa- 
ren yläpuolella. Se lensi taivaanrannan lähettyvillä länteen 
päin. Kohteesta ei kuulunut ääntä. Se vaihtoi väriä punerta- 
van, kirkkaan ja vihreän välillä ja näytti myös välillä nouse- 

va ja laskevan. Kohde todettiin pian laskevaksi planeetaksi. 

Rovaniemen Saarenkylässä havaittiin tammikuun 29. 
päivänä kello 20.50 kirkas valoilmiö. Se oli Ounasvaaran 
yläpuolella, jossa nousi ylöspäin. Mitään ääntä ei kuulunut. 
Taivaalla oli kirkas kuutamo ja hieman pilviä. Ilmiön ha- 
vaitsivat paikallispäällikkö Hiukka ja kersantti Pöykkö. He 
seurasivat valon kohoamista vertaamalla sitä rakennuksen 
nurkkaan. Valo nousi minuutin aikana metrin. Se hävisi 
lopulta pilviverhon taakse. Saman havainnon teki Rova- 
niemellä paikallispäällikkö Karvo. Tutkimuksen tuloksena 
todettiin, että valoilmiön nousunopeus oli sellainen, ettei se 
voinut olla muu kuin tähti. 

Tässäkin tapauksessa pätee silloinen tutkimuksen peri- 
aate. Mikäli kyseessä ei voi olla lentokone, oli se tähti tai 
muu luonnollinen kohde. 

Tammikuun 30. päivän tapauksesta on vaikea sanoa, 
oliko se lentokone, vai selittämätön valoilmiö. Maanvilje- 
lijä Jaakko Väänänen havaitsi kello 20.40 Utajärven Utos- 
lahdella lentokoneen, joka lensi idästä länteen. Kone lensi 
vain noin sadan metrin korkeudella. Lähestyessään Uta- 
järven kirkonkylää, kone kohosi kuitenkin korkeammalle. 
Koneessa ei näkynyt mitään valoja. Kone oli kaksitasoinen 
ja huomattavan pitkä. Väänänen ei osannut kiinnittää huo- 
miota koneen laskutelineeseen, joten hän ei havainnut oliko 
koneessa kellukkeet tai sukset. 

Kone näkyi noin viiden minuutin ajan. Siitä ei kuulunut 
mitään ääntä. Väänänen arveli sen johtuvan siitä, että tuuli 
etelästä, joten kone oli tuulen alapuolella. Taivaalla oli kir- 
kas kuutamo, joten kone näkyi selvästi, vaikka siinä ei ollut- 
kaan valoja. 

Koneen näki myös Väänäsen vaimo ja kaksi poikaa. He 
tulivat ulos kuitenkin niin myöhään, etteivät nähneet ko- 

neen ääriviivoja enää selvästi. 

Tässä havainnossa oli nähty kone, muttei valoja. Hieman 
ennen, kello 17.45, oli havaittu taivaalla valot, muttei konet- 
ta. 

Kauppias Juho Kemilä näki taivaalla kirkkaan valon kul- 
kemassa korkealla lounaan suunnassa. Ilmiö oli näkyvillä 
2-3 minuuttia. Sen havaitsi myös Kemilän poika ja kaupas- 
sa ollut työmies Hannes Koistinen. 

Tässäkään tapauksessa ei kuulunut ääntä. Sen arveltiin 
johtuneen siitä, että ilmiöön oli liian pitkä matka. Taivaalla 
oli kirkas kuutamo, ja ilma oli tyyni. 

Utajärven pappilan kaksi renkiä näki ilmiön myös. Kello 
oli tuolloin 17.30. Valosta oli lähtenyt eteenpäin auton valo- 
ja muistuttava valokartio. Ilmiö oli hävinnyt välillä pilven- 
hattaran taakse. Valokartion suunta oli muuttunut ilmiön 
kulkusuunnan muuttuessa. Ilmiö hävisi metsän taakse, pa- 
laten jonkin ajan kuluttua uudelleen näkyviin. Lopulta se 
hävisi etelään. Valo oli näkynyt taivaalla peräti puoli tuntia. 
Taivaalla leijaili yksittäisiä pilviä. Kuu oli ollut tapahtuman 
aikana pilven takana. 

Kello 18.10 havaittiin Utajärven kirkonkylällä jälleen va- 
loilmiö. Ehkä se oli sama kuin aiemmin, mutta tullut jostain 
syystä takaisin. Nyt se havaittiin Kemilän kaupan pihalta. 
Kauppias Kemilä ja kaksi työmiestä näkivät kirkkaan, liik- 
kuvan valon kulkevan idästä länteen. Tässäkään tapaukses- 
sa ei kuulunut mitään ääntä. Aiemmin taivaalla oli leijaillut 
yksittäisiä pilviä. Nyt oli lumituisku ja tuuli puhalsi etelästä. 
Ilmiö näkyi kirkkaana kymmenen minuuttia. 

Tutkimuksissa todettiin, että Utajärvellä oli lentänyt ky- 
seisenä aikana tuntematon lentokone. Väänäsen myöhempi 
havaintoaika (kello 20.40) selitettiin sillä, että hän oli ereh- 
tynyt ajassa. 

Kaikesta päätellen taivaalla on lentänyt tuolloin jokin 
esine. Oliko se venäläinen lentokone, vai ulkoavaruuden 
vierailija, jää arvoitukseksi. 

Mikäli kyseessä oli ufo, on se piipahtanut Utajärven 
käyntikertojen välissä myös pohjoisempana ja lännempänä. 
Nimittäin kello 17.40-17.45 välisenä aikana nähtiin Tor- 
niosta noin 25 kilometriä pohjoiseen sijaitsevalla Karunki- 
Kukkola -alueella valoilmiö. Se oli havaitsijoiden mukaan 
kuitenkin etelän ja lounaan välissä Ruotsin puolella. Mitään 
ääntä ei taaskaan kuulunut. Havainnon tekijänä oli suoje- 
luskuntasotamies Niskala ja muita ihmisiä. Havaittu valo oli 
toisinaan kirkas ja välillä punertava. Se eteni nousten ja las- 
kien, luoden kirkasta valoa maahan. 

Samanlainen ilmiö havaittiin kello 17.35-17.55 myös 
Kuusiluodossa. Se todettiin laskevaksi planeetaksi. 

Tullivartija Pöykkö näki vielä kello 21.30 valopisteen 
lentävän pohjoisesta etelään. Ääntä ei kuulunut. Taivaalla 
oli kuutamo. Ilmiö näkyi viiden minuutin ajan. Välillä se 
muutti väriään punertavaksi. Puolustusvoimat totesi ky- 
seessä olleen luultavasti jonkun tähden. 

Tammikuun 31. päivänä raportoitiin kolmesta valoil- 
miötapauksesta. 

Ensimmäinen havainto tehtiin kello 05.50 Kemijärven ja 
Posion keskustoista noin 60 kilometrin päässä sijaitsevassa 
Autin kylässä. Siellä suojeluskuntasotamies T. Harju- Autti 
ja Alpi Autti havaitsivat nopeasti liikkuvan kirkkaan valon. 
Valo häipyi toisinaan näkyvistä ja lopuksi katosi etelään 
metsän reunan taakse. Ilmiö oli näkyvissä noin neljä mi- 
nuuttia. Mitään ääntä ei kuulunut. Taivaan todettiin olleen 
pilveilevä. Puolustusvoimien 6.2.1934 tekemän raportin 
mukaan kyseessä oli todennäköisesti jokin tähti. 

Kello 17.05 havaittiin Sattasessa (Sodankylässä) valoil- 


92 


miö. Se lensi korkealla idästä länteen. Tässäkään tapaukses- 
sa ei kuulunut mitään ääntä. Taivas oli kirkas ja ilma tyyni. 
Havainnon tekijöinä olivat kunnallislautakunnan esimies 
Kumpula ja suojeluskuntasotamies Kumpula. Puolustusvoi- 
mien mukaan kyseessä oli jälleen joku planeetta. 

Hieman myöhemmin, kello 17.22 havaittiin pohjoisen 
suuntaan etenevä valoilmiö Oulun edustalla sijaitsevassa 
Laitakarissa, Selkäsaaren yläpuolella. Ääntä ei kuulunut. 
Taivas oli kirkas. Ilmiön näkivät suojeluskuntakersantti 
Tyven ja suojeluskuntasotamies Torvinen. Heidän mukaan 
ilmiö välkkyi kuin morsettaen. Lisäksi Selkäsaaren yläpuo- 
lella tuli pilvien välistä näkyviin tummahko punainen valo. 
Puolustusvoimat ei löytänyt ilmiölle luonnollista selitystä. 

Tammikuun 1934 tapausten johdosta puolustusvoimien 
oli pakko ryhtyä tekemään jotain outojen kummituslento- 
jen tapausten selvittämiseksi. 

Tämän vuoksi Ilmavoimat kokeili, kuinka hyvin lento- 
koneen valot näkyisivät ilmasta maahan. Tammikuun 31. 
päivänä lennettiin yölento. Sen johdosta todettiin, että len- 
nettäessä 1500 metrissä kuutamo- ja tähtikirkkaina öinä, ei 
tottumaton havaitsija voinut erottaa lentokonetta. Mootto- 
rin ääni kuului, mutta mitään purjehdus- tai muita valoja 
ei näkynyt. Koneen ääntä saattoi seurata 5-8 minuuttia. 
Lennettäessä puolipimeinä öinä 300 metrin korkeudessa ja 
alempana, havaittiin ensin lentokoneen keula- tai perävalo. 
Se voitiin erottaa 15-20 kilometrin etäisyydeltä. Tullessaan 
katsojaa kohti tai hänestä etäännyttäessä, valot muistuttivat 
himmeää tähteä. Vasta aivan lähellä erottui ensin vihreä ja 
myöhemmin punainen purjehdusvalo. Kun kone lensi aivan 
havainnoitsijan yli, näkyi siitä ainoastaan perä- tai keulava- 
lo. 

Ilmavoimat on tallettanut kummituslennoista kertovaan 

kansioon 5.1.1937 ilmestyneessä sanomalehti Uuden Suo- 
men numerossa neljä olleen jutun lentokoneiden valoista. 
Siinä kirjoitettiin, että lentokoneissa tavallisesti käytetyis- 
tä tähtimoottoreista lähtee varsin heikko sininen liekki. Se 
näkyy vain 500-600 metrin päähän. Muunlaisissa mootto- 
reissa liekki näkyy vain 100-200 metriä. Katetuissa koneissa 
käytetään sinistä tai vihreää valoa, joka ei näy kauas. Avo- 
koneissa käytetään pieniä valoja, jotka näkyvät vain lähelle. 

Kummituslentojen tuoma uhka Suomen turvallisuudelle 
otettiin varsin kiitettävällä tavalla huomioon puolustusvoi- 
mien ylimmässä johdossa. Tämän vuoksi Sotaväen päällik- 
kö kenraalimajuri Hugo Österman ilmoitti 31.1.1934 Poh- 
jois-Pohjanmaan Sotilasläänin komentajalle, että Ruotsin 
sotilasviranomaisten kanssa oli sovittu, että kumpikin maa 
keskittää pohjoisessa toimivia salaperäisiä lentäviä kohteita 
koskevat tutkimukset yhden sotilaspäällikön alaisuuteen. 
Pohjois-Suomessa suoritettavien tutkimusten johtajaksi 
määrättiin 2.2.1934 alkaen Pohjois-Suomen Sotilasläänin 
komentaja eversti Tauno Ilmoniemi. 

Sotaväen päällikkö Hugo Österman ilmoitti myös 
10.2.1934 ilmatorjunnan piiripäälliköille, että Suomen alu- 
eella esiintyvä vieras lentävä kohde olisi mahdollisuuksien 
mukaan aseenkäytöllä pakotettava laskeutumaan. Tätä var- 
ten oli ensin annettava kansainvälinen laskeutumismääräys. 
Se oli päivällä kolme keltaista tai mustaa savumerkkiä kym- 
menen sekunnin välein, yöllä kolme vihreää valoammusta 
kymmenen sekunnin välein. Ellei määräystä välittömästi 
noudatettaisi, avattaisiin maasta tai takaa-ajavasta lentoko- 
neesta konekiväärituli. 

Vaikka kummituslennot esiintyivätkin pääsääntöisesti 
Pohjois-Suomen alueella, havaittiin outoja ilmiöitä myös 
muualla eri puolella maata. 

Helmikuun 1. päivän iltana 1934 kello 18.00-19.00 vä- 
lisenä aikana havaittiin Liperin pitäjän Mattisenlahden ky- 
lässä valoilmiö. Tuolloin Jenny Karvinen ja Liisa Pakarinen 
olivat lähteneet suksilla Mattisenlahdesta Joensuuhun. Mat- 
kansa aikana he havaitsivat Pyhäselän yläpuolella ilmassa 
liikkuvan esineen tai valoilmiön. Kohde alkoi näkyä heidän 
ollessa noin kahden kilometrin päässä Mattisenlahden ran- 
nasta. Kohteen valo oli punertava ja tähteä suurempi. Aluk- 
si se näytti nousevan melko matalalta ja kohoavan ylöspäin 
etelä-itä -suuntaan. Päästyään korkeammalle, alkoi kohde 
tehdä portaittaisia syöksyjä nopeasti alaspäin. Lisäksi kohde 
kierteli spiraalinomaisesti. Myöhemmin se lähti etenemään 
itä-etelä -suuntaan. Kohde hävisi näkyvistä melko korkeal- 
la. Tuolloin neitokaiset olivat ehtineet lähes kaupungin ran- 
taan. 

Naisten mielestä ilmiössä oli outoa se, että sen väri muut- 
tui välillä vihreäksi ja taas uudelleen punertavan valkoisek- 
si. Mitään ääntä ei kuulunut, vaikka he pysähtyivät sitä varta 
vasten kuuntelemaan. Ilmiö oli näkynyt yli puoli tuntia. Se 
oli näyttänyt olevan 6-8 kilometrin päässä Pyhäselän pitä- 
jän Hammaslahden Nivan suunnalla. 

Tapausta tutkittiin Pohjois-Karjalan Suojeluskuntain 
Piiriesikunnassa ja Etsivän Keskuspoliisin Joensuun edus- 
tustossa, sekä Rannikkotykistörykmentti 3:ssa. Tapaus jäi 
selvittämättä. 

Ratamestari Väinö Tamminen ilmoitti nähneensä hel- 
mikuun 2. päivänä kello 19.00 kirkkaan valoilmiön. Se il- 
maantui näkyviin lännestä päin metsän reunan takaa. Se 
nousi metsänreunan yläpuolelle, jossa pysyi näkyvissä 3-4 
minuutin ajan. Tämän jälkeen se laskeutui metsän reunan 
taakse hetkeksi, kunnes nousi jälleen näkyviin samassa 
paikassa, mutta hieman himmeämpänä. Tämän jälkeen 

valo hävisi taas metsän reunan taakse. Kello 19.30 valo il- 
maantui jälleen näkyviin. Tälläkin kertaa paikka oli sama ja 
valo käyttäytyi edelleen samalla tavalla. Valoja oli vain yksi 
ja se oli kirkkaan valkoinen. Se oli muodoltaan enemmän 
pitkänomainen kuin pyöreä. Havainnon tekijän mielestä 
se ei ollut lentokone, koska valo meni pystysuoraan ylös ja 
alas. Se ei kulkenut lainkaan pituussuunnassa. Tamminen ei 
osannut kertoa ilmiön etäisyyttä. Hän arveli sen olleen kau- 
kana, ilmeisesti merellä. Havaintohetkellä Tamminen oli Iin 
aseman lähellä olevalla rautatiesillalla. 


Helmikuun 5. päivän aamuyöllä nähtiin Alavieskan Some- 
ronkylässä mielenkiintoinen ilmiö. Emäntä Lempi Somero 
nousi kello 02.15 vuoteesta hoitamaan lastaan. Tuolloin hän 
havaitsi ikkunasta peltotien itäpään paikkeilla kaksi toisiaan 
lähellä olevaa valoa. Ne muistuttivat auton valoja. Valot py- 
syivät kuitenkin paikallaan ja niiden editse liikkui tummia 
varjoja, joita emäntä arveli ihmisiksi. Jonkun ajan kuluttua 
valot lähtivät liikkeelle ja kohosivat jyrkästi ylöspäin, muut- 
tuen samalla himmeiksi. Tällöin hän herätti miehensä. Valot 
näyttivät tekevän kierroksen ja katoavan itään. Mitään ääntä 
ei kuulunut, eikä muita valoja nähty. Talon isäntä meni yö- 
pukimissa ulos. Hän havaitsi valonkajastusta idässä ja kuuli 
jotain surinaa. 

Talon vanhaemäntäkin oli kyseisenä aikana luullut nä- 
kevänsä kuun valoa korjatessaan uudinta (verho) ja samal- 
la kurkistaessaan ulos. Valo oli näkynyt kaakon suunnalla. 
Hän ei ollut kiinnittänyt asiaan suurempaa huomiota. Mi- 
tään ääntä hän ei ollut kuullut. 

Tapauksen oli nähnyt vielä kaksi henkilöä. Herra Otto 
Kivioja oli nähnyt kirkkaan valon, joka muistutti salamaa. 

Se oli valaissut huoneen, jossa hän nukkui. Huoneessa oli ik- 
kuna pohjoisen puolella. Talo sijaitsi noin kilometrin päässä 
Someron kylästä pohjoiseen. Valo oli tuntunut liikkuvan. 

Herra J. Hämeenkorpi oli puolestaan nähnyt ikään kuin 
valon painuvan alas Someron kylän eteläpuolelle. Havainto 
oli tehty runsaan kilometrin päässä Someron kylästä poh- 
joiseen. Muita havainnon tekijöitä kylällä ei ollut. 

Myöhemmin aamuyöllä nousi myrskyinen länsituuli ja 
lumisade. 

Tapauksen tutkijat ihmettelivät, että kyseiset valoilmiöt 
tulivat puheenaiheeksi vasta muutaman päivän kuluttua. 
Lisäksi kummastuttiin sitä, etteivät Somerot olleet käyneet 
katsomassa kyseisellä paikalla valoilmiön mahdollisia syitä 
ja merkkejä. Paikalta löytyi kuitenkin myöhemmin kymme- 
nen metriä pitkä jälki. Tutkimuksien perusteella ei uskottu, 
että valoilmiö olisi aiheutunut lentokoneesta. Sen arveltiin 
johtuneen meteorista, salamasta tai kuusta. 

Ilmavoimat tutki mahdollisuutta, olisiko paikalle voinut 
lentokoneen laskeutua ja nousta. Tätä tarkoitusta varten 
lennettiin 11.2. Kauhavalta Sääski-koneella tunnukseltaan 
SÄ-137 Alavieskaan. Tätä ennen oli kyläläisille ilmoitettu 
koneen lentävän siellä kello 15.00-16.00 välisenä aikana, 
jotta he voisivat tarkkailla sitä ja kuunnella, kuuluisiko sen 
ääni. 

Valoilmiön havaintopaikkaa tarkasteltaessa Ilmavoimat 
tuli siihen tulokseen, että sinne ei lentokone voinut ilman 
vaurioita (ympäri- tai pystyyn menoa) laskeutua ja lentoon 
se pääsisi vieläkin huonommin. Kyseinen paikka oli latojen 
ja metsän rajoittama. Notkelman poikki kulki kuitenkin 
peltotie. 

Ilmavoimien tutkijat eivät havainneet maassa enää mi- 
tään jälkiä, koska lumi oli peittänyt ne. Tien eteläpuolella 

kulkeva oja, josta jäljet oli löydetty, vajotti miestä polvia 
myöten. Tie oli kova ja kantava. 

Siviilit olettivat lentokoneen laskeutuneen paikalle siten, 
että toinen suksi olisi kulkenut ojaa pitkin, toisen kulkiessa 
tiellä tai pellolla. Ilmavoimat tyrmäsi kuitenkin ajatuksen. 
Tällöin kone olisi ollut kallellaan ja siipi olisi osunut maa- 
han. Sen seurauksena olisi ollut kääntyminen ja pystyyn- tai 
ympärimeno sekä koneen vaurioituminen. Vaikka siipi ei 
olisi ottanutkaan maahan, ei kone olisi voinut kulkea run- 
sasta sadan metrin matkaa ilman ympäri menemistä. Jos 
ilmoitettu kymmenen metrin jälki olisi koneen kannuksen 
aiheuttama, olisi pellolla pitänyt näkyä ainakin toisen suk- 
sen jälki. Mikäli kone olisi päässyt laskun jälkeen ilmaan, 
oli paikka liian pieni kääntymistä varten. Tämän vuoksi 
paikalla olisi pitänyt olla lisää jälkiä. Lisäksi lentoonlähtöä 
pidettiin mahdottomana. 

Raportissa on mielenkiintoisena sivuhuomautuksena 
merkitty kuitenkin kysymysmerkillä varustettu sana sulkei- 
siin. Se oli (helikopteri?). 

Tästä päätellen pidettiin pienenä mahdollisuutena, että 
paikalla olisi ollut helikopteri, mikäli siellä oli joku lento- 
laite käynyt. Neuvostoliitolla oli tuolloin helikopterimaisia 
autogiroja, mutta sellainen ei olisi voinut toimintasäteensä 
puolestakaan vierailla Alavieskassa. Toinen mielenkiintoi- 
nen asia on se, että helikopterista käytettiin tuolloin jo ky- 
seistä nimeä. 

Tutkimuksissa todettiin, että mahdollisessa pakkolaskus- 
sa lentokone olisi laskeutunut tien pohjoispuolella olevalle 
suuremmalle peltoaukeamalle, eikä tälle kyseiselle paikalle. 

Valoilmiön esiintymispaikalta löytyneen kymmenen 
metrin jäljen arveltiin tulleen esimerkiksi siten, että tiellä 
oli kulkenut kuorma, josta oli törröttänyt aidas tai vastaava, 

joka olisi vetänyt kyseisen jäljen. 

Ilmailukoulun johtaja everstiluutnantti Keilola totesi ra- 
portin lopuksi: ”Luotan täydellisesti luutnantti Rantasen ja 
vääpeli Ruokosen arviointiin väitetyn lasku- ja starttipaikan 
mahdottomuudesta. Tapaus on erinomaisen vakuuttava to- 
diste ilmailua ymmärtämättömän kansan harhaluuloista ja 
sanomalehtitarinoiden aiheuttamasta mielikuvituksen vil- 
liintymisestä” 

Nykyään etsittäisiin valoilmiön havaintopaikalta ”ufo- 
maisia jälkiä”. 1930-luvulla ei ufoista vielä tiedetty, eikä niitä 
osattu tutkia. Nytkin paikalta etsittiin vain mahdollisuutta, 
oliko sinne voinut laskeutua neuvostoliittolainen lentokone. 
Kun todettiin, ettei voinut, oli tapaus käsitelty. Johtopäätös 
oli se, että ihmiset olivat nähneet väärin. Lentokonetta ei ol- 
lut paikalla käynyt. Olen samaa mieltä. 

Valoilmiön lähellä oli havaitsijan kertomuksen mukaan 
liikkunut varjoja. Olivatko ne olleet ufon miehistöä? Kym- 
menen metrin jälki olisi voinut olla aluksen lähtö- tai tulo- 
jälki. Lumimyrsky oli peittänyt lähes kaikki jäljet, eikä pai- 
kalla oltu käyty edes tuoreeltaan tapauksen jälkeen. Mikäli 
siellä olisi kävellyt muita kuin ihmisiä, olisivat niiden jäljet 
varmaan olleet hangessa. Nyt todisteet olivat peittyneet lu- 
meen. 


Helmikuun 5. päivänä, kello 20.30-20.35, tehtiin toinenkin 
mielenkiintoinen havainto. Tuolloin asutustarkastaja Paavo 
Lankinen oli vaimonsa kanssa iltakävelyllä. Heidän ollessa 
Parikkalan aseman kohdalla, havaitsivat he valon heijastu- 
van heidän viereensä hankeen. Kävelijät katsoivat ympä- 
rilleen, mutta eivät nähneet mitään erikoista. Lopulta he 
kohdistivat katseensa taivaalle. Siellä näkyi noin veturinlyh- 

dyn kokoinen pyöreä valokiekko. Se liikkui vaakasuoraan 
heidän yläpuolellaan Elisenvaaran-Savonlinnan suunnassa 
(pohjoinen). Se poikkesi hieman länteen rautatien suunnas- 
ta Parikkalan aseman kohdalla. Ilmiö oli väriltään valkoi- 
nen (ehkä kirkas, kirjoittajan oma huomautus). Valoilmiön 
nopeus oli suuri. Havainnon tekijöiden mielestä ilmiö oli 
liian nopea ainakin korkealla lentäväksi lentokoneeksi. 

Ilmiön havaintoaika oli melko lyhyt, vain 4-5 sekuntia. 
Sitten valo hävisi äkkiä, mitenkään pienenemättä tai him- 
menemättä ensin. Havainnon tekijöiden mielestä kyseessä 
ei voinut olla meteori. Mitään lentokoneen ääntä tai vastaa- 
vaa ei kuulunut. Valokiekon rajat eivät olleet selvästi havait- 
tavissa. Ne olivat kuin ”himmennetyn lasin läpi näkyvät”. 
Lankinen huomautti kuulustelupöytäkirjaa tehtäessä, että 
hän oli maailmansodan aikana nähnyt lentokoneen käyt- 
tävän valonheittäjää, mutta kyseinen ilmiö ei muistuttanut 
sitä. 

Kuulusteluissa Lankisen Siiri-vaimo ilmoitti samat tie- 
dot. Hänen mukaan valo oli kuitenkin suurempi kuin ve- 
turin lyhty. 

Havainnon tekohetkellä taivas oli kevyesti pilvessä. Täh- 
tiä ei näkynyt. Lisämainintana kuulustelupöytäkirjassa sa- 
notaan, että kuultuja henkilöitä pidettiin paikkakunnalla 
luotettavina henkilöinä. 

Lieneekö näillä päivän molemmilla havainnoilla yhteyttä 
toisiinsa? Ehkä outo ”ilmojen kulkija” on vieraillut hieman 
etelämpänä kuin tavallisesti. Seitsemäntenä päivänä se, tai 
jokin muu esine palasi jälleen pohjoiseen. 


— —pv0a— 


lin piirin nimismies lähetti 14.2.1934 Oulun suojeluskun- 
nan esikuntaan mielenkiintoisen kirjeen. Siinä kerrottiin 

havainnosta, joka tehtiin 7.2. kello 03.30-03.55. Tuolloin 
kyseinen Iin nimismies kertoi havainneensa valoilmiön, 
joka muodostui kahdesta melkein koko ajan horisonttita- 
sossa olevasta valopisteestä. Niiden väli oli heikosti valaistu, 
ikään kuin valopisteiden valo olisi heijastunut jostakin pin- 
nasta. Valopisteiden puolivälissä näkyi muutaman kerran 
valoa. Kaksi tai kolme kertaa valo näkyi tulevan suppilon 
tapaisesta esineestä. Ilmiö näytti aluksi lentokoneelta, mutta 
lähemmin sitä tarkasteltaessa nimismies tuli siihen tulok- 
seen, ettei se voinut olla lentokone. Sitä, mikä se oli, ei hän 
osannut selittää. 

Kyseessä on erittäin mielenkiintoinen havainto. Se oli 
selvästi suppilon mallinen esine, jonka pinta heijastui va- 
lossa. Kyseessä oli siis kiinteä, ehkä metallinen esine. Sen 
molemmilla puolilla oli kiinteä valo ja keskellä satunnaisesti 
välähtelevä tai maahan suunnattu valo. 

Metallisesta suppilosta tulee pienelläkin mielikuvituksel- 
la mieleen lentävä lautanen. Mikä tämä esine tai ilmiö oli, 


Hyvin karkea piirros valoilmiöstä. Ilmeisesti 
jotakuinkin tällaisen ilmiön nimismies oli havainnut. 
Kohteen yläosa on keltainen, vasen ja oikea reuna 

— tummemmat. 

jää mysteeriksi. 
Saman päivä iltana 14.2.1934, kello 20.30 nähtiin vielä 
+ samoilla seuduilla toinenkin valoilmiö. Tapahtumapaik- 
kana oli Haukiputaan Takkurannan kansakoulu. Ilmiön 
näki neljä henkilöä. Taivaalla lensi kolme valoa, punainen, 
keltainen ja kirkas. Ne liikkuivat ryhmänä lännestä itään, 
noin 20 asteen korkeudella. Valot näkyivät noin 20 minuu- 
tin ajan. Valoryhmä laskeutui ja kohosi aaltomaisesti. Erään 
nousun aikana havaittiin ilmiössä metallinhohtoinen väläh- 
dys. Havainnon tekijät arvelivat välähdyksen heijastuneen 
lentokoneen siivestä. Tämän jälkeen valot lähtivät nopeasti 
etenemään koilliseen, jonne hävisivät. Mitään ääntä ei kuu- 
lunut. Taivas oli tähtikirkas. 

Vaikea sanoa, liittyvätkö nämä kaksi tapausta toisiinsa ja 
onko kyseessä sama kohde. Lentokoneessa on punainen ja 
vihreä siipivalo. Rungossa on kirkas etu- ja takavalo. Joissa- 
kin konetyypeissä valo on vielä rungon keskelläkin. 

Haukipudas sijaitsee Iistä alle 20 kilometrin päässä ete- 
lässä, joten välimatkan perusteella kyseessä voisi olla sama 
kohde. Tapahtumilla oli väliaikaa lähes vuorokausi, joten 
siinä ajassa lentokonekin olisi ehtinyt pidemmälle. Mikä- 
li kyseessä oli lentokone ja se oli molemmissa tapauksissa 
sama, olisi se joutunut laskeutumaan välillä jonnekin, sil- 
lä se ei olisi kyennyt olemaan ilmassa yhtäjaksoisesti niin 
montaa tuntia. 

Puolustusvoimien raportissa todetaan, että helmikuun 
2., 4. ja 7. päivänä oli kello 19.00 nähty Iissä suurikokoinen 
kirkkaan lyhdyn näköinen valo. Se oli noussut metsänreu- 
nan yli ja näkynyt noin neljän minuutin ajan. Ilmiön näki 
lin vartio, ratamestari Tamminen ja hänen poikansa sekä 
varastonhoitaja Oja. Puolustusvoimat totesi, ettei valo voi 
olla lentokoneesta. 


42 


Helmikuun 2. päivältä löytyy ratamestari Tammisen nä- 
kemästä ilmiöstä tehty hyvä raportti. Sen olen kertonut jo 
edellä. Neljännen ja seitsemännen päivän tapahtumista Iis- 
sä kello 19.00 ei ole raportoitu. Ilmeisesti paikat ja ajat ovat 
menneet sekaisin. Toinen vaihtoehto on, ettei havainnoista 
ole tehty kunnollisia pöytäkirjoja. 

Raporttien yhteenvedossa todetaan kuitenkin, että hel- 
mikuun 4. päivänä kello 19.55 havaittiin Kuolajärvellä ja 
Märkäjärvellä kolme valoa: punainen, sininen ja valkea. Ne 
liikkuivat lännestä itään. Valot olivat ensin peräkkäin, mut- 
ta siirtyivät sitten rinnakkain. Raportissa todetaan, että sen 
näkivät mm. tukkityömaalla kymmenen jätkää. 

Matinlompolossa, Raanujärvellä ja Sirkassa oli puoles- 
taan havaittu kello 20.40 valopiste itäisellä taivaalla. Se nou- 
si ja laski. 

Pellon Lehmivaarassa havaittiin myös kello 23.10 kolme 
valoa lentämässä kaakosta pohjoiseen. 


— —p0a— 


Helmikuun 6. päivänä havaittiin Kiimingin Haipuskylässä 
kirkkaanpunertava valo. Se näkyi kello 19.00-19.15 välisenä 
aikana. Ilmiön lentokorkeus oli havaintohetkellä 40 astetta. 
Sen häipyessä korkeus oli laskenut kymmeneen asteeseen. 
Tämäkin ilmiö teki jatkuvasti nousevaa ja laskevaa liikettä. 
Valo kulki luoteesta kaakon suuntaan. Mitään ääntä ei kuu- 
lunut. Ilma oli kirkas ja taivas tähtinen. 

Tästä ilmiöstä tulee mieleen, että se voisi olla laskeva Ve- 
nus. Tuona aikana ei kuitenkaan laskenut mikään isokokoi- 
nen planeetta. 

Puolustusvoimien raportin mukaan punaisia, vihreitä ja 
valkoisia valoja näkyi helmikuun 7. päivänä kello 04.30 Syr- 
jän kylässä. Kello 22.00 oli näkynyt lentokone, muttei valoja 

a sii 


Suomussalmen kirkonkylässä. Kone olisi ollut kaksitasoi- 
nen ja se olisi lentänyt vain 50 metrin korkeudella. 

Torstaina helmikuun 8. päivänä havaittiin useita valoil- 
miöitä eri puolilla maata. 

Helmikuun 8. päivänä ilmoitettiin, että Muhoksen kun- 
nantalon luona oli näkynyt kello 01.10 noin katulyhdyn ko- 
koinen kirkas, mutta välillä punertavaan vivahtava valo. Se 
näkyi länsi-lounaassa, kadoten metsän reunan taakse. Ilmiö 
oli näkyvissä kymmenen minuuttia. Myöhemmin todettiin, 
että eräs talon isäntä oli liikkunut kyseisellä suunnalla si- 
jainneella korkeahkolla mäellä lyhdyn kanssa. 

Puolustusvoimien selonteossa ei kuitenkaan kerrota, 
miksi mies olisi hiiviskellyt talvella keskellä yötä metsässä. 

Reilua tuntia myöhemmin, kello 02.38-02.43 välisenä 
aikana havaittiin Ylipaakkolan kansakoululla neljä valoa 
ja lisäksi liikkuva valo. Sen arveltiin tulevan lentokoneen 
pakoputkesta. Valot lensivät pohjoisesta etelään Kemijoen 
yläpuolella. Valojen lisäksi kuului surinaa viiden minuutin 
ajan. 

Pyhännän Tavastkengällä palvelijatar Siiri Huovinen 
havaitsi kello 07.00 taivaalla kaksi punaista pyöreää valoa, 
jotka olivat rinnakkain. Valot liikkuivat hitaasti etelästä 
pohjoiseen. Huovinen riensi sisälle ja kertoi näkemästään 
maanviljelijä Matti Viiolle. He tulivat yhdessä ulos. Tällöin 
taivaalla näkyi yksi punainen valo, joka liikkui hitaasti idäs- 
tä länteen. Valo näkyi noin kymmenen minuuttia. Mitään 
ääntä ei kuulunut. : 

Ilmiön havaitsi myös maanviljelijä Turunen. 


——jvop0e—— 


Pulkkilan Junnonojalla havaittiin seuraava tapaus. Tuolloin 
seppä Aatami Halmetoja huomasi kello 07.00 lounaasta lä- 

hestyvän punertavan valon. Kylän laidalla valo teki kään- 
nöksen ja palasi takaisin lounaaseen. Valo oli pallomainen 
ja se jätti jälkeensä valojuovan. Valoilmiö nousi ja laski vä- 
lillä, ollen välillä puidenlatvojen korkeudella, välillä taas vä- 
hän ylempänä. Valo näkyi kello 08.00 asti. Tuolloin se näkyi 
enää pienenä valojuovana. Mitään ääntä ei kuulunut. Ilma 
oli selkeä. 

Havaintonsa aikana Halmetoja haki paikalle myös kan- 
sakoulunopettaja Pietiläisen. Tämä näki lounaaseen katoa- 
van ilmiön ja sen jälkeensä jättämän valojuovan. Hän seura- 
si ilmiötä noin 15 minuuttia. 

Kolmantena näkijänä oli maanviljelijä Tuomikoski. Hän 
teki samat havainnot opettajan kanssa. 

Raahen suojeluskuntapiirin VI alueen aluepäällikkö Ku- 
jala tutki tapauksen. Hänen mielestä ilmiö johtui kuusta. 

Seuraava havainto tehtiin Ranualla. Tuolloin Anna Heik- 
kilä lähti kello 20.20-20.30 tienoilla ulos hakemaan maitoa. 
Käveltyään noin 250 metriä, hän havaitsi maantien varressa 
400 metrin päässä kulkemansa tien ja maantien risteyksessä 
olevan Ranuan osuuskaupan päärakennuksen ja sen lähis- 
töllä olevien puiden olevan kirkkaasti valaistut. Lähemmin 
tarkasteltuaan Heikkilä havaitsi, että valo tuli vinosti ylhääl- 
tä alas (myöhemmin arvioituna noin 60 asteen kulmassa). 
Valokeilan lähtökohdassa erottui selvästi lentokoneen ääri- 
viivat. Koneen runko näytti veneen malliselta. Kone kulki 
nopeasti sivuttain vinosuunnassa Heikkilän kulkeman tien 
poikki, lähestyen länsiluoteesta ja edeten itäkaakkoon. Ko- 
neen perässä näkyi valoa. Se oli himmeämpää ja ehkä pu- 

naisempaa kuin alaspäin valaiseva valo. Koneesta kuului 
myös heikkoa surinaa. 

Lentäviä esineitä liikkui pohjoisessa samoihin aikoihin 
useampia. Nimittäin kello 20.20 näkyi Puolangan Törmän- 

mäellä, noin 22 kilometriä Kiehimästä Puolangalle päin, 
kaksi punaista valoa. Ne olivat hyvin korkealla. Katsojien 
mielestä ne olivat kahden metrin päässä toisistaan. Valot 
lensivät länsiluoteesta itään päin. Mitään ääntä ei kuulunut. 

Samoihin aikoihin tehtiin valoilmiöhavainto Pudas- 
järven Hetekylässä. Tuolloin alikersantti Pietarila havaitsi 
kompassisuunnassa 260 astetta läntisellä taivaalla yhden 
valon, joka näkyi 20 asteen kulmassa vaakasuorasta tasos- 
ta. Valo oli suurempi ja voimakkaampi kuin tähden valo. Se 
muistutti väriltään sähkölampun väriä. Valo liikkui itään. 
Valon tullessa Pietarilan kohdalle, siitä erkani hitaasti toi- 
nen himmeämpi valo. Molemmat valot poistuivat itään. Nii- 
den välimatkaksi arvioitiin toisistaan 4-5 metriä. Etäisyyttä 
valoihin ei voitu kuitenkaan arvioida. Havainto tehtiin kello 
20.32-20.35. Valot häipyivät avaruuteen, ensin himmeämpi, 
sitten kirkkaampi. Mitään ääntä ei kuulunut koko havain- 
non aikana. 

Saman ilmiön näki myös kaksi miestä kahden kilometrin 
päässä edellä mainitusta paikasta luoteeseen, ja lisäksi nai- 
nen 3,5 kilometrin päässä koilliseen. 

Pari minuuttia tätä tapausta aiemmin oli ilmiö havait- 
tu Haukiputaalla Ervastin rannassa. Tuolloin maanviljelijä 
Matti Markus näki kello 20.30 etelässä päin lentokoneen 
valot etenemässä lännestä itään. Valoja näkyi aluksi vain 
yksi, mutta sitten kaksi lähellä toisiaan. Valot näkyivät noin 
minuutin. Tuona aikana näkyi myös valojen välissä lento- 
koneen runko. 

Mitään ääntä ei kuulunut. Kilometrin päässä oli saha 
käynnissä ja Markuksella lakki korvilla, joten hän ajatteli 
äänen kuulumattomuuden johtuneen näistä seikoista. 

Haukiputaan ja Pudasjärven tapauksissa on todennäköi- 
sesti kyse samasta lentolaitteesta. Se on ensin ollut Hauki- 

Valokuva: Lasse Ahonen 


Normaalisti suunnat esitetään kompassin asteina, jossa ympyrän 
kehä on jaettu 360 osaan, eli asteeseen. Sotilaskäytössä Suomes- 
sa on tavallista käyttää tarkempaa piiruasteikkoa, jossa ympyrän 
kehä on jaettu 6000 osaan. Yksi aste on siis 16,7 piirua. Piiru- 
suunta ilmoitetaan tavallisesti kaksijakoisesti: esim. 30-00 osoit- 
taa etelään. Alla olevassa taulukossa on normaalin asteikon ja 
piiruasteikon vastaavuudet. 


Korkeuskulmat esitetään tavallisesti asteina, jossa vaakataso on 
0? ja suoraan pystysuuntaan 90%. Voidaan käyttää myös piiru- 
asteikkoa. 

putaalla ja lentänyt sitten Pudasjärvelle. Kartan mukaan 
Haukiputaalta on Pudasjärven Hetekylään vajaa 70 kilo- 
metriä idän suuntaan. Puolangalla ja Ranualla on täytynyt 
olla omat kohteensa, joten pohjoisen taivaalla on seikkaillut 
ainakin kolme tuntematonta kohdetta. 

Pohjois-Pohjanmaan sotilasläänin esikunta määräsi ma- 
juri Teittisen tutkimaan Haukiputaan havaintoa. 

Tutkimus suoritettiin 11.2. havaintopaikalla. Lisäksi Il- 
mavoimien koneella suoritettiin 17.2. koelento kahteen 
otteeseen havaintopaikan yllä. Päivällä lennettiin ohjaajan 
tutustuttamiseksi reittiin ja illalla suoritettiin varsinainen 
koelento samoissa olosuhteissa kuin ilmiö oli nähty. Lennot 
olivat samanlaiset nyt ja ilmiön suorittamana. Nyt kuiten- 
kin lentokoneen ääni kuului erittäin hyvin. 

Tutkimus tyrmäsi havainnon täysin. Majuri Teittisen las- 
kelmien mukaan valoilmiön kulmanopeus oli ollut 22 astet- 
ta sekunnissa. Tuolloin ilmiö olisi lentänyt nopeudella 1500 
km/h, mikäli se olisi ollut kilometrin päässä havainnon te- 
kijästä. Mikäli se oli kauempana, olisi kohteen nopeus ollut 
vieläkin suurempi. Vastaavasti, mikäli se olisi ollut lähem- 
pänä, olisi sen moottorin ääni kuulunut. Lisäksi todettiin, 
että mikäli kyseessä oli lentokone, olisi sen valojen pitänyt 
kadota hetkeksi siipien ja rungon varjoon koneen lentäessä 
40 aseen korkeudessa havainnontekijän ohitse. 

Muutama muukin ihminen oli nähnyt saman ilmiön. He 
pitivät sitä meteorina. Se olisi lentänyt Jyväskylän ja Oulun 
välistä itään. Tämän olettamuksen tukena oli Jyväskylässä 
tehty havainto. Tuolloin Yrjö Tirkkonen havaitsi 8.2.1934 
kello 20.57 vaimonsa kanssa Jyväskylässä kirkkaan valon, 
jolla oli pitkä himmeä pyrstö. Ilmiö eteni lännestä itään 
melko korkealla. Valo näkyi noin kaksi minuuttia. Ääntä ei 
kuulunut, sillä samaan aikaan ajoi auto havainnon tekijöi- 

den vierestä. 

Puolustusvoimien loppupäätelmän mukaan kyseessä oli 
todennäköisesti meteori. Toisen ilmoituksen mukaan vas- 
taavanlainen havainto tehtiin Jyväskylässä vasta kello 23.20. 

Helmikuun 8. päivänä kello 20.35 oli havaittu vielä Ke- 
min Karihaarassa kaksi erilaista valoa peräkkäin. Ne liik- 
kuivat lännestä itään. Puolustusvoimat totesi ne kuitenkin 
yhdeksi tähdeksi! 

Kuten aiemmin totesin, oli helmikuun 8. päivänä Poh- 
jois-Suomen taivaalla ainakin kolme eri lentävää kohdetta. 
Ne saattoivat kokoontua myöhemmin illalla Iin kunnassa. 
Nimittäin Iin rautatiesillan vartio näki kello 23.15 lännes- 
sä kolme punaisen hehkuvaa palloa peräkkäin noin puolen 
minuutin väliajoin. Ne nousivat havaitsijoiden arvion mu- 
kaan noin 100 metrin korkeuteen ja laskivat sitten kaaressa 
alaspäin. Pallojen arveltiin olevan viiden kilometrin päässä. 
Puolustusvoimat totesi, ettei kyseessä voinut olla lentokone. 

Kello 23.20 nähtiin puolestaan Kuivaniemellä, viisi kilo- 
metriä Iin asemalta sisämaahan päin, suuri punainen valo 
matalalla puiden yläpuolella. Valo liikkui pohjoiseen. Ta- 
pauksen johdosta hälytettiin Simon, Ajoksen, Veitsiluodon 
ja Kuusiluodon vartiot. Simon vartiossa tapaus todettiin 
tähdeksi. 

Seuraavana päivänä, eli helmikuun 9. tehtiin uusi ha- 
vainto. Simossa oleva ilmavalvontavartio ilmoitti kello 
00.10 havainneen punaisen valon. Se nousi liekehtien ylös ja 
liikkui kaakosta pohjoiseen. Puolustusvoimat totesi kysees- 
sä olevan ilmeisesti saman ilmiön, joka oli havaittu hieman 
aikaisemmin Kuivaniemellä. Lisäksi todettiin, että saman- 
lainen ilmiö oli havaittu Simossa jo parina edellisenä yönä. 
Se vahvisti käsitystä, että kyseessä oli planeetta. 

Helmikuun 9. päivänä havaitsi kolme työmiestä Kajaa- 

nin Kilolammilla valoilmiön. Idästä ilmestyi kello 04.05 
valoilmiö, jossa alhaalla oli isompi kirkas valo ja sen ylä- 
puolella pienempi valo. Niiden välimatkaksi arvioitiin noin 
pari metriä. Valot kohosivat lähestyessään ylemmäksi. Ne 
pysähtyivät leijailemaan paikallaan puoleksi tunniksi, mie- 
histä noin kilometrin itään päin. Noin viiden minuutin 
kuluttua valojen ilmestymisestä tuli paikalle samalta suun- 
nalta kuin edellisetkin, neljä muuta valoa. Ne kääntyivät 
kuitenkin kilometrin päässä ja häipyivät lounaaseen. Valo- 
jen ilmestyttyä kuului hyvin voimakasta moottorin ääntä. 
Valojen ollessa ylhäällä ei kuulunut enää mitään. Ilmestyes- 
sään valot olivat alhaalla, puiden latvojen yläpuolella. Sitten 
ne nousivat taivaalle. Ilma oli kirkas ja tyyni. Valoilmiö jäi 
leijailemaan paikalleen nousten ja laskeutuen miesten pois- 
tuttua paikalta. 

Asiaa tutkittaessa todettiin, että Kilolammilta noin kol- 
me kilometriä itäkaakkoon oli kaksi sirkkelisahaa. Niiden 
valaistuksena oli kaasuvalolamppuja ja käyttökoneina naf- 
talla käyvät moottorit. Sahojen arveltiin toimivan kahdessa 
vuorossa. Tämän vuoksi pidettiin mahdollisena, että valoil- 
miöt olivat peräisin sahan valoista ja ääni sen moottoreista. 

Samana päivänä luotsi Kaarlo Jokisalo havaitsi vielä Ke- 
missä kello 17.40 Ajosaaren suunnassa valoilmiön, joka liik- 
kui pohjoiseen. Siinä oli kaksi valopistettä, toinen oli kirk- 
kaampi ja toinen himmeämpi. Ilmiö näytti tekevän loivan 
kaarroksen, jonka jälkeen se alkoi nousta. Nousun aikana 
valot himmenivät ja katosivat lopulta kokonaan. Mitään 
ääntä ei kuulunut. Paikalla oli markkinat, joten mahdolli- 
nen hiljainen ääni ei olisi kuulunutkaan markkinamelun yli. 
Taivas oli pilvessä ja pakkasta 18 astetta. Havainnon tekijä 
luuli konetta Ilmavoimien koneeksi. Paikalla ei kuitenkaan 
lentänyt omia koneita. 

Useat ihmiset näkivät valon. He pitivät sitä lentokoneena. 
Jokisalo arveli, ettei kyseessä ollut tähdenlento. Ilmiö lensi 
paljon hitaammin ja se oli näkyvillä noin kolme minuuttia. 
Ilmiön valot olivat näkyneet voimakkaampina kuin luotsin 
näkemissä armeijan lentokoneissa. 

Luotsin pojan mukaan ilmiössä oli vain yksi kirkas valo, 
jota hän arveli lentokoneen keula- tai perävaloksi. Tapauk- 
sen näkivät useat muutkin. Ilmiö todettiin markkinapalloksi. 


Helmikuun 10. päivänä havaitsi puhelinkeskuksen hoitaja 
Manne Vääräniemi Taivalkoskella valoilmiön. Pohjoisella 
taivaalla näkyi kello 00.15 tähteä muistuttava, mutta taval- 
lista kirkkaampi valo. Se tuntui lähenevän, suurenevan ja 
liikkuvan sivusuunnassa 2-3 sormenleveyden verran itään. 
Samalla se tuikki huomattavasti ja häipyi laskeutuen alem- 
maksi. 

Majuri Teittinen suoritti asian johdosta kuulustelun pu- 
helimitse. Tällöin todettiin kyseessä olleen ilmeisesti täh- 
den. Taivas oli kuitenkin suureksi osaksi pilvessä. Ääntä ei 
kuulunut. Teittinen arveli, että pilvien liikkumisen vuoksi 
oli näyttänyt siltä, kuin valo olisi liikkunut. 

Seuraava valoilmiö havaittiin helmikuun 11. päivänä 
Suomussalmen Pärsämöllä. Tuolloin kello 18.30 havaittiin 
Järvelän metsäkämpällä, noin 35 kilometriä Suomussalmen 
kirkolta koilliseen, Kiantajärven yläpuolella lentävä valoil- 
miö. Pohjoisesta etelään lentänyt ilmiö oli valkoinen ja sen 
perässä näkyi tulisuihku. Ilmiö lensi korkealla. Mitään ään- 
tä ei kuulunut. Havaitsijoina oli noin 20 miestä. Valo näkyi 
noin kymmenen minuuttia. Se kulki tasaisesti ja nopeasti. 
Näkijöiden mielestä se oli lentokone. 

Jaalangan ilmavalvonta-asemalla (noin 24 km Pudas- 

järveltä kaakkoon) kuultiin kello 21.40 pohjoissuunnassa 
lentokoneen ääntä. Se kuului hyvin korkealta noin kuuden 
minuutin ajan. Valoja ei näkynyt. 

Seuraavanakin päivänä kuultiin Jaalangan ilmavalvonta- 
asemalla lentokoneen ääntä. Vartiossa ollut sotamies Heik- 
kinen kuuli pohjoisesta kello 21.40 äänen, joka ei voinut 
tulla autosta tai moottoripyörästä. Mitään valoja ei näkynyt. 
Ääni kuului hyvin korkealta ja kaukaa noin kuuden minuu- 
tin ajan. Samasta suunnasta oli aamulla näkynyt valoraket- 
teja. 

Tapaus täyttää lentokoneen tunnusmerkit, eikä niinkään 
tuntemattoman valoilmiön. Mainitsin tapauksen, koska se 
liittyy toiseen havaintoon. Nimittäin Juuso Kemppainen 
kertoi nähneensä kello 19.55—20.05 (aika ei ole kuulustelu- 
pöytäkirjan mukaan kuitenkaan tarkka) vaaleanpunaisen 
valon liikkuvan nousten ja laskien. Se kaartoi pohjoisesta 
itään ja katosi pohjoiseen. Taivaalla näkyi tähtiä ja sää oli 
tyyni. Puolustusvoimien mukaan kyseessä ei ollut lentoko- 
ne. Lisäksi raportissa kerrotaan havaitun valoraketin koilli- 
sessa. Aikaa ei kerrota. 

Samana päivänä 11. helmikuuta kello 18.30 havaittiin 
myös sähkövalon värinen valo taivaalla. Se liikkui mutkitel- 
len ylös ja alas, sekä sivuttain. Tapauksen näki aluepäällikkö 
Mäkelä. Hän seurasi ilmiötä noin 15 minuutin ajan. Sitten 
valo poistui kadoten eteläkaakkoon. Ilma oli tähtikirkas ja 
tyyni. Ilmiöstä ei kuulunut mitään ääntä. Valoilmiön ha- 
vaintopaikka oli noin kahdeksan kilometriä Puolangan kir- 
kolta koilliseen. Tutkimuksissa todettiin, että kyseessä ei voi 
olla lentokone. 

Tapaukseen saattaa liittyä ilmiö, joka havaittiin kello 
18.15 Oulaisissa. Siellä oli havaittu lentokone lentämässä 
pohjoisesta etelään. Mitään ääntä ei kuulunut. Näkijöinä oli 

useita pakkakuntalaisia. Majuri Teittisen suorittamissa pu- 
helinkuulusteluissa selvisi, että kyseessä ei voinut olla lento- 
kone, vaan jokin valoilmiö. 

Helmikuun 12. päivänä näyttää tuntematon lentotoimin- 
ta olleen melko vilkasta. 

Ivalossa havaittiin kello 19.20-20.10 keltainen valo hy- 
vin korkealla. Se lensi kaakon suuntaan. Mitään ääntä ei 
kuulunut pilviseltä taivaalta. Valo oli ollut samalla paikalla 
kello 20.10 asti, jonka jälkeen se hävisi. Puolustusvoimien 
mukaan kyseessä ei voinut olla lentokone, koska se oli ollut 
paikallaan. 

Tapauksessa herättää ihmettelyä se, että taivas oli pilvi- 
nen, mutta silti korkealla ollut keltainen valo havaittiin. 

Taivalkoskella nähtiin puolestaan kello 20.00-21.00 len- 
tokone idässä päin. Se näkyi noin tunnin ajan puiden lat- 
vojen yläpuolella. Lisäksi kuului hyminän kaltaista ääntä. 
Havainnon näkijöinä olivat Hanhelan talon isäntä ja kuusi 
muuta ihmistä. Ilmatorjuntavartija ei nähnyt mitään, vaik- 
ka oli 10-12 kilometrin päässä kyseisestä talosta. Tämän 
vuoksi puolustusvoimat totesi, ettei tapauksessa voinut olla 
kyseessä lentokone. 


——jp0ae— 


Helmikuun 13. päivänä tapahtui taivaalla jotain outoa. 
Useat henkilöt havaitsivat Oulussa Pateniemen sahalla ja 
sen lähettyvillä valoilmiön koillisella taivaalla. Muutaman 
näkijän mielestä valo näkyi viiden minuutin ajan, jonka 
jälkeen se hävisi. Tuona aikana se liikkui noin viisi astetta. 
Jotkut kertoivat nähneensä ilmiön kello 20.40-20.55. Valo- 
ilmiö oli hieman horisontin yläpuolella ja vaihteli väriään. 
Välillä se oli kirkkaampi, välillä punertava ja toisinaan si- 
nertävään vivahtava. Valo liikkui hitaasti. Se oli 2-3 kertaa 

tavallista tähteä suurempi. Taivas oli pilvessä. Mitään ääntä 
ei kuulunut. 

Muutaman havaitsijan mielestä näytti siltä kuin valo olisi 
ensin lähestynyt havainnon tekijää, sitten se olisi kaartanut 
ja lähtenyt samaan suuntaan, josta oli tullutkin. Kahden ha- 
vaitsijan mielestä valo teki ylös-alas -liikettä. 

Pohjois-Pohjanmaan Sotilasläänin tekemissä tutkimuk- 
sissa ilmeni, että valoilmiön oli täytynyt olla avaruudessa. 
Valoilmiön nähneistä osa oli ollut kahden kilometrin pääs- 
sä toisistaan. Silti heidän havaintonsa näkösuunnat eivät 
leikanneet toisiaan. Tutkimuksissa todettiin myös, että ha- 
vaintopaikkojen (kolmion kannan) välin ollessa kaksi kilo- 
metriä kohtisuoraan havaintosuuntaan ja valon etäisyyden 
ollessa 20 kilometriä (lentokoneen purjehdusvalojen näky- 
väisyyden raja), tulisi näkösuuntien leikata toisiaan noin 
kuuden asteen kulmassa. Lisäksi todettiin, ettei esimerkiksi 
180 km/h lentävä lentokone voi pysyä 15 minuuttia ilmassa 
havainnon tekijöiden osoittamien kulmien ja lentokoneen 
valojen näkyväisyyden rajoissa. Koneen olisi tällöin pitänyt 
kaarrella samoilla paikoilla useaan kertaan. Silloin olisi len- 
tokoneen valojen täytynyt välillä kadota hetkeksi siipien tai 
rungon suojaan. Lisäksi koneen äänen olisi täytynyt kuulua 
ainakin ajoittain. 

Tapahtuman johdosta Ilmavoimat lensi vielä 17. heinä- 
kuuta Aero A-32 GR -tiedustelukoneella tunnukseltaan 
AFj-52 koelennon kello 20.10-21.00. Tällöin todettiin, ettei 
aiemmin näkynyt valoilmiö voinut johtua lentokoneesta. 

Puolustusvoimien lopullisessa tutkimuksessa todettiin 
myös, ettei kyseessä voinut olla lentokone. Ilmiö oli ilmei- 
sesti tähti tai joku muu valoilmiö. Kertojien osoittamassa 
suunnassa näkyi kello 21:n aikaan tähti, nähtävästi Sirius. 

Kohteen valo muistutti lentokoneen valoa ja se näytti liik- 

kuvan nopeasti. Lisäksi se vaihteli väriään. 

Sirius on kieltämättä isokokoinen ja kirkas tähti. Maa- 
pallon ilmakehä saa sen lisäksi vilkkumaan eri värisävyjä, 
joten kyseessä saattaa ollakin Sirius. Asiassa ihmetyttää 
kuitenkin se, että moni ihminen erehtyi luulemaan samaan 
aikaan tähteä tunnistamattomaksi valoilmiöksi. Varsinkin 
kun muutaman havainnontekijän välimatka oli kaksi kilo- 
metriä, joten he eivät olleet tietoisia toisten havainnoista. 


Maanviljelijä Kalle Puolakka havaitsi helmikuun 14. ja 15. 
päivän välisenä yönä, puolen yön tienoilla, oudon valo- 
ilmiön. Puolakka katsoi kotonaan Yli-Iin Leskelässä ikku- 
nasta ulos lijoelle päin. Tällöin hän havaitsi joella kirkkaan 
valoviirun Hökän talon suunnassa. Puolakka katsoi valoa 
tarkemmin. Tällöin hän havaitsi toisenkin valon vähän viis- 
tossa ylempänä. Valo liikkui joen suunnassa melko nopeas- 
ti. Se kaarsi Hökän talon ohi ja meni metsään noin kahden 
kilometrin päähän talosta. Siellä valo kaarteli, kunnes lopul- 
ta teki kaarroksen joelle päin. Samalla se valaisi metsän läpi 
ja nousi ylemmäksi ja kääntyi länteen. Ylempi valo liikkui 
valaisten etuviistoon alas maahan. Sitten se kaarsi kaakkoon 
kohoten ylemmäksi. 

Puolakka ei katsonut kellosta ilmiön tarkkaa kestoaikaa. 
Hän arvioi ajaksi kuitenkin puolisen tuntia. 

Pohjois-Pohjanmaan Sotilasläänin paikallispäällikkö Ra- 
jala kävi kuulustelemassa helmikuun 16. päivänä Puolakoita 
tapauksen johdosta. Kallen vaimo Maria kertoi nähneensä 
saman ilmiön kuin miehensä. Paikallispäällikkö kävi hiih- 
-tämässä tapahtumapaikalla yhdessä Kalle Puolakan kanssa. 
Maastossa ei näkynyt mitään merkkejä vieraan lentokoneen 
vierailusta. Tämän jälkeen paikallispäällikkö meni Hökän 

talolle. Valoilmiö oli näkynyt siellä päin, joten asiaan voisi 
löytyä sieltä lisävalaistusta. Kuulusteluissa selvisi, että talon 
emäntä Hanna Hökä oli käynyt lyhdyn kanssa navetassa 
kello 23. Hän ei ollut viipynyt siellä kuitenkaan kauaa. Hän 
oli juossut pihan yli. Lisäksi lyhty ei ollut kovin kirkas. Puo- 
lustusvoimat epäili lyhtyä valoilmiön aiheuttajaksi. Puola- 
kat kertoivat kuitenkin nähneensä ilmiön ennen kello 23:a. 
Heidän mielestä lyhty ei voinut olla valoilmiön aiheuttaja. 

Helmikuun 15. päivänä havaittiin Pekkalan lossilta Ke- 
mijoella kirkas valo. Se näkyi kello 23.30 alkaen noin kolme 
minuuttia. Ilmiö lensi lännestä itään. Se näkyi, vaikka taivas 
oli pilvinen. Havainnon teki neiti Jylhänkangas. Puolustus- 
voimat totesi, että ”valoilmiö jää epäselväksi”. 


Seuraava valoilmiö nähtiin helmikuun 16. päivänä Pudas- 
järvellä Siuruankylässä. Saima Siuruainen ja opettajatar 
Koukkari olivat matkalla Aholaan. He huomasivat noin 
kello 19.10 pohjoisella taivaalla lähestyvän punaisen valon, 
joka kääntyi itään. Välillä ilmiöstä näkyi vain punainen valo, 
toisinaan punainen valo oikealla, sininen keskellä ja kirkas 
vasemmalla. Ilmiö kulki välillä hitaammin, mutta toisinaan 
se kiihdytti vauhtia nopeammaksi. Naiset menivät lähellä 
olevaan Aholan taloon sisälle, jonne olivat olleet matkala- 
kin. He kertoivat talon väelle näkemästään. 

Yrjö Ahola riensi ulos kuultuaan merkillisestä valoil- 
miöstä. Hän havaitsi himmeän punaisen valon, joka kulki 
tasaisesti lähentyen, kunnes se kääntyi itään tehden kauem- 
pana korkeita, aaltomaisia liikkeitä. Valon kulkiessa itään, 
katosi punainen valo ja tilalle tuli vihreä. Se näkyi puoli mi- 
nuuttia, kunnes se katosi ja tilalle tuli jälleen punainen valo. 
Ilmiö häipyi vähitellen itään himmeten koko ajan. Valo oli 

näkynyt kymmenen minuuttia. Se oli kadonnut kello 19.58 
radion aikaa. Ahola arveli sen olleen 1-2 kilometrin päässä. 
Ääntä ei kuulunut vastatuulesta johtuen. Ilmiön suunnalla 
oli melkein musta taivas, lännessä olivat revontulet, muu- 
toin sää oli selkeä. 

Nähdyt valot viittaisivat siihen, että kyseessä oli voinut 
olla lentokone. Aaltomaiset liikkeet kuitenkin kummastut- 
tavat, mutta onhan kone voinut tehdä syöksyjä. Tai sitten 
näkijä on luullut koneen kaarteluja aaltomaisiksi liikkeiksi. 

Ilmatorjuntavartiot eivät olleet havainneet mitään. 


Dee 


Helmikuun 18. päivänä risteili ilmeisesti tuntematon ilma- 
alus ainakin kolmella eri paikkakunnalla. 

Kello 23.20 havaittiin Kemin Pajusaaren tehtaalla kaksi 
liikkuvaa valoa neljän minuutin ajan. Lisäksi nähtiin va- 
lonheijastus Mustakarin päällä. Mitään ääntä ei kuulunut. 
Valot etenivät kaakosta luoteeseen. Puolustusvoimat totesi, 
että ilmiö oli pysynyt samassa suunnassa, joten se ei voinut 
olla lentokone. 

Kello 23.40 havaittiin Haukiputaan kirkonkylässä, San- 
taholman sahalla, kirkas tähteä kookkaampi valo. Se näkyi 
noin kymmenen minuuttia. Valo kulki idästä länteen. Täs- 
täkään kohteesta ei kuulunut ääntä. 

Tuntematon ilmojen kulkija oli ehtinyt kello 23.45 Ke- 
miin. Siellä se havaittiin Ritikan kansakoululla lentämässä 
Veitsiluotoon päin. Ilmiö todettiin kirkkaan puoleiseksi 
valoksi. Sen lentosuunta oli pohjoisesta etelään, joten se oli 
ehkä jo paluumatkalla? Havainnon tekivät ilmatorjunta- 
asemalla työskennelleet henkilöt. Hekään eivät kuulleet il- 
miöstä mitään ääntä. 

Oulussa tehtiin 24.2.1934 yhteenveto ajalla 14.12.1933- 
19.2.1934 tehdyistä selittämättömistä havainnoista. 


Valo-, ääni- ja näköhavaintoja 


— Valoilmiöitä, jotka ovat todettu tähdistä, kuusta, täh- 
denlennoista, meteoreista, lyhdyistä yms. johtuviksi 37 kpl. 

— Valoilmiöitä, joita ei ole voitu tarkemmin selvittää, 
mutta eivät ole ainakaan lentokoneista, 11 kpl. 

- Valoilmiöitä, jotka ovat aivan epämääräisiä yhdeltä 
paikalta ja yhden henkilön havaitsemia, 10 kpl. 


Ääni- ja näköhavaintoja lentokoneista 


— Äänihavaintoja, jotka ovat todettu autoista, moottori- 
pyöristä sekä puhelin- ja sähköjohdosta, 16 kpl 

— Äänihavaintoja, joita ei ole voitu selvittää, 5 kpl. 

— Äänihavaintoja, jotka ovat aivan epämääräisiä, 11 kpl. 

— Havaintoja, jotka ovat todettu oman lentokoneen ai- 
heuttamiksi, 13 kpl. 

— Havaintoja, jotka ovat todettu ruotsalaisen lentoko- 
neen aiheuttamaksi, 6 kpl. 

- Havaintoja, jotka ovat todettu moottorikiitäjän aiheut- 
tamaksi, 3 kpl. 

Vuosi 1935 


Vuosi 1935 näyttää olleen jostain syystä välivuosi kummi- 
tuslennoissa, tai ainakin niiden havaitsemisessa. 

Puolustusvoimat on kirjannut ylös muutaman tuntemat- 
toman havainnon. Ihmiset olivat havainneet lentokoneen 
lentävän taivaalla, tai kuulleet sen äänen. Yhtään valoilmiö- 
havaintoa ei ilmeisesti ole tehty, tai ainakaan niitä ei ole 
kirjattu ylös. Asia tuntuu kummalliselta, sillä seuraavana 
vuonna niitä näkyi paljon. Tuntuu hieman oudolta, että 
vuosina 1934 ja 1936 oli havaittu paljon outoja valoilmiöi- 
tä, mutta vuonna 1935 ei. Eräs syy voi olla tietysti se, että 
ihmiset eivät ole enää viitsineet ilmoittaa viranomaisille 
taivaalla tehdyistä havainnoista. Ehkä kansalaisten vuonna 
1934 tekemiä havaintoja vähäteltiin ja ne todistettiin näkö- 
harhoiksi. Oudoista ilmiöistä todettiin, etteivät ne voineet 
olla lentokoneita, joten ihmisten havainnot mitätöitiin. He 
olivat nähneet jotain, mutta kun se ei ollut lentokone, niin 
kyseessä oli tähti, lyhty, tai jokin ”avaruuden tapahtuma”. 

Vähemmästäkin menee luottamus viranomaisten tutki- 
muksiin! 


Vuosi 1936 


Vuonna 1936 ilmoitettiin jälleen lukuisia valoilmiöhavain- 
toja viranomaisille. Osasyynä oli se, että lehdistö herätti jäl- 
leen henkiin kummituslentohavainnot. 

Tänäkään vuona ei kuitenkaan ole alkuvuodesta rapor- 
toitu valoilmiötapauksia. Vasta syksyllä tehtiin ilmoituksia 

taivaalla liikkuneista valoista. Lentokone- ja äänihavaintoja 
oli toki ollut pitkin vuotta. 

Sodankylän Syväjärvellä havaittiin 30.10.1936 kello 
21.05 valoilmiö. Läntisellä taivaalla kiisi outo valo melkoi- 
sella nopeudella luoteeseen. Valo oli kellertävä, öljylampun 
valon värinen. Sen takaosa oli hieman sinertävä tai vihertä- 
vä. Ilmiö lensi arviolta 800-1000 metrin korkeudessa. Se oli 
melkein auton lyhdyn kokoinen. Mitään ääntä ei kuulunut. 

Toisen havainnon mukaan kyseessä oli ollut kolme valoa, 
eikä yksi. Niistä keskimmäinen oli kuin kirkas sähkövalo, 
arviolta auton lyhdyn kokoinen. Oikealla aivan vieressä oli 
pienempi punertava valo ja vasemmalla kauempana pieni 
vihertävä valo. Ilmiö oli kaarrellut, jolloin oli näkynyt vain 
kirkas valo. Erään havainnontekijän mukaan se oli valaissut 
maata 3-4 kertaa. Valokeila oli ollut samanlainen kuin lai- 
voissakin. 

Ilmiön havaitsivat monet ihmiset. Kahden havaitsijan 
mukaan kuului heikohko ääni, mutta lopulta he eivät tien- 
neet, oliko se johtunut puhelinlangoista. 

Kuulustelijana toiminut kapteeni (nimi epäselvä) totesi, 
että ihmiset olivat varmuudella nähneet omituisen valoil- 
miön. Kertomusten perusteella ei voitu olettaa, että kyseessä 
olisi ollut lentokone. 


——”»0e—51" 


Posiolta Kemijärvelle päin olevalla Suolijärvellä havaittiin 
21.-22.11.1936 välisenä yönä mielenkiintoinen valoilmiö. 
Tuolloin, kello 23.55, Jumiskon koulun opettaja Väinö Va- 
lariutta katsoi koulun luokkahuoneen ikkunasta ulos. Hän 
havaitsi valoa itäisellä taivaanrannalla, kompassisuunnassa 
37-00. Valo liikkui hitaasti länteen ja se näytti seuraavan 
Posio-Peräposio tietä. Etäisyys valoon oli pitkä, jopa 25-30 

kilometriä. Sen liike muistutti kertojan mielestä matkusta- 
jakoneen liikettä. Valariutta oli matkustanut lentokoneella, 
joten hän osasi tehdä vertailevia havaintoja. Ilma oli hyvin 
kirkas. Valariutta meni ulos, mutta mitään ääntä ei kuulu- 
nut. Hän seurasi valoa yksin noin viisi minuuttia. 

Tämän jälkeen hän kutsui ilmiötä katsomaan vieraansa, 
opettajatar Elsa Suistolan ja kouluhoitajan Anna Eerolan. 
Ilmiö lensi taivaalla peräti 1,5 tuntia. Välillä näytti kuin il- 
miö olisi valaissut alapuolista maastoa. Valo liikkui taivaalla 
edestakaisin arviolta noin 15 kilometrin matkalla. Kerran se 
teki ikään kuin suurta ympyrää aikaisemmin liikkumansa 
paikan ympärillä. 

Opettaja Valariutan väimo näki myös saman ilmiön. Hä- 
nen mielestä kirkas valkoinen valo eteni idästä länteen. Se 
oli aluksi ollut matalalla, mutta kohonnut sitten ylemmäksi, 
tehden ylös-alas -liikettä. Valo oli pysynyt koko ajan saman- 
laisena. Mitään alaspäin suuntautuvia valoja hän ei ollut 
nähnyt. 

Opettajatar Elsa Suistola kertoi valon olleen punertavan 
ja halkaisijaltaan 10 cm. Se oli noussut hitaasti noin metrin 
metsänreunasta ja lähtenyt sitten liikkumaan vaakatasossa. 
Valo oli tehnyt kuitenkin ylös-alas -liikettä. Valo näkyi vä- 
lillä myös vihreänä, valkoisena ja hieman punertavana. Ker- 
ran näytti myös kuin se olisi tehnyt ympyräliikettä, ja siitä 
olisi lähtenyt myös valokeila alaviistoon. Opettajatar oli ver- 
rannut valoa taivaalla näkyvään kirkkaaseen kiintotähteen 
ja havainnut miten valo liikkui sen ohi. Valo ei vilkkunut 
niin kuin tähti vilkkui. 

Kouluhoitaja Anna Eerola kertoi puolestaan myös val- 
koisen valon olleen 10 cm läpimitaltaan. Hän kertoi saman 
lailla havainnosta edellisten kanssa. Myös hän havaitsi valon 
liikkuvan ylös ja alas. Ilmiön väri vaihteli valkoisen, sinisen 

ja punaisen välillä. Eerola oli kerran näkevinään valon seas- 
sa koneen ääriviivat. Valon häviämistä hän ei huomannut, 
koska oli mennyt nukkumaan. Muutkaan ilmiön näkijät 
eivät havainneet sen poistumista, sillä he olivat silloin eri 
huoneessa ja kun tulivat takaisin, oli valo hävinnyt. 

Koululla tehdystä havainnosta tehtiin ainakin kaksi ra- 
porttia. Etsivän keskuspoliisin raportin mukaan Anna Fe- 
rola oli nähnyt, että valkoisen valon toisella puolella oli ollut 
punainen ja toisella puolella vihertävä valo. Lisäksi lentoko- 
neeksi otaksuttu esine oli tehnyt muutaman ”aeropatialiik- 
keen”, mm. silmukan. 

Tapaukseen saattaa liittyä Posion kylässä emäntä Selma 
Maunun (toisen raportin mukaan Manner) havainto. Hän 
oli mennyt nukkumaan kello 22.00. Hän heräsi puolen yön 
tienoilla, kun makuuhuone tuli äkkiä kirkkaaksi. Samoin 
läheinen metsä näytti olevan valaistu. Ilmiö näkyi vain het- 
ken (toisen raportin mukaan minuutin). Sitten oli jälleen 
pimeää. 

Luutnantti Nyyssölä Lapin rajavartiostosta kuulusteli 
kaikkia havainnon nähneitä. Lisäksi hän kuulusteli useita 
kyläläisiä, mutta he olivat olleet siihen aikaan nukkumassa, 
eivätkä olleet havainneet mitään. 

Luutnantin mukaan ihmiset olivat nähneet jonkin taval- 
lisesta kiintotähdestä poikkeavan valon. Ilmiön 1,5 tunnin 
havaintoaika oli kuitenkin niin pitkä, ettei valon katsottu 
johtuvan lentokoneesta. Luutnantti totesi raportissaan vie- 
lä, että oli olemassa planeettoja, jotka voivat nousta josta- 
kin paikasta ja liikkua tavallisten tähtien ohi laskeutuen ja 
häviten jopa kahden tunnin kuluttua. Tällaisen tähden valo 
vaikuttaa usein silmään erivärisenä. Luutnantin mielipide 
oli, että kysymyksessä oli tällainen tähti. 

Avustaja K. Tyni ilmoitti 30. päivän iltana keskuspoliisin 

etsivälle, että tapaukseen oli löytynyt luonnollinen selitys. 
Samaan aikaan kun valoilmiö huomattiin, Posiolla olevat 
postiautomiehet olivat lähteneet kymmenen kilometrin 
päähän Perä-Posiolta Pernujärvelle päin postiautolla vie- 
mään nuoria tanssipaikalle. Sieltä he lähtivät paluumatkalle 
kello 24.00. Välillä tuli kuitenkin auton moottoriin vikaa. 
Tämän vuoksi ajaminen oli hidasta, jota hidasti vielä mäki- 
nen maasto. Sen vuoksi auton täytyi peruuttaa mäissä useita 
kertoja ja lähteä sen jälkeen uudelleen mäkeä ylös. Tämän 
vuoksi auto ehti Perä-Posiolle vasta kahden aikaan. 
Jumiskon koulun ikkunat olivat samalle suunnalle, jos- 
sa automiehet olivat hääränneet. Tämän vuoksi pidettiin 
todennäköisenä, että opettajat olivat nähneet postiauton 
valot. Auton peruuttaessa mäissä ja lähtiessä jälleen eteen- 
päin, syntyi vaikutelma valoilmiön edestakaisesta lennosta. 
Jumiskon koululta oli suoraan tanssipaikalle 15 kilometriä, 
joten senkin katsottiin todistavan auton olleen kyseessä. 
Selitys on periaatteessa hyvä. Uskoisin selityksen, jos 
kyseessä olisi ollut nykyaikainen auto. Nykyään autoissa 
on tehokkaat halogeenilamput. Niiden valo heijastuu hy- 
vin pilvistä ja auton kääntyessä taivaalla saattaa liikkua ou- 
toja valoja, jotka todellisuudessa ovatkin peräisin autosta. 
1930-luvulla autojen lampuissa oli kuitenkin tavallisia polt- 
timoita. Ne olivat heikkotehoisia, eivätkä valaisseet pitkälle. 
Jonkinlaista valonkajastusta on saattanut niistäkin taivaalle 
syntyä, mutta onko nähdynlaista ilmiötä, on kokonaan toi- 
nen juttu. Muutama valoilmiön näkijä kertoo lisäksi havain- 
neensa valkoisen valon lisäksi punaista, sinistä ja vihreää. 
Niitä ei ole postiauton lampuissa. Ovatko värilliset valot 
vain näkijöiden mielikuvituksen tuotetta? Tietysti voi olla 
niinkin, että taivaalla on tuikkinut isokokoinen tähti, joka 
maapallon ilmakehästä johtuen on välkkynyt erivärisiä va- 

loja. Samalla suunnalla on sitten näkynyt postiauton valot. 
Oli miten oli, tapaus jää mielestäni arvoitukseksi. 


Kittilän pitäjässä Kallon kylässä havaittiin valoilmiö mar- 
raskuun 26. päivänä. Tuolloin työmies Juho Korteniemi 
huomasi kello neljän aikaan Aapo Kallojärven ja Ollikaisen 
talojen välistä lännestä lähestyvän hyvin kirkkaan valon. Se 
oli näkyvissä 2-3 minuuttia, kunnes se hävisi pohjoiseen 
metsän taakse. Poron ruhoja vartioimassa ollut Kortenie- 
mi ei kiinnittänyt ilmiöön suurempaa huomiota. Taivas oli 
paksujen pilvien peitossa, eikä kuuta tai tähtiä näkynyt. 

Korteniemi meni viiden aikaan kahville Poikelan taloon. 
Siellä hän kertoi aamuisesta näkemästään muille miehille. 
Kahvin jälkeen Korteniemi palasi vartiointitehtäviin ru- 
hojen luo. Noin kello 05.30 hän huomasi kylää lähestyvän 
hyvin kirkkaan valon. Se oli niin kirkas, että kansakoulun 
savupiiput ja katonharja erottuivat. Valo oli näkyvissä 3-4 
minuuttia. Tuona aikana valo teki kierroksen koulun yllä, 
kunnes se lähti hiljaa itä-pohjoista kohti, jonne se hävisi. 
Valo oli näkynyt hyvin kirkkaana muistuttaen auton valo- 
ja, mutta oli paljon kirkkaampi. Poikelan talolta oli koululle 
matkaa noin 800 metriä. Mitään ääntä ei kuulunut. Taivas 
oli pilvessä ja satoi hieman lunta. 

Havainnosta on tehty ainakin kaksi eri raporttia. Mo- 
lemmissa on kerrottu suurin piirtein samat asiat. Toisessa 
raportissa kerrotaan kuitenkin valon tulleen toisen kerran 
esille siten, että kello 05.15 oli kansakoulun suunnalta näky- 
nyt valon kajastusta ja viisi minuuttia myöhemmin oli valo 
tullut näkyviin. Se oli aluksi näyttänyt olevan 40 senttiä läpi- 
mitaltaan, kasvaen sitten 60 senttiin. Tämä johtui ilmeisesti 
siitä, että valo tuli lähemmäksi katsojaa. 

Mielestäni tällaiset ilmiön läpimitan veikkaukset eivät 
ole tarkkoja. Mikäli arveltu 40 sentin kokoinen esine tai 
valo olisi ollut lähellä, olisi se ollut varsin pieni. Mikäli se 
oli kaukana ja näytti 40 sentin kokoiselta, olisi se ollut suuri. 
Kyseisessä tapauksessa etäisyydeksi arveltiin 800—-1000 met- 
riä. Ilmiön näki monet muutkin henkilöt. Eräs heistä arveli 
sen kooksi täydenkuun kokoa. Toinen 2-3 kertaa isomman 
kuin täysikuu. 

Silminnäkijät olivat nähneet kyseisen valoilmiön valot- 
tavan kansakoulun pihaa ja rakennusta. Näin on todella ol- 
lut, nimittäin koululla asunut opettaja Onni Saastamoinen 
heräsi kello 05.30 siihen, että huone oli valoisa. Valo tuli 
huoneen koillisenpuoleisesta ikkunasta. Opettaja meni kat- 
somaan, mitä ulkona näkyi. Hän havaitsi pohjoisessa 300- 
500 metrin korkeudella (havaintokulma 50 astetta) pyöreän 
hyvin kirkkaan valon. Se oli täyttä kuuta hieman pienempi, 
mutta paljon kirkkaampi. 

Opettajan kuulustelussa on huvittavakin piirre. Nimit- 
täin hän aluksi kieltäytyi antamasta mitään lausuntoa asias- 
ta. Syyksi hän totesi, että ”hän vakaasti uskoi vieraitten 
lentokoneiden vierailuihin, mutta kieltäytyi jyrkästi kerto- 
masta mitään näkemästään valosta. Kieltäytymisen syyksi 
hän sanoi, että viranomaiset kuulustellessaan kummituslen- 
toja tahallaan koettavat vääristellä totuutta ja salata kummi- 
tuslentojen todenperäisyyden, joten hänen kertomuksensa 
ei asiantilaa parantaisi, ja saattaisi hänet itsensä vain nau- 
runalaiseksi”. 

Tämä toteamus pätee usein nykyäänkin. Varmaan moni 
ufohavainto jää kertomatta muille, koska näkijä pelkää lei- 
mautuvansa ”hörhöksi”. 

Ilmiön havaitsi myös Kallon kyläosastopäällikkö vääpeli 
Keskitalo. Hän heräsi viiden aikaan ja loikoili sängyssä, kun 

havaitsi noin 05.30 huoneen tulevan hyvin valoisaksi. Vää- 
peli meni heti ulos katsomaan mikä valaisi sisälle. Hän näki 
valon lähestyvän Kallovaaralta päin. Valo kiersi koulun va- 
laisten sitä. Vääpelin olinpaikasta oli koululle matkaa noin 
300 metriä. Keskitalon ja Korteniemen havainnot olivat sa- 
manlaiset. Poikkeuksena Keskitalo mainitsi, että valot olivat 
leveämmät kuin auton valot. 

Tämän oudon valoilmiön näki myös noin 16 muuta 
miestä. He ilmoittivat kuulusteluissa nähneensä samanlai- 
sen ilmiön kuin edellä mainitut. 

Kuulustelut suorittaneen aluepäällikkö Kalliomäen mie- 
lestä kyseessä oli vieraan lentokoneen liikkuminen paikka- 
kunnalla. 

Rajavartioston esikunta määräsi asiasta täydentävät tut- 
kimukset. Ne suoritettiin 1.-2.12.1936 kapteeni Karangon 
toimesta. 

Tuolloin selvisi, että työmies Willman havaitsi kello 
05.50 taivaalla ympyrän muotoisen punertavan, hyvin kirk- 
kaan valon. Se oli 2-3 kertaa täyttä kuuta suurempi. Ilmiö 
oli kuuta paljon kirkkaampi. Ilma oli muuten pilvinen ja pi- 
meä. Valo pysyi paikallaan 3-4 minuuttia. Sitten se häipyi 
melko nopeasti. Ilmiön sijaintikohtaan jäi auringonlaskun 
tapainen iltarusko, joka muuttui kajastukseksi. 

Kallon kyläosastopäällikkö vääpeli Keskitaloa kuulustel- 
tiin uudelleen. Tuolloin hän kertoi luulleensa aluksi jonkun 
valottavan huonetta sähkölampulla. Nyt vääpeli tarkensi 
valon olleen hieman punertavan, kirkkaan ympyrän, joka 
oli täyttä kuuta pienempi. Valon ympärillä oli kuitenkin 
voimakasta valonkajastusta neljä kertaa valon halkaisijan 
verran. Ilmiö oli edennyt nopeasti pohjoiseen. Noin kahden 
minuutin kuluttua se kääntyi kuitenkin jyrkästi vasemmal- 
le, suunnilleen etelään, jolloin se kirkastui. Minuutin kulut- 

tua valo teki jälleen kaarroksen, nyt oikealle. Nyt se kiihdyt- 
ti vauhtia ja eteni koilliseen. 

Tuntematon kohde on saattanut hääräillä Kittilässä jo 
aiemmin. Nimittäin Arvi Marjala oli kello 01.00 havainnut 
kirkkaan valon liikkuvan länteen. Havainnosta ei ole tehty 
tarkempaa raporttia. 

Ilmiö on ilmeisesti suunnannut kulkunsa Kittilästä So- 
dankylään. Siellä havaittiin kello 06.20 Petkulan kylässä ole- 
valla suolla maassa oleva valoilmiö. Se näkyi noin tunnin 
ajan, jonka jälkeen se kohosi suoraan ylös ja hävisi länteen 
päin. Ilmiön näkivät useat kyläläiset. Valo oli ollut noin 200 
metrin päässä lähimmästä talosta. Kyläläisten mielestä il- 
miö oli hyvin kirkas. Talojen väki ilmoitti havainnosta no- 
peasti muihin taloihin. Tämän vuoksi koko kylän väki sai 
tiedon oudosta valosta varsin nopeasti. Esimerkiksi Iivari 
Harju oli kiivennyt talonsa katolle katsomaan suolla olevaa 
ilmestystä. Se oli ollut noin 1,5 kilometrin päässä, mutta nä- 
kynyt hyvin. Valo oli liikkunut tällöin luoteeseen. Harju oli 
katsonut valoilmiötä viisi minuuttia, mutta kun mitään eri- 
koista ei ollut tapahtunut, hän oli laskeutunut alas ja mennyt 
kertomaan havainnosta naapuriinsa. 

Eelis Harju oli puolestaan havainnut kotitalonsa pihalta 
oudon valon noin 200 metrin päässä. Valo oli ollut suurin 
piirtein miehen rinnan korkeudella. Valoja oli ollut useita. 
Ne olivat auton valon tapaisia, mutta kirkkaampia ja ne oli- 
vat vaakasuorassa rivissä noin kahden sylen leveydeltä. Näi- 
den kirkkaiden valojen jokaisessa välissä oli pienempi sini- 
nen, vihreä ja punainen valo. Tämä 15-vuotias poika meni 
isänsä kanssa katsomaan tarkemmin outoa ilmestystä. Valot 
siirtyivät kuitenkin kauemmaksi. Tämän jälkeen he palasi- 
vat takaisin ja menivät kyselemään muilta kyläläisiltä, oli- 
vatko he nähneet outoja valoja. Matkansa aikana Eelis kii- 


67 


pesi toisen pojan kanssa talon katolle. Sieltä he havaitsivat 
valonkajastuksen kulkevan länteen. Valo oli sinivihreä. Se 
kulki ylös ja alas mutkitellen samalla melko nopeasti. Valo 
oli koko ajan puiden latvojen alapuolella. 

Luutnantti Turtiainen Lapin rajavartiostosta ja alue- 
päällikkö Matinlassi kävivät tapahtumapaikalla seuraava- 
na yönä. He suorittivat tarkemman tarkastuksen kuitenkin 
vasta 27. päivän aamuna heti päivän valjettua. Suolla, mis- 
sä valo oli näkynyt, havaittiin omituiset jalaksen tai pyörän 
jäljet. Ne olivat ympyrän muotoiset ja halkaisijaltaan noin 
13 metriä. Tutkijoiden mielestä jäljet olivat tulleet jonkin- 
laisesta laskutelineestä tai sen oli aiheuttanut autogiro. 

Moni lukija varmaan ajattelee, että jäljet ovat tulleet ufos- 

— ta, jonka läpimitta oli ollut 13 metriä. Jäljet saivat tutkimuk- 
sissa arkisemman selityksen. Tapausta oli määrätty tutki- 
maan edellä mainittujen luutnantin ja aluepäällikön lisäksi 
myös etsivän keskuspoliisin Kemin osaston nuorempi etsivä 
Tauno Väisänen. Hänen johtamansa tutkimuksen tuloksena 
selvisi, että kyläläinen Yrjö Hyvönen oli ollut ranganhaku- 
matkalla hevosen vetämällä reellä. Hevonen oli säikähtänyt 
jotakin ja hypännyt tiensivuun poikkiteloin. Hyvöselle ei 
jäänyt muuta vaihtoehtoa kuin ajaa hevonen ympäri ja jat- 
kaa sitten matkaa. Tällöin oudot jäljet olivat tulleet suolle. 
Tauno Väisänen käski Hyvösen ajaa hevosen vetämät reet 
samalla tavoin kuin jäljet jättäneellä kerrallakin. Hyvönen 
teki niin kohdassa, jossa lumen pinta ei ollut rikkoontunut. 
Molemmissa tapauksessa tuli täsmälleen samanlaiset jäljet. 
Tämän johdosta oudot jäljet todettiin reen tekemiksi jäljik- 
si. Havaitulle valoilmiölle ei kuitenkaan löytynyt selitystä. 

Etsivä Väisänen kuulusteli vielä kylän väkeä. Kaikki il- 
moittivat suurin piirtein samaa. He olivat nähneet kirkkaan 
valon liikkuvan suolla. Lopulta se oli hävinnyt, tai he olivat 

kyllästyneet katsomaan sitä ja rientäneet kertomaan siitä 
toisille. Eräs mielenkiintoisimmista havainnoista oli Johan 
Harjun tekemä. Hän oli katsellut pihalta ilmiötä, mutta 
päätti sitten lähteä katsomaan sitä lähempää poikansa kans- 
sa. He olivat kävelleet noin 200 metrin päässä olevaa valoa 
kohti. Ilmiössä oli näkynyt ainakin kolme isoa valopistettä 
ja niiden välissä ainakin kolme eriväristä pienempää pistet- 
tä. Harju muisteli värien olleen sinisen, vihreän ja keltaisen. 
Valopisteet olivat noin kahden metrin päässä toisistaan. 
Kaikkiaan etäisyys äärimmäisestä valopisteestä toiseen ää- 
rimmäiseen oli noin 20 metriä. Kaikki valot olivat miehen 
rinnan korkeudella. Kuulustelupöytäkirjaan on merkitty 
sulkuihin sen tarkoittavan 150-160 senttiä. Miesten lähes- 
tyessä valoa, se käänsi valokeilansa poispäin ja lähti nopeas- 
ti poistumaan kunnes katosi näkymättömiin. 

Harjun havainnoista tehty raportti oli tarkin ilmiöstä 
tehty havainto. Sen mukaan mahdollinen esine oli 20 met- 
rin kokoinen, eli varsin kookas. Harju oli ihmetellyt myös 
värikkäiden valojen valovoimaisuutta. Ne olivat valaisseet 
ympäristöä hyvin paljon. Muut kyläläiset näkivät vain kirk- 
kaan valon, Harju poikansa kanssa myös värikkäät. 

Kyseisen havainnon piirteet eivät sovi lentokoneeseen, 
eikä mihinkään muuhun luonnolliseen selitykseen. 

Mainittakoon vielä, että Harju lähti jo kello 07.00 hei- 
nänhakumatkalle samalle suolle, jossa valo oli näkynyt (haki 
todennäköisesti suolla olevasta ladosta heiniä). Lumessa ei 
näkynyt mitään tavallisuudesta poikkeavaa. 


Merkillinen valonkajastus oli nähty muuallakin. Aleksante- 
ri Tasala kertoi etsivälle nähneensä kello 06.30-06.45 tun- 
temattoman valon Jeesiö-joessa Sodankylän pohjoispäässä. 

Valo oli ollut kirkas ja erottunut selvästi esimerkiksi kuun 
valosta. Tasala ei nähnyt ilmiötä tarkemmin, eikä voinut 
tarkemmin kertoa mikä se oli. 

Etsivän mielestä kyseessä oli sama kohde kuin Petkulan 
kylässä. Siellä valo oli liikkunut länteen, nyt sen nähtiin me- 
nevän pohjoiseen. Etsivä totesi, että kyseiset suunnat leikka- 
sivat kylien välimaastossa, joten se vahvisti saman kohteen 
olevan kyseessä. 

Tämä merkillinen valoilmiö sai jatkoa seuraavana yönä. 
Bernhard Lokka havaitsi kello 03.00 omituisen kulkijan 
avaruudessa. Hän oli ollut matkalla heinäladolleen, kun hän 
kuuli heikkoa surinaa, joka koveni vähitellen. Pian kohde 
oli hänen kohdallaan. Silloin hän havaitsi kirkkaan valon, 
joka valaisi koko tienoon valoisaksi. Valo oli ollut muodol- 
taan kuin käyrä sapeli. Tämän vuoksi etsivä Väisänen totesi 
kyseessä olleen pyrstötähden, joka sattumalta oli lentänyt 
kyseiseltä kohdalta. Tapahtumapaikkana oli sama suo kuin 
edellisenäkin yönä. 

Pyrstötähti on varsin ainutlaatuinen selitys tapahtumal- 
le. Tämän kirjan kirjoittaja, kuten moni muukin, on nähnyt 
muutaman komeetan, eli pyrstötähden. Yksikään ei ole kui- 
tenkaan käyttäytynyt mainitulla lailla. Komeetat eivät lennä 
nopeasti, eivätkä ne pidä ääntä. Ehkä etsivä on tarkoittanut 
tähdenlentoa. Silti selitys on varsin ontuva. 

Outo lentelijä ei vielä kuitenkaan kadonnut minnekään. 

Talollinen Aleksanteri Tasala meni kello 06.35 talliin. 
Heti pihamaalle tultuaan hän huomasi pohjoisessa noin 
kilometrin päässä punertavan valon kajastuksen. Se valaisi 
selvästi puiden latvoja ja hankea. Kajastus näytti liikkuvan 
itään. Tasala katseli ilmiötä viitisen minuuttia. Sitten hän 
meni talliin ja oli siellä viisi minuuttia. Ulos tullessaan hän 
havaitsi ilmiön tulleen kirkkaammaksi. 

Ilmiö on nähty kuitenkin tuona aikana myös Kittilässä. 
Talollinen Albert Jatkola oli nähnyt kello 06.00-07.00 väli- 
senä aikana kotonaan Kittilän Alakylässä merkillisen valo- 
ilmiön. Ollessaan talonsa pihalla, Jatkola havaitsi etelässä, 
melko kaukana ja korkealla, tavallista kirkkaamman valo- 
ilmiön. Se oli 5-6 kertaa leveyttään korkeampi, yläpäästä 
suippeneva ja terävä. Ilmiön alaosa oli pyöreä. Valo tuli reu- 
noiltaan vähitellen sinertäväksi tai vihertäväksi. Lisäksi se 
oli niin voimakas, että se valaisi jonkin verran maata. Valo 
oli kirkkaimmillaan puolen minuutin ajan. Sitten se kutis- 
tui vähitellen kokoon ja hävisi. Valo liikkui aluksi etelään, 
mutta sitten se pysähtyi. Tässäkään tapauksessa ilmiöstä ei 
kuulunut mitään ääntä. 

Raportissa kerrotaan, että tämänkaltaisia ilmiöitä Jatkola 
oli nähnyt ennenkin. Osa on ollut kirkkaampiakin ja liik- 
kuvia. Jatkola kertoi vielä, että hänen tyttärensä oli toista- 
kymmentä vuotta aiemmin (eli joskus 1920-luvulla) nähnyt 
syystalvella valoilmiön, joka oli ikään kuin pudonnut tai- 
vaalta maahan. Se oli jonkun aikaa palanut hangella. Jatkola 
kertoi vielä, että Pohjois-Suomessa oli nähty pitkän aikaa 
kaikenlaisia valoilmiöitä, ennen kuin lentokoneista edes tie- 
dettiin mitään. Valoilmiöt olivat niin tavallisia, etteivät ne 
edes herättäneet erityisempää huomiota. 

Jatkolan kuulustelupöytäkirja on erittäin mielenkiintoi- 
nen. Muut havainnontekijät olivat nähneet pyöreän, kuu- 
maisen ilmiön. Jatkolan näkemässä tapauksessa sen alaosa 
oli pyöreä, mutta yläosa lähinnä rakettimainen. Kaikissa 
tapauksissa ilmiö oli ollut erittäin kirkas ja se oli valaissut 
maata. 

Jatkolan tytön havaintokin on mielenkiintoinen. Tulee 
mieleen, että hän oli nähnyt maahan pudonneen meteorii- 
tin. Sellaisen tippuminen päähän on paljon epätodennäköi- 

sempää kuin loton päävoiton saaminen. Tässä tapauksessa 
se oli ollut kuitenkin lähellä! 


Outoja valoilmiöitä havaittiin muuallakin kuin Pohjois- 
Suomessa. Laatokalla Mantsinsaaressa tehtiin lokakuun 
23. päivänä havainto tuntemattomasta valoilmiöstä. Useat 
ihmiset näkivät valoilmiön, jota he arvelivat venäläiseksi 
lentokoneeksi. Esimerkiksi Tatjana Paavontytär Laamanen 
oli menossa työpaikaltaan Mantsinsaaren kasarmilta ko- 
tiinsa hieman kello 19 jälkeen. Lähellä kotiaan hän havaitsi 
tähdenlentoa muistuttavan valon lentävän taivaalla. Se nä- 
kyi kuitenkin pidemmän aikaa kuin tähdenlento ja se kulki 
sellaisella nopeudella, kuin Laamanen oli nähnyt lentoko- 
neiden lentävän. Ilmiön näkijä kertoi kuulusteluissa valon 
kääntyneen. Se oli lentänyt aluksi Vasili Onnukan taloa 
kohti ja kääntynyt sitten seppä Savinaisen talon kohdalla. 
Valo suureni koko ajan. Aluksi se oli ollut suuren tähden 
kokoinen, mutta Savinaisen talon kohdalla jo kattolampun 
tulen kokoinen. Valo oli keltaisempi kuin sähkövalo. Tai- 
vaalla näkyi tähtiä ja kuu. Ilmiöstä ei kuulunut mitään ään- 
tä. Lopulta se himmeni ja katosi. 

Rouva Laamasen 13- ja 11-vuotiaat pojat havaitsivat sa- 
man ilmiön kotinsa pihalta. Poikien havainnon mukaan va- 
loja oli kuitenkin kaksi. Suurempi oli edessä ja pienempi ja 
himmeämpi perässä. Ilmiöstä oli lisäksi kuulunut surinaa. 
Pojat luonnehtivat valoa myrskylyhdyn kokoiseksi. Pienem- 
pi oli ollut kapeampi ja pidempi. Se oli värissyt lentonsa ai- 
kana. 

Emännät Alma Kokotti ja Fanni Jänis näkivät taivaalla 
valon, joka oli tähteä kirkkaampi ja suurempi. Sen peräs- 
sä, arviolta 1,5 metrin päässä, näkyi himmeämpi valo. Ilmiö 

kulki aluksi lännestä itään, mutta kaarsi sitten pohjoiseen. 

Kalastajat Vilho Lukin ja Ivan Lossi näkivät Mantsinsaa- 
ren laiturilta myös kyseisen valon. Heidän mukaan valosta 
lähti kipinöitä ja ikään kuin valojuova. Lossin mielestä ky- 
seessä oli venäläisten keksimä ilmatorpedo. 

Tapauksen näkivät myös sotilashenkilöt. Kersantti Pekka 
Kähkönen ja tuntemattomaksi jäänyt matruusi olivat kuul- 
leet lentokoneen surinaa ja havainneet taivaalla valot, jotka 
muistuttivat lentokoneen purjehdusvaloja. Hekin näkivät 
kaksi valoa. Suurempi oli ollut ensin ja alle kymmenen met- 
rin päässä oli tullut pienempi valo. Se oli ikään kuin kipi- 
nöinyt, eli se oli äkkiä sammunut ja syttynyt taas. Kersantti 
kertoi havainnosta myös viestimestarille. Samalla hän lähti 
ottamaan selvää, oliko paikalla lentänyt omaa lentokonetta. 
Matkalla hän kuuli kuitenkin tykkimies Hotilta, että saman 
ilmiön olivat havainneet myös Mantsinsaaren laiturilla ol- 
leet majuri Liusvaara ja aseteknikko Salokangas. He eivät 
olleet pitäneet ilmiötä lentokoneena. Tämän vuoksi ker- 
santti Kähkönen ei ilmoittanut asiasta eteenpäin. 

Kyseinen tykkimies Hotti kertoi havainneensa korkealla 
lujaa kulkevan valon. Hänenkin mielestä valo oli muistut- 
tanut öljylampun väriä. Samalla Mantsinsaaren laiturilla oli 
ollut myös kaksi siviilimiestä sekä edellä mainitut majuri 
Liusvaara ja aseteknikko Salokangas. Valo oli näkynyt pari 
minuuttia. Laiturilla olleet upseerit olivat todenneet ilmiön 
olevan lentokoneen, mutta epäilleen sitten asiaa, koska sii- 
tä ei ollut kuulunut mitään ääntä. Hotti oli havainnut vain 
yhden valon. 

Tykkimies Ivan Aalto näki myös saman ilmiön taivaal- 
la. Hänen mukaansa valoja oli kuitenkin kolme. Ne lensivät 
peräkkäin ja niiden etäisyys toisistaan oli niin suuri, etteivät 
ne voineet olla samasta lentokoneesta. Tykkimies Aallonkin 

mukaan edellä lentänyt valo oli suurin, takana tulevat olivat 
himmeämpiä. Lisäksi ensimmäisen valon takana, noin len- 
tokoneen mitan päässä, oli näkynyt työntyvä liekki. Se oli 
punaisempi kuin etummainen valo. Ensin etenevä valo al- 
koi kohota, tällöin muut valot katosivat. Kun valo oli nous- 
sut hyvin korkealle, alkoi se laskeutua loivasti pohjoiseen. 
Lopulta valo katosi näkyvistä. Mitään ääntä ei kuulunut. 
Tykkimies arveli kyseessä olleen meteorin, joten hän ei teh- 
nyt ilmoitusta asiasta. 

Tapauksen johdosta kuulusteltiin seuraavana päivänä 
vielä muita laiturilla olleita henkilöitä ja Aunus-laivalla pal- 
velleita merimiehiä. 

Asemestari Tohka kertoi havainneensa noin metrin pi- 
tuisen säkenöivän valon. Se näkyi noin 30 asteen korkeus- 
kulmassa. Ilmiö havaittiin kello 19.15 ja se oli näkyvillä 
kahden minuutin ajan. Valon nopeus oli tasainen. Tohkan 
mielestä ilmiön nopeus oli ainakin 500 km/h. Sen hän ar- 
veli vertaamalla ilmiön lentonopeutta aiemmin näkemiensä 
suomalaisten lentokoneiden nopeuksiin. 

Mielenkiintoinen arvio, sillä tämän kirjan kirjoittaja las- 
ki, että ilmiön lentäessä myöhemmin Pitkärannasta Miek- 
kalammelle, olisi sen pitänyt lentää 540 km/h, jotta se olisi 
ehtinyt sinne kymmenessä minuutissa. 

* Vääpeli Lehtonen kertoi havainneensa, että valon lähes- 
tyessä ilmestyi sen etupuolelle toinenkin valo. Taaempi valo 
oli näyttänyt pitkähköltä ja säkenöivältä. Ilmiön jatkaessa 
matkaa, lakkasi etummainen valo näkymästä. 

Ylikersantti Melanen ja mekaanikko Dahlström kertoi- 
vat tehneensä samat havainnot. Dahlströmin mielestä valo- 
jen välissä näkyi kuitenkin jotain harmahtavaa. 

Vääpeli Koponen kertoi myös nähneensä kaksi valoa. 
Ne näyttivät olevan 1-2 metrin päässä toisistaan, noin 30 

asteen korkeuskulmassa. Myös hän oli havainnut toisesta 
valosta lähtevän säkeniä. Valot olivat liikkuneet erittäin no- 
peasti pohjoiseen. Vääpelin mielestä valon nopeus oli niin 
suuri, ettei kyseessä voinut olla lentokone. 

Tapauksen johdosta kuulusteltiin vielä ainakin neljää 
Aunus-laivan matruusia. He kertoivat nähneensä pitkän, 
säkenöivän valon. Muuten heidän selostuksensa oli edel- 
listen kaltaisia. Kukaan havainnontekijöistä ei ollut kuullut 
mitään ääntä. 

Valoilmiön nähtiin siis poistuvan pohjoiseen. Parinkym- 
menen minuutin kuluttua se havaittiin Pitkärannan luona. 
Tuolloin työnjohtaja (suojeluskunnan vääpeli) Lauri Siimes 
sekä neidit Elina Kinnunen ja Julia Saavinin näkivät taivaal- 
la tähdenlennon. Pian he havaitsivat, että valo näkyi pitem- 
pään kuin normaali tähdenlento. Valo oli näkyvissä noin 60 
asteen suunnassa ja se oli Siimeksen mielestä 20-25 piirua 
horisontin yläpuolella. Hieman ennen katoamistaan valo 
laskeutui loivasti alemmaksi. Ilmiön nopeus tuntui tähden- 
lentoa hitaammalta. Valoilmiö oli polkupyörän lyhdyn va- 
lon kokoinen ja väriltään kellertävä. 

Havaintopaikka oli Pusunsaaren sillan ja rautatieveturi- 
tallin puolivälissä. Ilmiö oli näkynyt kello 19.20. Se kulki 
kaakosta luoteeseen. 

Saman ilmiön havaitsi myös kapteenin rouva Vera Rossi. 
Hän oli matkalla suojeluskuntatalolle ilmavalvontakurssille, 
kun hän pääsi toteuttamaan koulutusta tositoimissa. Rossin 
havainnosta tehty raportti on vain kahdeksan rivin mittai- 
nen. Siinä kerrotaan hänen nähneen melkein etelä-pohjois 
-suuntaan menevän valon kello 19.20. Rossi oli aluksi luul- 
lut sitä meteoriksi, mutta sen nopeus oli ollut liian hiljainen. 

Tämän jälkeen valoilmiön on täytynyt lähteä melkoisella 
nopeudella koilliseen. Se havaittiin kello 19.25 Kotajärvel- 

lä. Siellä sen näki rajasotamies Sulo Karilainen. Ilmiö eteni 
Kotajärven itäpuolitse pohjoista kohti. Valo näkyi noin mi- 
nuutin ajan, jonka jälkeen se katosi. Karilainen arveli näke- 
määnsä meteoriksi. 

Valoilmiö näkyi viiden minuutin kuluttua Suvilahdessa. 
Tuolloin tavallisen lampun kokoinen ja värinen valo liik- 
kui etelästä pohjoiseen. Se näkyi 1-2 minuutin ajan, jonka 
jälkeen hävisi näköpiiristä. Näkijöinä oli kirjanpitäjä Toivo 
Johansson ja työmies Väinö Karppinen. Johansson kertoo 
ilmiön lentäneen korkealla, Karppinen puolestaan vain 500 
metrin korkeudella. Molemmat miehet olivat vierekkäin 
havainnonteko hetkellä. 

Suvilahdesta matka on jatkunut koillista kohti, sillä se 
nähtiin Miekkalammen tienoilla Suojärven itäpuolella. Siel- 
lä havainto tehtiin rajamiesten toimesta. Rajasotamiehet 
Olli Hämäläinen ja Viktor Kuikkaniemi olivat partioimassa 
kyseisellä alueella, kun he huomasivat valoilmiön taivaal- 
la. Se näytti heistä putoavalta tähdeltä, joka oli pudonnut 
noin 3000 metrin korkeudelta 40 asteen kulmassa 1000 
metrin korkeudelle. Liukulennon aikana näkyi ilmiön pe- 
rässä pieniä kipinöitä. Rajamiehet arvelivat niiden tulevan 
lentokoneen pakoputkesta. Tämän jälkeen valo alkoi edetä 
kyseisellä korkeudella koilliseen. Aluksi rajamiehet arveli- 
vat näkevänsä tähdenlennon, mutta valo käyttäytyi heistä 
oudosti. He alkoivat kuunnella, olisiko kyseessä lentokone. 
Mitään ääntä ei kuitenkaan kuulunut. Miesten mukana ollut 

rajakoira ”Poju” käyttäytyi rauhallisesti, joten ilmiö ei ollut 
lähellä. Valoilmiö näkyi 1-1,5 minuuttia, jonka jälkeen ka- 
tosi Neuvostoliiton puolelle kello 19.30. 

Rajasotamies Hämäläinen oli suorittanut varusmies- 
palveluksensa Ilmavoimissa. Hän oli nähnyt useasti lento- 
koneita lentävän pimeällä. Tämän vuoksi kuulusteluissa 

arveltiin, että hän oli osannut tulkita näkemänsä oikein. 
Lopputuloksena todettiin, että kyseessä oli ollut vieraan val- 
lan lentokone, joka oli suorittanut erikoistehtävää. Suomen 
puolella se oli lentänyt hyvin korkealla pimeän ja myrskyn 
suojassa, jottei sitä havaittaisi. Neuvostoliiton puolella se oli 
laskeutunut alemmaksi ja lentänyt tukikohtaansa. 

Valoilmiön lentosuunta on kartan mukaan ollut Pit- 
kärannasta lähtien koko ajan koilliseen. Määrätietoinen 
lentoreitti viittaisi lentokoneeseen tai meteoriin. Vakoilu- 
tehtävissä oleva venäläinen lentokone tuskin olisi lentänyt 
lentovalot päällä. Lisäksi se olisi ehtinyt Pitkärannasta kym- 
menessä minuutissa Miekkalammelle. Matkaa oli vajaa 90 
kilometriä. Lentonopeuden olisi pitänyt tällöin olla noin 
540 km/h. Tuon aikaiset lentokoneet eivät pystyneet moi- 
seen nopeuteen. 

Todennäköisesti valoilmiö on ollut ennen Mantsinsaarta 
Salmin pitäjässä. Siellä Tuleman kylässä havaittiin tähden- 
lentoa muistuttava valoilmiö kello 19 aikoihin. Ilmiö näkyi 
kaakkoisella taivaalla ja se lensi nopeasti pohjoiseen. Aluksi 
valosta nähtiin sinkoilevan jonkinlaisia säkeniä taaksepäin. 
Myöhemmin niitä ei enää havaittu. 

Taivas oli melko kirkas ja kuu näkyi. Tämän vuoksi ha- 
vainnon tekijät luulivat ilmiötä erikoiseksi tähdenlennoksi 
tai muuksi avaruuden valoilmiöksi. Siihen vaikutti myös se, 
että valo lensi nopeammin kuin lentokone, eikä mitään len- 
tokoneen hahmoa näkynyt tai ääntä kuulunut. 

Mikä tämä outo valoilmiö sitten oli? Meteori tuskin olisi 
näkynyt taivaalla puolta tuntia, eli kello 19.00-19.30 välise- 
nä aikana. Pitkänomaisesta valosta näkyvä kipinöinti voisi 
viitata kyllä meteoriin, josta irtoaisi pieniä paloja sen pa- 
laessa ilmakehässä. Meteorin olisi täytynyt olla kohtalaisen 
kokoinen, että siitä olisi voinut kivensiruja irrota. Kipinöinti 

voisi viitata lentokoneen pakoputkesta lepattavaan liekkiin. 
Ilmavoimien mielestä pakoputken liekit eivät olisi näkyneet 
kovin laajalle alueelle. 

Asiassa on vielä yksi merkillisyys. Nimittäin ilmiö on 
poikennut Kotalahdelta Suvilahteen lentämänsä viiden mi- 
nuutin aikana myös suoraan idässä olevassa Hautavaarassa. 
Siellä useat henkilöt näkivät vastaavanlaisen ilmiön. Valitet- 
tavasti siellä tehdyistä havainnoista ei ole tarkkoja kellon- 
aikoja. Näkijät ilmoittavat ajaksi noin kello 19.00, tai vähän 
yli kello 19.00 tai kello 19.00-20.00. Saattaa olla myös, että 
Hautavaarassa oli nähty eri ilmiö. Sitä todistaisi se, että Hau- 
tavaara oli aivan itärajan vieressä. Silti valo oli nähty idässä, 
eli Neuvostoliiton puolella. Siten se ei voisi olla sama, joka 
oli jatkanut matkaa Suomen puolella Kotalahdesta Suvilah- 
den kautta Miekkalammelle. 

Petterintytär Tatjana Tuupanen oli kylässä työnjohtaja 
Frans Valkaman luona. Katsellessaan ikkunasta ulos, hän 
huomasi kaksi tähden näköistä valoa idässä. Valot kulkivat 
peräkkäin lähellä toisiaan, edeten etelästä pohjoiseen. Pian 
toinen valo sammui, mutta toinen näkyi 1-2 minuuttia. 

Neiti Tuupanen ilmoitti havainnostaan talonväelle. Frans 
Valkama ja hänen Eeva vaimonsa katsoivat myös ulos. He 
näkivät tasaisesti liikkuvan valon menevän taivaalla. He eh- 
tivät havaita vain yhden valon. Se oli näkynyt heidän mie- 
lestä 3-4 minuutin ajan. 

Myös muut kyläläiset havaitsivat taivaalla outoja valoja. 
Talollinen Vasilintytär Outi Mäkelä oli ulkona kansakoulun 
luona, kun hän näki taivaalla kaksi tähden näköistä valoa. 
Ne olivat päällekkäin ja niistä jäi pieni valojuova taakse. Va- 
lot olisivat kulkeneet idästä pohjoiseen. Ne eivät näkyneet 
kuin kymmenen sekunnin ajan. 

Talolliset Pekka Fedodoff, Pekka Jenssonen ja Antti Kop- 

pinen havaitsivat taivaalla myös tähdestä poikkeavan valon. 
Se liikkui idästä luoteeseen, Jenssosen mukaan kuitenkin 
kaakosta luoteeseen. Valosta näytti jäävän tulikipunoita 
ylös taakse. Myöhemmin kipunoita ei enää näkynyt irtoa- 
van. Korkealla ja kaukana ollut valo eteni vaakasuoraan ja se 
näkyi 2-3 minuuttia. Siitä ei kuulunut mitään ääntä. 

Itä-Suomen Ilmatorjuntapiirin RT 3:n esikunnasta lä- 
hetettiin 2.11.1936 loppuraportti Yleisesikunnan päälliköl- 
le. Siinä todettiin, että valoilmiö oli nähty samanaikaisesti 
Mantsinsaaressa kolmesta, 6-10 kilometrin päässä toisis- 
taan olevasta paikasta. Lisäksi valoilmiö nähtiin Tulemal- 
la, jonne oli matkaa 15-20 kilometriä. Myöhemmin se o 
nähty pohjoisempana ja lopulta Suojärvellä. Kun ilmiö oli 
havaittu kaikissa tapauksissa lentävän idässä, todettiin ky- 
seessä olleen ”joku itäisellä taivaalla sattunut vähemmän ta- 
vallinen luonnonilmiö”. 

Kuusankoskellakin havaittiin taivaalla lentänyt punainen 
valoilmiö marraskuun 24. päivänä. Se lensi aluksi matalalla, 
mutta kohosi sitten korkeammalle. Ilmiö näkyi 10-15 mi- 
nuutin ajan kello 19.20 tienoilla. Valo kulki suoraviivaisesti 
tasaisella nopeudella Kuusankoskelta pohjoiseen. Ilmiöstä 
leimahti kaksi kertaa valkoista valoa, ennen kuin se katosi. 
Ilma oli täysin tyyni, taivas oli pilvinen. Ilmiön havaitsivat 
kaikkiaan seitsemän henkilöä. 

Ilmavoimat tutki tapauksen. Lentoasema 1:n komenta- 
jan eversti Virkkusen mielestä valoilmiön kuvaus sopi hyvin 
lyhdyllä varustettuun pilotpalloon (säähavaintopallo). Sen 
paperisuojus olisi leimahtanut tuleen ja pallo olisi palanut. 

Vuosi 1937 


Valoilmiöitä nähtiin vielä vuonna 1937. Sota-arkistossa ole- 
vista kansioista ei kuitenkaan löydy kunnollisia raportteja 
mainituista tapauksista. Ne ovat mainittu kuitenkin puolus- 
tusvoimien vuonna 1937 tekemässä yhteenvedossa. Tällai- 
sia ovat seuraavat tapaukset: 

Tammikuun 5. päivänä havaittiin Savukosken Seitajär- 
vellä omituinen punertava liikkuva valo. Havainnon tekijöi- 
den mielestä siitä oli kuulunut heikkoa surinaa. Tämä viit- 
taisi lentokoneeseen. Surinan on voinut aiheuttaa kuitenkin 
myös esimerkiksi puhelinlangat. 

Tammikuun 8. päivänä kello 19.30 nähtiin Sallan Leus- 
järvellä kirkas, liikkuva valo etenemässä nopeasti länteen. 
Ilmiö näkyi noin 15 minuutin ajan. Mitään ääntä ei kuulu- 
nut. | 

Samana päivänä kello 23.15 havaittiin myös Petsamon 
Salmijärvellä outo valoilmiö. Raportissa ei ole kerrottu tar- 
kemmin, minkälainen ilmiö oli. Rajan läheisyys mahdollisti 
neuvostoliittolaisen lentokoneen mahdollisuuden. 


— poe 


Tammikuun 11. päivänä kello 19.00 huomattiin Kemijärven 
Räisälässä kajastava valo metsässä. Tästä havainnosta on 
tehty tarkempikin raportti. Siinä todetaan, että valon sam- 
muttua näkyi samassa suunnassa punertava valo puiden 
yli. Valo liikkui nopeasti vasemmalle. Ääntä ei kuulunut. Il- 
miön näkivät autonkuljettajat Korkelainen ja Kananen sekä 
työmies Halme. Puolustusvoimat totesi, ettei kyseessä ole 
voinut olla lentokone. 

Mielenkiintoinen tapaus. Mikä se oli, jäänee selittämät- 
tömäksi havainnoksi. 

— 1900 


Tammikuun 25. päivänä kello 21.00 havaittiin Kittilässä Jee- 
siön kylän yllä outoja valoja. Ne liikkuivat, mutta ääntä ei 
kuulunut. Tapaus on kerrottu vain raportin yhteenvedossa, 
joten valojen tarkemmat tiedot puuttuvat. 

Nämä kaikki edellä mainitut tapaukset on tammikuulta. 
Helmikuulta on yksi valoilmiöhavainto. Siitä tehtiin kun- 
nollinen raportti. 


——906e———— 


Enontekiöllä havaittiin helmikuun 1. päivänä kello 21 jäl- 
keen kirkas valo liikkumassa länteen päin. Välillä se oli 
kirkkaan valkoinen, välillä punainen ja toisinaan sinertä- 
vä. Ilmiön havaitsivat useat ihmiset. Joidenkin mukaan sii- 
tä kuului myös lentokoneen ääntä. Havainnosta kysyttiin 
lisätietoja Ruotsin puolelta. Siellä ei ollut lentänyt konetta 
lähellä Suomen rajaa. Puolustusvoimien raportin mukaan 
Uuden Suomen numerossa 4/2 1937 numero 33 kerrottiin, 
että Ruotsissa Vännäsin kauppalan yläpuolella oli havaittu 
kyseisenä aikana tuntematon lentokone. 

Mitä kummituslentokoneet sitten olivat? Saksan lehdis- 
tössä todettiin, että Neuvostoliitto havitteli Suomen, Ruot- 
sin ja Norjan pohjoisosien valtaamista päästäkseen Atlan- 
tin valtameren rannalle. Norjan 6. divisioonan komentajan 
kenraali Erichsenin mukaan oli varmaa, että Norjassa oli 
lentänyt vieraan vallan koneita. Tästä päätellen maailmalla 
pidettiin outoja koneita venäläisinä vakoilukoneina. Uskon 
myös Suomen ilmatilassa lentäneen jonkin verran neuvos- 
toliittolaisia koneita. Ne toimivat tiedustelutehtävissä ja 

kenties ne huolsivat myös vakoilijoita pudottamalla niille 
elintarviketäydennyksiä. Nämä lennot selittävät vain muu- 
taman äänihavainnon ja taivaalla nähdyn valon. Osa valo- 
ilmiöistä viittaa enemmän ufoihin kuin lentokoneisiin. Mitä 
ne olivat, jäänee mysteeriksi. 


Sodanaikaisia ufohavaintoja 


Aikaväliltä vuodesta 1939 vuoteen 1945) ei sota-arkistosta 
ole löytynyt ufohavaintoraportteja. Tunnistamattomat esi- 
neet ovat luokiteltu venäläisiksi tai saksalaisiksi lentoko- 
neiksi. Joissakin tapauksissa kohteena lienee ollut venäläis- 
ten käyttämä tähystyspallo* tai jopa Englannista karkuteille 
lähtenyt sulkupallo.* Tällaisia saatiin varmuudella muutama 
ammuttua alaskin, tai muuten otettua kiinni. 

Ennen Talvisodan syttymistä, marraskuun 2. päivänä 
1939, näkivät juoksuhautoja kaivaneet miehet tuntematto- 
man lentävän esineen Kuolimon pitäjän Sannojärven kyläs- 
sä. Kello 16.30 ilmestyi kaakosta sikarin muotoinen, noin 
viisi metriä pitkä esine. Sen etuosassa loisti valo. Lisäksi 
sen kyljissä välähteli valoja. Miesten kohdalla esine kaarsi 
ja kääntyi pohjoiseen. Esineestä kuului hiljaista vihellystä. 


5 Tähystyspallo on kaasulla täytetty iso ilmapallo, jonka alla on 
kori ja siinä tähystäjä. Käytettiin vielä toisen maailmansodan ai- 
kana etenkin Neuvostoliitossa tykistön tulenjohtamiseen. 


6 Sulkupallo on iso ilmapallo, jollaisia käytettiin toisen maail- 
mansodan aikana. Niitä pidettiin vaijerin päässä tietyssä korkeu- 
dessa esim. kaupunkien ympärillä ja tällä tavalla yritettiin sulkea 
ilmatila vihollisten lentokoneilta. Ainakin Lontoossa tiedetään ja 
nähtiin näitä käytetyn sodan aikana. 

Tapahtuman todistajina oli kaksitoista miestä.” 

Tapauksesta ei löydy Sota-arkistosta raporttia. Tuskin 
sitä on edes tehty. Miehet ovat pitäneet näkemänsä omana 
tietonaan leimautumisen pelossa. 

On vaikea sanoa, mikä esine oli. Rajan läheisyys pakot- 
taa ottamaan huomioon venäläisen lentokoneen. Esineen 
viheltävä ääni ei sovi kuitenkaan potkurikoneen surinaan. 
Suihkukoneeseen se kävisi paremminkin, mutta niitä ei vie- 
lä tuolloin ollut operatiivisessa käytössä. 


——=jv0e8—n 


Seuraava tapaus on heinä-elokuun vaihteesta vuodelta 1944. 
Tuolloin 15. auto-osastossa lääkintäaliupseerina palvellut 
Jaakko Kivistö havaitsi oudon esineen. Tapahtumapaikkana 
oli Impilahden pitäjän Metsäkylä. Kivistö huomasi viljan- 
kuivurin vieressä punertavan esineen. Hän luuli sitä aluksi 
kuorma-autoksi. Hetken kuluttua esine kuitenkin leijui il- 
massa. Kivistön hiivittyä lähemmäksi, hän näki, että esine 
leijui hänen yläpuolella 50-70 metrin korkeudella. Esine oli 
limpunmuotoinen ja siinä oli rivi ikkunoita sivulla ja pari 
edessä. Ikkunoiden lasit olivat mustia. Esine oli noin 30 
metriä pitkä ja sen ääriviivat olivat selvät. Mitään tunnuksia 
ei näkynyt. Esineen väri oli nyt harmaan metallinen. Kivistö 
päätteli aikaisemman punertavan värin johtuneen auringon 
heijastuksesta punaisen kuivurin pinnasta. Esine kääntyi 
lopulta ympäri ja se lähti etenemään kävelyvauhtia kohti 
Laatokkaa (etelän tai lounaan suuntaan). Hetken kuluttua 
esine katosi korkean mäen taakse. Kivistö juoksi mäen pääl- 
le nähdäkseen mihin esine meni. Se oli ehtinyt kuitenkin jo 
kadota. 


7 Ufoja Suomen taivaalla s. 31. 

Kivistö ei tehnyt havainnostaan ilmoitusta esimiehil- 
leen? 

Mikä tämä kummajainen sitten oli? Mieleen tulee en- 
simmäisenä karkuun päässyt sulkupallo. Se oli lähtenyt 
liikkeelle kenties Lontoosta. Sellaisia havaittiin Suomessa 
muutaman kerran. Niitä jahdattiin hävittäjilläkin, jotta ne 
eivät aiheuttaisi vaaraa lentokoneillemme. Toinen selitys, 
joskin epätodennäköisempi, on irtipäässyt venäläinen tä- 
hystyspallo. Niitä venäläiset käyttivät runsaasti tykkitulen 
suuntaukseen. Kolmas vaihtoehto on väsymyksen, sodan 
aiheuttaman stressin tai muun vastaavan syyn aiheuttama 
näköharha. Mikäli nämä edellä mainitut mahdollisuudet ei- 
vät tule kyseeseen, jää ilmiö tunnistamattomaksi lentäväksi 
esineeksi. 


——wm0ae—— 


Elokuun 2. päivänä 1944 havaitsivat I/JR 56:n kranaatin- 
heitinjoukkueen miehet Loimolassa noin sata harmaata esi- 
nettä lentävän taivaalla. Ne lensivät hitaasti tiukassa muo- 
dostelmassa lounaasta koilliseen. Esineiden ääriviivat olivat 
epäselviä. Lisäksi ne olivat äänettömiä ja ne lensivät noin 
1500 metrin korkeudessa. Muodostelma ylitti rintamalin- 
jan ja se kääntyi lopulta kohtisuoraan maata kohti. Jokai- 
nen ”kone” syöksyi samassa paikassa kone toisensa jälkeen. 
Kääntyessään ne välkehtivät kuin lasi tai kiiltävä metalli. 
Esineet eivät kuitenkaan kohonneet enää ylös. Koko esitys 
kesti 10-15 minuuttia.? 

Mieleen tulee tietysti, että esineet olivat venäläisiä, suo- 


8 Ultra12/85s.9-11. 
9 Ultra 12/85 s.9-11. 

malaisia tai saksalaisia pommikoneita. Tuolloin suomalaiset 
lensivät yhdeksällä Junkers Ju 88 -syöksypommituskoneel- 
la ja kahdeksalla Blenheim-vaakapommituskoneella Kuo- 
lismaan kylän tienoilla olleita vihollisen joukkoja vastaan. 
Pommitus suoritettiin kello 08.37-08.39 välisenä aikana. 
Tämän jälkeen koneet palasivat tukikohtaan. Pommikoneil- 
la oli suojana kuusi hävittäjää." 

Tunnistamattomat esineet olisi havaittu päivämuonan 
jaon yhteydessä. Ilmeisesti suomalaisten pommikoneiden 
lento on tapahtunut aiemmin. Paikkakunnatkaan eivät vas- 
taa toisiaan, joten kyseessä tuskin on ollut ainakaan suoma- 
laisten tai saksalaisten suorittama lento. 

Olen tutkinut Sota-arkistossa olevia Ilmavoimien asia- 
papereita erittäin uutterasti vuodesta 1994 lähtien. Tuona 
aikana olen lukenut satoja (ellei tuhansia) mappeja Ilma- 
voimien ja ilmatorjunnan papereita. Joukossa on paljon il- 
mavalvontatietoja. Lisäksi olen lukenut kaikki Ilmavoimien 
sotapäiväkirjat ja satunnaisesti Maa- ja Merivoimien asia- 
papereita. Tietojen perusteella olen kirjoittanut muutaman 


- kirjan. Lisäksi hallussani on muistiinpanoja ja valokopioita 


varsin kunnioitettava mappirivistö. En ole missään sodan- 
aikaisissa asiapaperissa havainnut kuitenkaan mitään suo- 
raan ufoihin viittaavaa. Tunnistamattomia lentokoneita on 
kuitenkin havaittu ja kuultu. Ne on tulkittu venäläisiksi ko- 
neiksi, jotka ovat kuljettaneet desantteja. Näin on varmaan 
ollutkin. 


10 Kesäsota s. 478—479. 

Vuoden 1946 aaveraketit 


1930-luvun puolivälin tienoilla Pohjois-Suomen, sekä Ruot- 
sin ja Norjan pohjoisosien taivaalla nähdyt ”kummitus- 
lentokoneet? muodostavat oman, mielenkiintoisen osansa 
ufohavaintojen historiassa. Toisen maailmansodan aikana 
taivaalla melskasivat pääasiassa omat ja vihollisen lento- 
koneet. Sodan jälkeen alkoi jälleen tapahtua uforintamalla 
Ms 1946 aikana taivaalla havaittiin jälleen outoja v 
ilmiöitä. Kyseessä olivat niin sanotut ”aaveraketit”. Niitä ha- 
vaittiin erityisesti Ruotsissa, mutta osansa sai myös Suomi 

Hi aaveraketit olivat taivaalla nopeasti kiitäviä sit 
teita. Joidenkin havaintojen mukaan ilmassa näkyi sikari- 
maisia esineitä. Ne tulkittiin V-2 -tyyppisiksi raketeiksi 
Saksa ei kuitenkaan voinut niitä enää ampua, joten TI" 
vs epäiltiin Neuvostoliittoa. Sen arveltiin kokeilevan pit- 
känmatkan raketteja. Joidenkin mielestä rakettien alkuperä 
oli ulkoavaruudessa. 

Ruotsalaiset ilmoittivat löytäneensä myös alas tipahta- 
neita raketteja. Elokuun 6. päivän Helsingin Sanomissa to- 
detaan, että ruotsalaiset olivat löytäneet kummitusraketin 
osan. Se paljastui lopulta ruotsalaisesta sotilaslentokoneesta 
pudonneeksi antenniksi. 

N 12. päivänä ilmestyneessä Helsingin Sano- 
missa todetaan, että ruotsalaisten löytämät kummitusrake- 
tit eivät olleet rakettiromua. Löydetyt esineet olivat meren 
aaltojen rannalle heittämiä hylkykappaleita. Taivaalla näky- 
vät raketit olivat meteoreja. ; 

r Kummitus- tai aaverakettihavaintoja tehtiin Suomessa- 
kin. Pohjois-Suomen sanomalehdet kirjoittivat havainnois- 
ta varsin uutterasti. Ilmeisesti lehtimiesten mielessä oli vielä 

1930-luvun kummituslentokoneet. Havainnoista kerrottiin 
kuitenkin myös Etelä-Suomen lehdissä. 

Kesäkuun 11. päivän Helsingin Sanomien mukaan edel- 
lisenä sunnuntaina (9.6.) havaittiin kello 22.17 Helsingissä 
ja sen ympäristössä raketti, joka lensi koillisesta lounaaseen 
300-400 metrin korkeudessa. Raketti jätti jälkeensä hyvin 
selvän savuvanan. Ilmiö sammui äkkiä, valoraketin tapaan. 
Savuvana näkyi silti tyynen ilman johdosta useita minuutte- 
ja. Asiantuntijoiden mielestä kyseessä ei ollut meteori. 

Tämä valoilmiö havaittiin Tampereella jo viittä minuut- 
tia aikaisemmin. Ilmiön näkivät useat henkilöt. Joidenkin 
mielestä se nousi kuin raketti ja toisten mukaan se tuli aluk- 
si maata kohti ja kääntyi sitten etelään. Meteorologin mu- 
kaan kyseessä oli noin 40 kilometrin korkeudella lentänyt 
tähdenlento. Samalla meteorologi totesi, että Pohjois-Suo- 
messa kevättalvella nähdyt raketit olivat tähdenlentoja. 

Helsingin Sanomat kirjoitti elokuun 6. päivän lehdessä 
jälleen raketeista. Sen mukaan ”avaruusammus” oli nähty 
Pohjois-Suomessa edellisenä lauantaina kello 22.55. Ky- 


"seessä oli tapaus, jossa Raahen asemalla junaa odottaneet 


ihmiset näkivät kummallisen tulipallon lentävän etelästä 
pohjoista kohti. Pallo loisti keltaista valoa ja se näkyi selväs- 
ti 2-5 minuutin ajan. Ilmiö katosi lopulta Oulun suuntaan. 
Kaikki katsojat olivat vakuuttuneita siitä, ettei kyseessä ollut 
meteori. Heidän mielestä sen täytyi olla ihmisten lähettämä 
ammus. 

Asiassa on mielenkiintoista se, että sanomalehti Raahen 
seudussa ei kerrota Raahen asemalla nähdystä valoilmiöstä 
mitään. Lehdessä kerrotaan sen sijaan kyseisenä lauantaina 
havaitun kummitusraketteja Oulussa, Huittisissa ja Hanka- 
salmella. Lehden mukaan Oulussa nähtiin kello 23.45 kaksi 
kirkasta valopalloa lentävän pohjoiseen. Ne näkyivät vain 

neljän sekunnin ajan. Hankasalmella nähtiin kello 23.50 
lounaasta koilliseen menevä voimakas valo. Siitä kuului 
kova suhina. Valo oli leimahtanut voimakkaasti ja sen jäl- 
keen kääntynyt toiseen suuntaan. Huittisissa nähtiin puo- 
lestaan yhden tienoilla valoraketti etenemässä kaakosta luo- 
teeseen. Ilmiö jätti jälkeensä savujuovan."! 

Mitä nämä aaveraketit, kummitusraketit tai avaruus- 
ammukset sitten todellisuudessa olivat? Tapahtuma-aikaan 
niiden arveltiin olevan Neuvostoliiton ampumia raketteja. 
Myöhemmin ilmiöitä arveltiin ufoiksi. 


11 Raahen seutu 8.8.1946. 

Lentävien lautasten aika 

Vuosi 1959 


1930-luvulla koettiin Pohjois-Suomessa ja hieman muual- 
lakin maassamme ”kummituslentojen? nimellä tunnettu 
tuntemattomien esineiden aiheuttama havaintoaalto. Tä- 
män jälkeen virallisesti raportoidut ufot näyttävät kadon- 
neen taivaaltamme. Vasta satelliitein ilmestyttyä taivaalle, 
koettiin jälleen uusi tunnistamattomien esineiden aalto. 
Vuoden 1957 aikana ihmiset tuijottivat Sputnikia taivaalla, 
mutta ufoista ei tehty havaintoja. Vasta vuonna 1959 rapor- 
toitiin Puolustusvoimien aineiston mukaan ensimmäinen 
havainto. Silloinkaan ei näytä tehdyn kuin yksi raportoitu 
ilmoitus tunnistamattomasta esineestä. Kyseessä on tapaus, 
jossa Oulun lentokentän lennonjohto ilmoitti lokakuun 27. 
päivänä kello 11.00 Oulun yläpuolella lentävästä esineestä. 
Havainnon kohteena oli A-kirjaimen muotoinen esine, jon- 
ka yläpuolella oli pallomainen lisäke. Esine oli kirkkaasti va- 
laistu tai voimakkaasti valoa heijastava. Se liikkui koilliseen 
noin 2500 metrin korkeudella. 

Myöhempinä vuosina raportoitiin paljon taivaalla len- 
tävistä kolmionmuotoisista esineistä, jotka paljastuivat il- 
mapalloiksi. Kolmiot olivat, ja ovat, ilmapallon alla olevia 
tutkimuslaitteita. 


Vuosi 1960 


Luonetjärven (Tikkakoski) lennonjohto ilmoitti huhtikuun 
12. päivänä kello 22.26 Uuraisten tutka-asemalle tuntemat- 
tomasta esineestä. Sen oli havainnut Aeron lentokoneen 

kapteeni Pekkola kello 22.25. Esine lensi korkealla idästä 
länteen 50-70 kilometriä Jyväskylästä pohjoiseen. 

Ilmoitus havainnosta oli erittäin ripeä. Vain minuutti 
ehti kulua havainnosta kun se oli jo tutka-aseman tiedossa. 
Kohdetta etsittiin tutkalla kello 22.30-23.04 välisenä aikana. 
Tutkalla ei saatu kuitenkaan mitään havaintoja mahdollises- 
ta oudosta esineestä. 

Koska kohde oli korkealla, pidän mahdollisena sitä, että 
se oli satelliitti. Luulisi kuitenkin kokeneen lentokapteenin 
nähneen satelliitteja ennenkin, joten se kumoaa hieman 
olettamusta. Muutamia satelliitteja oli jo tuolloin ammuttu 
taivaalle noin kahden ja puolen vuoden aikana. 

Asian tutkimusta olisi auttanut huomattavasti, mikäli 
esineen lentonopeudesta ja havaintoajan kestosta olisi ker- 
rottu jotakin. Lisäksi raportissa kerrottiin, että oli havaittu 
tuntematon esine. Siinä ei kuitenkaan kerrota, minkä muo- 
toinen, tai minkälainen esine oli. Myöhäisestä kellonajasta 
ja pimeydestä johtuen taivaalla on voitu havaita kirkas valo. 


Vuosi 1966 


Viestikeskus 3:n tasopäällikön'? päiväkirjassa todetaan, että 
maaliskuun 9. päivänä kello 18.45 oli Etelä-Suomen alueella 
havaittu helikopteriksi arveltu esine. Se oli lentänyt hitaasti 
kolmiota, jonka sivun pituus oli kilometrin pituinen. Asias- 
sa ei pitäisi olla mitään kummallista. Helikoptereita lentää 
jatkuvasti ja niitä havaitaan tutkalla. Tätä tapausta pidettiin 
kuitenkin viestikeskuksessa tuntemattomana ilmiönä. Esi- 


12 Tasopäällikkö on tutka-asemalla oleva ”vuoropäällikkö”. 

ne lensi 3000-4000 metrin korkeudella, joka hipoi jo he- 
likopterin suurinta lentokorkeutta. Esineestä ei kuulunut 
mitään ääntä, eikä siitä näkynyt valoa. Ilmiö oli näkyvissä 
kello 18.31-18.58. Sitten se nousi ylemmäksi ja katosi län- 
nen suunnassa pilveen. Seutulan lentokentällä ei tiedetty 
minkään lentävän siellä. Kello 19.15 käskettiin käynnistää 
Tenholan tutka. Se ei havainnut mitään. 
Mielenkiintoinen tapaus, joka jäi arvoitukseksi. 


mea 


Sodankylän tutka havaitsi toukokuun 17. päivänä kello 
05.51—06.56 Ruotsin alueella karttaruudussa 442A8 ruu- 
tuun 417B7 vajoamassa olevan (10,1—6,7 kilometriä) pal- 
lon, jossa oli varsin voimakkaasti heijastuva pinta tai suuri 
heijastin, koska se näkyi suuresta etäisyydestä huolimatta 
erittäin hyvin. Esineen nopeus oli 106 km/h. 

Kerron tapauksesta, koska havainnot tällaisista palloista 
saattaa selittää osan taivaalla nähdyistä kirkkaista valoista. 
Tällaisten havaintojen aiheuttajana on usein Maan ilmake- 
hään syöksyvä avaruusromu. 


——>p0ee—— 


Porkkalan saaristossa Mäkiluodon linnakkeella havaittiin 
kesäkuun 7. päivänä kello 22.43 kirkas valoilmiö kompassi- 
suunnassa 335 astetta. Etäisyydeksi arvioitiin 15 kilometriä. 
Ilmiö häipyi kello 22.49 samalla suunnalla ja etäisyydellä. 
Tämän lisäksi siellä havaittiin kello 22.43 kaksi valoilmiötä 
suunnassa 323 astetta. 

Pörsön tukikohdassa havaittiin myös samat ilmiöt sa- 
massa suunnassa. Siellä korkeudeksi määriteltiin 2000 met- 
riä. 

Seuraavana päivänä Mäkiluodolla ja Pörsössä nähtiin 

jälleen kaksi kirkasta valoilmiötä kello 23.50. Etäisyydeksi 
määriteltiin jälleen 15 kilometriä ja korkeudeksi 2000 met- 
riä. Kohteiden todettiin myös savuttavan. 

Näistä ilmiöistä on vaikea sanoa, mitä ne olivat. Puolus- 
tusvoimat eivät mitenkään kommentoineet tapauksia. To- 
dennäköisesti kyseessä oli raketti- tai ohjuskoe. 


Vuosi 1967 


Huhtikuun 7. päivänä Ivalon Rajakomppaniassa palvellut 
rajajääkäri Ryynänen havaitsi kello 22.00 oudon punavih- 
reän valoilmiön. Se oli suurikokoinen ja se näkyi kaukana 
suunnassa 040 astetta. Ilmiö näkyi 3-4 minuuttia ja pysyi 
paikallaan. Puolustusvoimat arveli kyseessä olevan ilmei- 
sesti säärakettikokeista aiheutuneen valoilmiön. 

Huhtikuun 19. päivänä havaittiin kello 21.15 Sallan Aat- 
singissa edellisen kaltainen valoilmiö, joka näkyi idän suun- 
nalla. 

Ufoja Suomen taivaalla -kirjan mukaan Hyrylän ilma- 
torjuntajoukoissa oli havaittu talvella 1967 tutkan kuva- 
ruuduilla nopeasti etenevä maali. Kyseessä oli tavanomai- 
set harjoitukset ja outo maali oli näkynyt useassa tutkassa. 
Outo kohde lensi nopeudella 2000-3000 km/h. Harjoituk- 
sia johtanut upseeri kävi varmistamassa, ettei alueella len- 
tänyt omia koneita. Tapaus jäi ratkaisematta. Varusmiehiä 
olisi myös kehotettu vaikenemaan näkemästään." ' 

En ole löytänyt tästä mitään tietoja Sota-arkiston asia- 
papereista. En usko, että tapausta on edes kirjoitettu mihin- 


13 Ufoja Suomen taivaalla s. 68. 

kään raporttiin. 

Ilmavoimien Viestikeskuksien kuukausiraporteissa ei 
mainita tuolloin havaitun mitään poikkeuksellista. Toki 
saattaa olla, että Ilmavoimien tutkassa oli ollut tuolloin kat- 
vealue tai ilmatorjunnan tutkat olivat aiheuttaneet valvonta- 
tutkaan häiriöitä, joten tunnistamaton kohde ei olisi näky- 
nyt niissä. En oikein usko kuitenkaan tutkan katvealueeseen 
tai häiriöihin. Hyrylän alue on usean tutkan toiminta-alu- 
eella, joten ”tunkeilijan” olisi pitänyt näkyä jossain niistä. 


DOcee— 


Kesän 1967 aikana tehtiin kuitenkin konkreettinen ufoha- 
vainto. Tämä mielenkiintoinen tapaus sattui Suomussal- 
mella. 

Pyyvaaran isäntä Arvi Juntunen oli kesäkuun 14. päivänä 
rasvaamassa pihamaalla äestä, eli jousikarhia. Kesken kii- 
reidensä hän havahtui voimakkaaseen tuulen pyörteeseen. 
Juntunen vilkaisi ympärilleen ja havaitsi vasemmalla puo- 
lellaan pellon reunassa noin kuuden metrin päässä oudon 
esineen. Se oli aiheuttanut ilmavirtauksen. 

Arvi Juntunen lähti määrätietoisesti kävelemään noin 
puolen metrin korkeudella leijuvaa esinettä kohti. Miehen 
päästyä noin kolmen metrin päähän esineestä, siitä työn- 
tyi kolme 30 cm:n pituista ”antennia” ja esine alkoi kohota. 
Arvi heitti esinettä hatullaan. Voimakas ilmavirta heitti ha- 
tun kuitenkin 15 metrin päähän esineestä, joka jatkoi ko- 
hoamistaan neljän metrin korkeuteen. Tämän jälkeen esine 
lähti liikkeelle. Se kiersi viereisen tuomen. Esineen nous- 
tessa Arvi lähti kävelemään asuinrakennusta kohti. Tällöin 
esineen antennit kääntyivät Juntusta kohti, seuraten tämän 
kulkua. Juntunen huusi sisällä oleville naisille, kehottaen 
näitä ulos katsomaan esinettä. Naiset eivät kuulleet huutoa. 


94 


Esine kiersi tienoolla yhä noin neljän metrin korkeudessa. 
Sitten se alkoi laskeutua asuinrakennuksen taakse, mutta 
nousikin sitten kohtisuoraa luoteeseen. 

Juntunen havaitsi esineen ensimmäisen kerran kello 
12.00. Viidentoista minuutin kuluttua se oli edelleen näky- 
vissä. 

Arvi Juntunen ei nähnyt esinettä kuitenkaan yksin. Hä- 
nen Veikko-veljensä oli tervaamassa rekeä noin 40 metrin 
päässä Arvista. Myös Veikko havaitsi oudon esineen pellon 
reunassa olevan pihlajan vieressä. Hänen havaintonsa mu- 
kaan esineen liike oli vaappuvaa ja vauhti nykivää. Veikko 
ei havainnut esineessä minkäänlaisia ulkonemia. Esine oli 
päältä kupera ja tasapohjainen. 

Myös naapurissa olleet naiset havaitsivat kiiltävän esi- 
neen nousevan pellolta ja katoavan taivaalle. 

Tapauksen johdosta suoritettiin tarvittavat tutkimukset. 
Niitä ei tehty kuitenkaan heti tapahtuman jälkeen. Suomus- 
salmen Rajajääkärikomppania sai tiedon asiasta vasta kesä- 
kuun 17. päivä. Tuolloin tuli puhelinsoitto Kajaanista, mis- 
sä havainnosta oli luettu Kaleva-lehdestä. Vasta nyt voitiin 
rajavartiostossa laittaa ”pyörät pyörimään” asian johdosta. 

Kaksi kersanttia määrättiin kuulustelemaan havainnon 
tekijöitä. Heidän mielestään miehet olivat ”oikein ajattelevia 
ja parhaassa iässä, joten kyseessä oli varmaankin jonkin ku- 
vatun esineen lento”. Kersanttien mielestä asian todenperäi- 
syyttä todisti myös se, että veljeksiä kuulusteltiin eri aikoina 
useaan otteeseen. Heidän kertomuksensa oli aina yhtäpitä- 
vä. Alkoholilla ei ollut osuutta asiaan. 

Asiasta suoritettiin vielä lisätutkimus 29.6. kello 11.30- 
16.00 välisenä aikana. Tuolloin kuulusteltiin vielä molempia 
havainnon tekijöitä ja kaikkien talojen asukkaita, jotka asui- 
vat 3-5 kilometrin päässä havaintopaikasta. 

Liite la Suom&ejk:n kirj n:o 235/111/13 s/29,6.67 


Esine 614 puolipallon muotoinen, pohjaltaan litistynyt. Halkai- 
sija 70-80 cm, väriltään harmaanruskea, kiiltävän nököinen (pa- 
perisäkin ruskea). Esine sileäpintainen. Toisella puolen "pal- 
lon takaosassa" peräsimen näköinen uloke, pituus noin 25-30 em, 
korkeus noin 10-15 em. Pallo leijui heilahdellen noin 0,5 met- 
min korkeudella koko ajan aiheuttaen tuulen pyörteen. 

Pallosta esiintyöntyneet 3 "antennia" pituudeltaan noin 30 cm, 
halkeisijaltaan noin 1 om, olivat säteittäin pallosta suuntau- 
tuvat, mutta pystyivät liikkumaan keskitetysti (viite isännän 
kertomus). 


a peräsin < 


- (144 osa 
aiheutti ilmaviyran) 


PA 
je 
pyörivä osa % noin 20 cm 


1 000 x 100 1660—65/48 


halkaisja 70-80 om. | 


Matias Päätalon piirros 


Arvi Juntusen piirros 


RAJAVARTIOLAITOS 


Lähettäjä NT ERTTA PKT, N 
Suomussalmen 2ajajääkärikomppania 


Vastaanottajan merkinnät 


Paikka ja aika ä 
Ammänsaari 5.7.1967 
558/111/13 i 


Viite 


KR:n komentajan 


käsky 


Toinen kpl palautettava kuitattuna 


O 


Kuittaus 


Vastaanottaja 


Kainuun Rajavartioston komentaja 


Lähetettävä edelleen (minne) 
E Tutkimusasiakirjat Suemussalmen Pyyvaarslla 
14.6. todetusta viersssta lentävästä esineestä. 


Mukana seuraavat asiakirjat: 


0 RTA Lisäselvitykset (joita tarvittaessa voidaan jatkaa kääntöpuolella) ja allekirjoitus 


toimenpiteitä 
varten 
lausuntoa 
varten 


O 


jää vastaan- 
ottajalla 
palautettava 
asiakirjoineen 
palautetaan | 
asiakirjoineen N 


E Narttinen 
2/EM/LO 


Liitteitä kpl 


R 0108 Lähete 


Isäntien mielestä esine oli ihmiskäden tekemä. Väriltään 
se oli ruskeahko, muistuttaen paperisäkin väriä. Sen pinta 
oli ollut ruiskumaalausta muistuttava, eikä teräksen kirkas 
ja kiiltävä, vaan hieman tahmean näköinen. Esineen ääni oli 
muistuttanut tuulispään kohinaa. Havaintopäivänä oli pou- 
tainen sää, lämmin ja tyyni. 

Lähinaapurit olivat myös havainneet saman esineen. 
Muut kyläläiset eivät olleet nähneet tai kuulleet mitään. 

Kainuun Rajavartioston komentajan apulainen määrä- 
si heinäkuun 3. päivän iltana Suomussalmen Rajajääkäri- 
komppaniaa laajentamaan tutkimuksia. 

Lisätutkimukset suoritettiin seuraavana päivänä. Sa- 
mana päivänä komentajan apulainen tuli esikunnasta jopa 
käymään Pyyvaarassa. Lisätutkimuksissa tuli ilmi, että lähi- 
talojen asukkaat olivat kuulleet lentokoneen ääntä. Niiden 
todettiin kuuluneen kuitenkin alueella lentäneestä kartoi- 
tuskoneesta. Sillä oli lentolupa suorittaa rajanläheinen lento 
ja tehdä tarvittavat kuvaukset. 

Tutkimusten lopputuloksena Suomussalmen Rajajääkä- 
rikomppanian yliluutnantti Marttinen vakuuttui siitä, että 
miehet olivat nähneet jonkin esineen ja kuvaus siitä piti 
paikkansa. Havaintoa ei voitu mitenkään yhdistää kartoitus- 
koneen lentoon. Yliluutnantin mielestä esine oli kuitenkin 
lähtöisin maasta ja se oli ihmiskäden tekemä. Hän ei usko- 
nut ajatukseen, että esine olisi peräisin vieraalta planeetalta. 

”Pyyvaaran lentäväksi esineeksi” ristitty esine ei poistu- 
nut tapauksen jälkeen kokonaan alueelta. Se havaittiin kesä- 
kuun 28. päivänä jälleen. Nyt tapahtumapaikkana oli Kuur- 
tolan alue. Eräs 19-vuotias nuorimies ilmoitti nähneensä 
28.6. kello 07.00 esineen, joka oli 100-150 metrin päässä 
ja suhteellisen korkealla. Esine muistutti kumollaan olevaa 
pataa ja se oli väriltään kuparin ruskea, kiiltäen auringossa. 

Esineen ääni oli kuin voimakasta tuulen kohinaa ja lisäksi 
siitä kuului helinää. Esine lensi lännestä itään. Poika juok- 
si sisälle kertomaan muillekin havainnostaan. Talonväen 
tultua ulos, ei esinettä enää näkynyt. Taivaalta kuului vain 
voimakasta kolisevaa ääntä. Noin puoli tuntia myöhemmin 
samanlainen ääni kuului taas. Kolmas äänihavainto tehtiin 
noin kello 08.30. 

Muutama muukin kyläläinen kuuli taivaalta suihkuko- 
neen ääntä muistuttavaa jylinää. 

Tätäkään tapausta ei Suomussalmen Rajajääkärikomp- 
pania saanut selvitettäväkseen heti tuoreeltaan. Havainnos- 
ta oli ollut juttu Kainuun Sanomissa kesäkuun 30. päivänä. 
Uutisen pohjalta käynnistettiin tutkimukset rajavartioiden 
toimesta. 

Tapauksen johdosta kuulusteltiin noin 40 kyläläistä. He 
olivat nähneet tai kuulleet äänen, joka todellisuudessa oli 
peräisin kartoituskoneesta. Yliluutnantti Marttinen uskoi 
kuitenkin pojan nähneen lentävän esineen. Hänen mukaan- 
sa pojan myöhemmät kuulohavainnot olivat peräisin ilmei- 
sesti kartoituskoneesta. 

Näköhavainto oli ollut samanlainen kuin aiempi Pyyvaa- 
ran tapaus, nyt vain ääni oli ollut voimakkaampi. 

Tapausta tutkinut yliluutnantti Marttinen totesi: ”Leh- 
distön antamat tiedot ovat olleet niin ylimalkaisia, etteivät 
ne ole vaikuttaneet pojan mielikuvitukseen?” Lisäksi esineen 
havainnut nuorimies ei ollut kiinnostunut lentävistä lauta- 
sista, ennen kuin tämän tapauksen jälkeen. 

Mikä sitten ”Pyyvaaran lentäväksi esineeksi” ristitty esi- 
ne todellisuudessa sitten oli? 

Esine oli hyvin pieni, joten se ei missään tapauksessa ol- 
lut miehitetty. Rajan läheisyyden vuoksi voisi kuvitella sen 
tulleen silloisesta Neuvostoliitosta. Mikäli se oli vakoilulaite, 

mitä vakoiltavaa rajan lähellä sijaitsevassa pienessä kylässä 
oli? Ei mitään. Rajavartioidenkin tukikohdat ja toimintata- 
vat lienevät olleet jo venäläisten tiedossa, joten niitäkään ei 
kannattanut tutkia. 

Laite on voinut, ainakin periaatteessa, olla jokin Venäjän 
puolella kokeiluasteella oleva laite, joka oli karannut Suo- 
men puolelle. En oikein usko tähänkään ”loikkausvaihto- 
ehtoon”. 

Tapaus jäi selvittämättä silloin ja niin se jää nytkin! 


Seuraavakin tapaus tuli rajavartioiden tietoon vasta 
20.9.1967 Kainuun Sanomissa olleen uutisen johdosta. Ta- 
paus määrättiin tutkittavaksi syyskuun 23. päivänä. Tuol- 
loin selvisi, että kaksi miestä oli ollut metsästämässä syys- 
kuun 16. päivänä Kuusikkovaaran maastossa. Noin kello 14 
aikaan toinen miehistä havaitsi tumman esineen taivaalla. 
Hän ajatteli esineen olevan haukan, eikä kertonut havain- 
nostaan toiselle mitään. Käveltyään 30-40 metriä, hän sanoi 
kuitenkin kaverilleen näkemästään. Toinen totesi, ettei se 
voinut olla haukka, koska siitä ei näkynyt päätä ja pyrstöä. 
Ensin kohteen nähnyt mies katsoi esinettä aseensa kiika- 
rilla. Hän ehti nähdä suorakaiteen muotoisen tumman esi- 
neen, kun se samassa katosi puiden taakse. Esinettä ei enää 
näkynyt etsinnöistä huolimatta. Se oli tumma eikä kiiltänyt 
vaikka sää oli aurinkoinen. Mitään ääntä ei kuulunut. Mie- 
het olivat varmoja, ettei esine ollut haukka tai mukaan lintu, 
vaan 20x70 cm kooltaan oleva esine. 

Kaksi päivää tapauksesta myöhemmin, eli 22.9. kello 
11.55 oli paikallinen ylirajajääkäri kuullut taivaalta hiljaisen 
”piip, piip” -äänen. Hän oli kuunnellut ja katsellut ympäril- 
leen. Sitten hän oli havainnut taivaalla suorakaiteen muo- 

toisen esineen. Katsottuaan sitä kiikarilla, hän havaitsi sen 
olevan linnun, mahdollisesti kotkan. 

Tämän jälkimmäisen tapauksen johdosta päätyi Rajavar- 
tiolaitoksen tutkijat siihen tulokseen, että metsästäjienkin 
tekemä havainto oli kotka. 

Loppusyksyn aikana ei näytä olevan raportoitu tunnis- 
tamattomista esineistä. Ainakaan niitä ei ole tullut viran- 
omaisten tietoon. Vasta joulukuussa alkoi jälleen tapahtua. 

Kajaanin tutka-aseman raportti päivämäärältä 9.12.1967 
sisältää humoristisiakin piirteitä. Tuolloin Kajaanin tutka- 
asema sai hälytyksen Taivalkoskelta. Kajaanissa etsittiin 
havaittua kohdetta tutkalla kymmenen minuuttia, mutta 
mitään ei kuitenkaan havaittu. Sen vuoksi raporttiin oli kir- 
joitettu: ”Taivalkoskelta tullut hälytys, joka pani lähtemään 
luolaan suoraan saunasta ahteri märkänä, ja sittenkin etsin- 
tä jäi tuloksettomaksi. Kysymyksessä oli ne kuuluisat me- 
teorit eli satelliitit”. 

Mikä sitten sai moisen hälytyksen aikaan? 

Joulukuun 9. päivänä 1967 havaittiin koko valtakunnan 
alueella valoilmiöitä. Ne johtuivat satelliitin paluusta ilma- 
kehään. Ilmavoimien Viestikeskus 5:lle ilmoitettiin seuraa- 
vat näköhavainnot: 

> kello 16.55 Pellossa kolme valojuovaa lännestä itään 

> kello 16.55 Lohinivassa valojuova lounaasta koilliseen 

> kello 16.57 Palojärvellä valojuova pohjois-etelä -suun- 

nassa 

> kello 17.01 Rovaniemellä valojuova lännestä itään 

> kello 17.03 Kuhmon Viiksimossa viisi valojuovaa poh- 

joisesta kaakkoon. 

Rajavartiolaitoksen Palojärven vartiosta ilmoitettiin siel- 
lä havaitun viisi metriä pitkän keltaisen esineen. Siinä oli 
punainen pyrstö ja se lensi pohjoisesta etelään kello 16.56. 

Esineellä oli suuri nopeus. Sen lentokorkeutta ei osattu ar- 
vioida. Mitään ääntä ei kuulunut. 

Kaskisten poliisi ilmoitti myös nähneensä sikarin muo- 
toisen esineen. 

Kello 16.55 ilmoitettiin havaitun Hangossa, Maarianha- 
minassa, Jyväskylässä, Tammisaaressa, Porissa, Jokioisissa 
ja Kaskisissa valoilmiö, joka lensi lännestä itään jättäen jäl- 
keensä pyrstön tai liekkisuihkun. Ilmiöiden lukumäärä ja 
esineen jättämä pyrstöjuova ilmoitettiin kaikkialla yhden- 
mukaisesti. 

Asiaa tutkittiin Rajavartiolaitoksessa kiitettävän tarkasti. 
Esimerkiksi Tohmajärven Rajajääkärikomppaniassa ollut 
luutnantti Numminen kuulusteli 12 tapauksen nähnyttä. 
Tällöin todettiin, että eräs kirvesmies, joka oli myös palvel- 
lut kolme vuotta Pohjois-Karjalan Rajavartiostossa, havaitsi 
kello 16.58 ilmassa neljä tulipalloa. Ne lähestyivät suunnas- 
ta 53-00 ja menivät suuntaan 23-00. Pallot olivat väriltään 
kuin kuumaksi hehkutettu rauta. Pallot olivat näkyvissä 
noin puoli minuuttia ja niiden nopeus oli kolme kertaa ta- 
vallisen tekokuun nopeutta suurempi. Tulipallot olivat len- 
täneet järjestyksessä iso — pieni — pieni — iso. Isommat pal- 
lot jättivät jälkeensä kipinöivän tulisuihkun ja pienemmät 
savunmuotoisen tulipyrstön. Pallot lensivät jonossa, niiden 
etäisyyksien ollessa 3-5 m, 30—40 m ja 3-5 m. 

Eri havaitsijat näkivät eri määrän näitä tulipalloja. Joi- 
denkin mielestä niitä oli 6-7, toisten 4-5, tai 3-4. Muuta- 
ma henkilö oli havainnut niitä vain kolme. Eräs Värtsilän 
tienoilla asuva maanviljelijä havaitsi viisi tummanpunaista 
palloa. Aluksi oli näyttänyt siltä, kuin ne olisivat kohonneet 
ylöspäin ja jatkaneet sitten lentoa vaakatasossa. 

Rajavartiolaitoksen tekemässä yhteenvedossa todettiin, 
että kello 16.58-17.00 lensi todennäköisesti 5-osainen va- 

a ui i vammat mut 


loilmiö halki Tohmajärven Rajajääkärikomppanian toi- 
mintapiirin luoteesta kaakkoon. Useista näköhavainnoista 
päätellen sen lentoreitiksi voitiin määritellä linja Hammas- 
lahti- Vepsä. Rajavartioston mukaan kyseessä oli mahdolli- 
sesti ilmakehään laskeutuva kantoraketti, tekokuu tai muu 
vastaava esine. Lentokoneenkaan mahdollisuutta ei suljettu 
pois, koska siihen viittasi valojen keskinäisten etäisyyksien 
säilyminen, tasainen lentonopeus ja tulisuihkut. 

Ilmavoimissa todettiin, että Jokioisista maisteri Järvi ar- 
veli ilmiötä tuhoutuvaksi tekokuuksi. 

Mikä tämä sitten oli? Kyseessä oli Kosmos 194 -tekokuun 
kantoraketin viimeisen vaiheen putoaminen itärajan tuntu- 
maan. Raketin osia tipahti myös Suomen puolelle. Esimer- 
kiksi Leppävirran Paukarlahdelle putosi 10 kg:n painoinen 
metallilevy ja Kiteen Pyhäjärven jäältä löytyi pieni kappale. 

Tämän kirjan kirjoittajakin pääsi näkemään kyseisen il- 
miön. Tämä tapahtui Pohjois-Pohjanmaalla, kotikylässäni 
lähellä Raahea. Muistan hyvin, kuinka mummoni tuli pi- 
halta sisään ja käski meitä katsomaan, mikä taivaalla lensi. 
Riensin mummoni luokse ulos, vanhempieni sekä siskoni 
ja veljeni seuratessa perässä. Näin etelässä päin, suurin piir- 
tein lännestä itään lentävän pallorykelmän. Esineiden mää- 
rää en muista. Ne olivat kuitenkin punahehkuisia ja niistä 
jäi perään musta savuvana. Muistan sen oikein hyvin. Jos- 
kus kesällä olimme olleet pihalla odottamassa jonkin lento- 
koneosaston tuloa. Lopulta ne tulivat, lentäen pohjoisesta 
etelään. Muodostelmassa lentäneitä metallinhohtoisia ko- 
neita oli useita. Nähdessäni nyt tekokuun kappaleet totesin 
ne samanlaisiksi kuin kesällä näkemäni koneet. Muistan 
kuinka kerroin koneiden olleen kirkkaita ja niistä oli jää- 
nyt jälkeen valkea jättöjuova. Nyt esineet olivat punaisia ja 
niistä jäi musta juova. Koneet lensivät kuitenkin korkealla, 

nämä esineet matalalla. 

Olin tuolloin vasta neljän vuoden ikäinen. Tämä ja muu- 
tama muu hyvin nuorena koettu tapaus syöpyi kuitenkin 
mieleeni lähtemättömästi. 

Muutaman päivän kuluttua isäni kertoi satelliitin kappa- 
leiden tippuneen jonnekin itärajan tuntumaan. Ilmeisesti 
tapauksesta oli mainittu uutisissa tai lehdessä. 

Joulukuun 12. päivänä kello 09.02 tehtiin Salla-Kuusa- 
mo Niitselyksen Urtia-aavalla havainto, jossa kaukana idäs- 
sä kohosi kirkas pallo korkealle ja räjähti. 

Puolustusvoimat ei kommentoinut tapausta mitenkään. 
Kyseessä oli mitä ilmeisimmin Neuvostoliitossa tapahtunut 
raketti- tai ohjuskoe. 


— anoa. 


Joulukuun 14. päivänä kello 16.50 Pietikäinen-niminen 
mieshenkilö oli havainnut valoilmiön eteläisellä taivaalla. 
Se oli noin kaksi astetta horisontin yläpuolella ja liikkui hi- 
taasti länteen. Viestikeskus 5:n tasopäällikkö vääpeli Sep- 
pänen oli seurannut samaa ilmiötä useana iltana ja piti sitä 
tähtenä. 

Pari päivää myöhemmin, eli 16. päivänä tuli puolustus- 
voimien tietoon hieman ristiriitaisia havaintoja taivaalta. 

Kello 17.10 tuli ilmoitus Porin lähellä Yyterissä havaitus- 
ta valoilmiöstä. Se liikkui muuttaen suuntaa ja korkeutta. 
Lisäksi se vaihteli väriä siniseksi, punaiseksi, vihreäksi ja 
valkoiseksi. Noin tuntia myöhemmin havaittiin Merikar- 
vialla kirkas valoilmiö. Se lensi lounaasta koilliseen kello 
18.01-18.10. Luvian edustalla Pirskerissä havaittiin puoles- 
taan valoilmiö kello 18.20-18.24. Ilmiö lensi suunnassa 300 
astetta lounaasta koilliseen. Riekko nimisellä paikalla Po- 
rista kymmenen kilometriä länteen havaittiin kello 16.55— 

17.35 myös valoilmiö. Se lensi Luvian suunnasta ja katosi 
Mäntyluodon suuntaan. Esineessä näkyi punaista, vihreää 
ja valkoista valoa eri- ja yhtä aikaa vilkkuen. Esine muutti 
suuntaa ja korkeutta. 

Sama kohde havaittiin kello 17.40 Porin lennonjohdossa. 
Kohteesta ei saatu äänihavaintoja. Aitovuoren, Porin, Lie- 
don, Raippaluodon ja Kauhavan tutkilla ei saatu havaintoja 
kyseisestä ilmiöstä. Pirskerin havainnon tekijä, merivartija 
Rosendahl kertoi kohteen muistuttaneen isokokoista tähteä 
ja arveli sen olleen tekokuun. 

Merikarvian havainnon tekijä ylikersantti Karakuusi 
kertoi ilmiön näyttäneen isolta pitkulaiselta tähdeltä, joka 
liikkui melko nopeasti. Havaintoaika ja suunta olivat samat 
kuin Pirskerissä. Ilmavoimien mukaan kyseessä lienee ollut 
Finnairin lentovuorot Turusta Poriin ja Helsingistä Poriin. 
Koneiden lähtöajat Porista Helsinkiin olivat kello 17.10 ja 
Porista Vaasaan kello 18.25. Ajat sopivat tähän olettamuk- 
seen. Ilmavoimien mielestä kuitenkin äänihavaintojen 
puuttuminen viittaisi tekokuun lentoon. 

Jokioisten observatorio ilmoitti kyseisenä aikana teko- 
kuun ylittävän paikan. Satelliitin aikataulussa ja ilmiöiden 
havainnossa oli parin minuutin heitto, joten kyseessä lienee 
ollut satelliitti. 


Joulukuun 18. päivänä kello 18.50 havaittiin Kirkkonum- 
mella etelässä päin valoilmiö. Se lensi idästä länteen tai luo- 
teeseen. Ilmiön lentorata oli loiva ja se lensi lentokoneen 
nopeudella. Havaintoaika oli alle kymmenen sekuntia. Se 
näytti putoavan Obbnäsiin. Muita havaintoja ei saatu kysei- 
senä aikana. 

Viestikeskus 3:n tasopäällikön päiväkirjan mukaan ilmiö 

oli erittäin kirkas ja se muistutti tulenliekkiä. 

Kello 22.45-23.00 välisenä aikana nähtiin Porissakin 
korkealla taivaalla tunnistamaton kohde. Se liikkui ylös ja 
alas sivulle. Ilmiön väri vaihteli myös punaiseksi ja siniseksi. 
Tutkalla ei havaittu kuitenkaan mitään tavallisuudesta poik- 
keavaa. 

Joulukuun 26. päivänä nähtiin vielä Porin lentokentän 
päällä tuntematon hitaasti liikkuva esine. Porin lennonjoh- 
to oli kuitenkin joulun vuoksi kiinni, joten sieltä ei esinettä 
havaittu. Ilmiö katosi kello 14.05. Sen ilmestymisajasta ei 
ole merkintöjä. 

Kohde näkyi tutkalla. Se on voinut olla pilvi, tai jokin 
muu luonnollinen kohde. Se jäi kuitenkin selvittämättä. 


Vuosi 1968 


Yhdysvaltain ja Neuvostoliiton keskinäinen avaruuskilpailu 
johti siihen, että taivaalle ammuttiin yhä enemmän raket- 
teja. Amerikan puolelta ammuttujen rakettien valoilmiöt 
eivät Suomeen saakka liiemmin näkyneet, mutta Neuvos- 
toliitosta kyllä. Tämän vuoksi tunnistamattomia valoil- 
miöitä alkoi esiintyä taivaalla tiheään. Samaan aikaan alkoi 
Suomessa ufoaalto, ja Ilmavoimien piti suhtautua kaikkiin 
tunnistamattomiin kohteisiin tarvittavalla vakavuudella. Ne 
piti tunnistaa ja todeta; olivatko ne kenties naapurimaidem- 
me lentokoneita, jotka kylmän sodan aikana kokeilivat il- 
matilamme puolustuksen tehokkuutta? 

Oudoissa ilmiöissä ufojen mahdollisuus otettiin huomi- 
oon. Tämän vuoksi helmikuun 8. päivänä 1968 annettiin 
ohjeet esimerkiksi Kuljetuslentolaivueen lentäjille. Niiden 

oli aina toimitettava havaitsemistaan epätavallisista valo- 
yms. ilmiöistä raportti välittömästi sille ATS-elimelle (len- 
nonvarmistuspalvelu), johon niillä oli kulloinkin yhteys. 
Henkilöstön oli annettava myös vapaa-ajalla näkemänsä 
tiedot lähimmälle Ilmavoimien tai muulle puolustusvoi- 
mien joukko-osastolle. 

Vuoden 1968 havainnot alkoivat heti tammikuussa var- 
sin vilkkaina. 

Tammikuun 9. päivänä kello 17.14 Kuhmon Viiksimon 
vartio ilmoitti Taivalkosken tutka-asemalle siviilihenkilön 
tekemästä havainnosta. Ilmoitus koski kuitenkin lentoko- 
neita, eikä varsinaisesti outoja esineitä. Siviilin mukaan oli 
kello 17.05 lentänyt pohjoisesta kaakkoon viisi suihkuko- 
netta. Taivalkosken tutka etsi kello 17.15-17.35 välisenä ai- 
kana taivaalta koneita. Mitään ei kuitenkaan näkynyt. Myö- 
hemmin tapaus selvisi tekokuun hajoamiseksi. 

Maanviljelijä Eero Oikarinen soitti tammikuun 15. päi- 
vänä kello 07.30 Hossan vartiolle ja kertoi nähneensä oudon 
punertavan pallon nousevan ilmaan Mätäsvaaran suunnas- 
ta. Tapahtumahetkellä oli selkeä ja tyyni sää. 

Rajamiehet toimivat välittömästi. Jo kello 07.32, eli vain 
kaksi minuuttia soitosta, asetettiin Hossan vartiolla tähys- 
tys katolle, läheiselle kumpareelle ja vielä jäälle. Tämän jäl- 
keen vartiopäällikkö kävi ilmoittajan luona tarkastamassa 
havainnon. Tieto annettiin myös Taivalkosken ilmavalvon- 
ta-asemalle kello 07.50. Tapauksen tutkimuksia jatkettiin, 
samoin tähystystä. 

Tutkimuksissa ja haastatteluissa selvisi, että 42-vuotias 
Hossan talon isäntä Eero Oikarinen oli nähnyt kello 07.25 
Mätäsvaaran tasalta, 10-15 kilometrin päässä, jalkapallon 
kokoisen pallon suunnassa 20-00. Se oli noussut ilmaan 
30-40 metrin korkeuteen. Pallo oli laskeutunut alas puiden 

väliin ja noussut uudelleen ylös hieman puiden latvojen ylä- 
puolelle. Havainnon näkivät myös talon 17- ja 12-vuotiaat 
pojat. 

Toisen havainnon teki 57-vuotias Mäntyniemen isäntä 
Toivo Karvonen. Hän näki esineen kello 07.30 suunnassa 
24-00. Karvonen arveli etäisyydeksi 20-25 kilometriä. Koh- 
de näkyi jalkapallon kokoisena ja sen vasemmalla puolella 
näkyi tulipyrstöä muistuttava perä. Esineen väri vaihteli si- 
nipunaisesta punakeltaiseen. Myös Karvosen 17- ja 18-vuo- 
tiaat pojat tekivät saman havainnon. 

Karvosen havainnot olivat tarkkoja, sillä Hossan vartio- 
päällikkö ylikersantti Eskola näki ilmiön kello 07.40 suun- 
nassa 24-00. Hänkin arvioi jalkapallon kokoisen esineen 
etäisyydeksi 25 kilometriä. Pallo liikkui hitaasti etelään ja 
nousi jatkuvasti ylöspäin. Pallosta näkyi selvästi tulipyrstö. 
Kello 08.30 valo näkyi suunnassa 26-00 ja se oli kutistu- 
nut suurehkon tähden kokoiseksi. Kello 10.21 esine katosi 
suuntaan 30-00 noin 40 kilometrin etäisyydellä ja noin 700 
piirun korkeudella vaakatasosta. Vartiossa olleet neljä raja- 
jääkäriä teki samat havainnot kuin vartiopäällikkö. 

Taivalkosken ilmavalvonta-asema ilmoitti havainneensa 
optisilla välineillä punakeltaista valoa Mätäsvaaran suun- 
nassa. Tutka oli ollut toiminnassa kello 08.00-09.00. Mitään 
esinettä ei kuitenkaan havaittu tutkalla. Taivalkosken ilma- 
valvonta-asema otti yhteyttä Viestikeskus 5:een, josta ole- 
tettiin kyseessä olevan satelliitin. 

Seuraavana päivänä maanviljelijä Oikarisen 17-vuotias 
poika soitti kello 08.05 Hossan vartiolle ilmoittaen havain- 
neensa taivaalla samantapaisen valoilmiön kuin edellisenä 
päivänä. Sää oli jälleen selkeä ja tyyni. 

Havaintoa tutkittaessa todettiin, että vanhempi, 18-vuo- 
tias veli oli nähnyt kello 08.00 eteläisellä taivaalla kirkkaan 

valon, jonka väri näytti vaihtelevan kuten edellispäivän il- 
miössä. Valo oli pienempi, suurehkon tähden kokoinen ja 
se näytti liikkuvan hitaasti etelään. 

Hossan vartion kersantti Suoniemi näki kyseisen valon 
kello 08.06 suunnassa 25-00. Kersantti arveli etäisyydeksi 
20-30 kilometriä, noin 200 piirun korkeudella vaakatasos- 
ta. Valo liikkui hitaasti etelään ja katosi kello 09.30 suuntaan 
30-00. Suoniemi kertoi kiikarilla nähneensä ilmiön värin 
vaihtelevan eri punaisen sävyissä ja sen olleen suurehkon 
tähden kokoinen ja muotoinen. 

Luutnantti Juntunen suoritti ilmiöiden virallisen tutki- 
misen. Hän totesi, että ilmiö ei ollut satelliitti, koska jalka- 
pallon kokoinen satelliitti olisi näkynyt muuallakin. Se ei 
ollut myöskään aamutähti Venus, koska Helsingin yliopis- 
ton julkaiseman almanakan mukaan se ei ollut kyseisenä 
päivänä näkyvissä. Säähavaintopallokaan se ei ollut, koska 
Taivalkosken ilmavalvonta-aseman ilmoituksen mukaan 
asemalla oleva tutka pystyi havaitsemaan säähavaintopal- 
lossa olevat metalliosat ainakin 100-200 kilometrin päästä. 
Nyt ei tehty minkäänlaista tutkahavaintoa, vaikka etäisyys 
Taivalkoskelta valoilmiöön oli noin 100 kilometriä. Tämän 
johdosta todettiin, että valoilmiö oli Neuvostoliiton Mätäs- 
vaaran vartion alueelta ilmaan kohonnut 10-20 metriä hal- 
kaisijaltaan oleva kuumailmapallo. Kun se nousi tarpeeksi 
korkealle, osuivat auringon säteet siihen ja se näkyi outo- 
na valona. Kello 08.30 mennessä pallo oli kulkeutunut niin 
kauas kaakkoon, että se hävisi näkyvistä tai sitten se oli las- 
keutunut tai hajonnut. 

Seuraavana päivänä, eli 16.1. tehdyssä havainnossa oli 
kyseessä tähti. 

Asiaan toi lisävalaistusta jo lokakuun alussa vuonna 1967 
sattunut tapaus. Tuolloin 12-, 13- ja 18-vuotiaat pojat olivat 

olleet tuulastamassa Palosenjärvellä. Tällöin he olivat näh- 
neet pohjoisessa (Mätäsvaaran vartion suunnassa) voimak- 
kaan punaisen valon, joka nopeasti suureni noin metrin lä- 
pimittaiseksi palloksi. Noin kymmenen sekunnin kuluttua 
valo hävisi ikään kuin räjähtäen. Ilmiö toistui pienin väli- 
ajoin kolme kertaa. Poikien kertomukset olivat ristiriitaisia, 
eikä asiaa voitu selvittää 5.10.1967 tehdyissä tutkimuksissa. 

Poikien kertomusta tuki 65-vuotiaan Seppälän isännän 
kertomus. Hän oli nähnyt kyseiseen aikaan auringon las- 
kettua Mätäsvaaran vartion suunnalla punaisen ”pesuvadin 
kokoisen” pallon, joka oli hitaasti noussut puiden latvojen 
yläpuolelle. Noin viiden minuutin kuluttua pallo oli laskeu- 
tunut hitaasti alas. 

Uudelleen käynnistyneiden tutkimusten perusteella to- 
dettiin, että lokakuussa 1967 oli Neuvostoliiton puolelta 
noussut ilmaan neljä ilmapalloa, jotka auringon valossa 
näkyivät voimakkaan punaisena. Pallojen noustua noin 2,5 
kilometrin korkeudelle (tähystysetäisyys kuusi kilometriä), 
ne olivat hajonneet. 

Tammikuun 1968 havainnossa pallon oletettiin nous- 
seen noin kahden kilometrin korkeuteen (tähystysetäisyys 
yhdeksän kilometriä ja nousukorkeus noin 200 piirua). 

Tammikuun 17. päivänä raportoitiin Rajavartioston toi- 
mesta päivällä tehdystä havainnosta. 

Kortesalmen vartion partiomiehet Kontio ja Kiljunen 
näkivät kello 15.10 suunnassa 25-00 kirkkaan valopisteen, 
joka liikkui ja sen vauhti kiihtyi koko havainnon ajan. Valo 
jätti jälkeensä säkeniä ja kirkkaan valojuovan. Ilmiö näkyi 
10-15 sekuntia 60 asteen kulmassa. Mitään ääntä ei kuu- 
lunut. Valoilmiö hajosi kahteen osaan ja häipyi näkyvistä 
suuntaan 35-00. Savujuova näkyi 12 minuutin ajan. Tapah- 
tumahetkellä oli 20 astetta pakkasta ja havaintoalue pilve- 

tön. 

Närsäkkälän ja Satulavaaran vartiot ilmoittivat puoles- 
taan kello 15.22 havainneensa valoilmiön lentävän kaakosta 
luoteeseen. Ilmiön lentorata oli vaakasuora, nopeus noin 
1000 km/h, korkeus vain 300 metriä. 

Kello 15.44 ilmoitti Tohmajärven rajavartiosto Savon- 
linnan tutka-asemalle kello 15.22 havainneensa koillisesta 
luoteeseen lentävän valoraketin. Sen etuosa oli vihreä ja ta- 
kaosa punainen sekä pyrstön muotoinen. Ilmiö lensi vaaka- 
suorassa ja se näkyi noin 15 sekuntia. Tämäkin vartiosto il- 
moitti kohteen lentokorkeuden olleen vain noin 300 metriä 
ja nopeuden noin 1000 km/h. Havainnot ilmoitettiin Viesti- 
keskus 3:lle. Siellä tapauksen todettiin olleen ilmeisesti me- 
teoriitin osan. 

Kello 15.23 ilmoitti kapteeni Iittiläinen Kainuun Raja- 
vartiostosta, että Kuhmon rajajääkärikomppaniassa oli ha- 
vaittu koillisesta lounaaseen lentänyt valoilmiö. Se räjähti 
Kuhmon kirkonkylän kohdalla. 

Kolmea minuuttia aiemmin, kello 15.20 ilmoitti kym- 
menkunta henkilöä havainneensa valoilmiön etenemässä 
matalalla suuntaan 300 astetta. Ilmiö tuhoutui 7-8 kilomet- 
riä Valtimon kirkonkylästä koilliseen, jakaantuen kahdeksi. 

Kapteeni Tolla ilmoitti myös havainneensa lennon aika- 
na, kello 15.20, valoilmiön suunnassa 120 astetta. Se meni 
suuntaan 300 astetta, räjähtäen Kuopion eteläpuolella. 

Myös Kuusamossa ja Suomussalmen Ämmänsaaressa 
havaittiin eteläisellä taivaalla kirkas kahdeksi jakautunut 
valoilmiö kyseiseen aikaan. Ilmiön todettiin olevan toden- 
näköisesti ilmakehään palannut satelliitti tai satelliitin kan- 
toraketin osa. 

Kurvisen vartion partio havaitsi Luomajärven koillis- 
päässä kello 15.20 saman valoilmiön. Havaintoraporttiin 

on tosin merkitty päiväksi 18.1., mutta kyseessä on sama 
tapaus kuin 17.1. Tuolloin kaksi rajajääkäriä näki kirkkaan 
esineen kulkevan koillisesta lounaaseen. Esineestä jäi tuli- 
lieska jälkeen ja siitä sinkoili tulikipinöitä jatkuvasti ympä- 
rille. Esine tuli suunnasta 25-00 ja se häipyi suuntaan 34- 
00. Häipymishetkellä partiomiehistä näytti siltä kuin esine 
olisi palanut loppuun. Sitä ennen se näytti kuitenkin jakaan- 
tuvan kahtia, jolloin muodostui kaksi tulijuovaa. Ilmiö oli 
näkyvissä kuitenkin vain kaksi sekuntia. Samanaikaisesti 
näkyi taivaalla savujuova. Se oli aika korkealla ja vähintään 
kymmenen kilometrin etäisyydellä. Savujuova oli näkyvissä 
noin neljä minuuttia. Partiomiehet kertoivat tapahtumapai- 
kalla olleen 30 astetta pakkasta. 

Ilmiön kerrotaan olleen näkyvissä vain kaksi sekuntia, 
siis suurin piirtein tähdenlennon ajan. Sinä aikana oli kui- 
tenkin ehditty tekemään tarkat havainnot kohteesta. 

Siviilinäkökantaa valoilmiön näkemiseen tuo rajajääkä- 
reiden haastattelema 39-vuotias Jaakko Tiainen, joka ker- 
too nähneensä suunnassa 27-00 kirkkaan pallon 40 asteen 
kulmassa. Hän arveli pallon läpimitaksi 20 cm, ja se oli pu- 
donnut alaspäin. Pallon perässä oli 100-200 metriä pitkä 
savujuova. Pallo hajosi kahteen osaan, joista kärkiosa oli 
pienempi. Molempien peräosassa oli 4-5 metriä pitkä tu- 
lilieska, joka kipinöi. Valoilmiö oli näkyvissä hetken aikaa. 
Se hävisi näkyvistä suuntaan 35-00. Savujuova oli näkyvissä 
noin 15 minuutin ajan. Mitään ääntä ei kuulunut. 

Rajavartiolaitoksen mukaan ilmiö aiheutti Neuvostolii- 
ton puolella vilkasta toimintaa. ”Autot ajoivat täyttä vauhtia 
ja lentokoneet pyyhälsivät siihen suuntaan, minne valoil- 
miö liikkui, kuitenkin kaukana omalla puolellaan?” 

Loppuyhteenvetona ilmiöstä totesi komppanian päällik- 
kö yliluutnantti Saksela seuraavaa: ”On ilmeistä, että tunte- 

maton esine on 17.1.1968 kello 15.19—15.23 lentänyt kauka- 
na. Lentosuunta oli koillisesta lounaaseen. Ilmeisesti esine 
on hajonnut lopuksi - kahden näköhavainnon mukaan. 
Ääntä ei ole kuultu. Kyseessä ei liene ilma-alueen loukkauk- 
sena pidettävä lento.” 

Kuopion lennonjohto ilmoitti tästä havainnosta, että 
Nurmeksessa oli havaittu kello 15.20 valoilmiön lentävän 
matalalla suuntaan 300 astetta. Se oli jakaantunut kahteen 
osaan ja tuhoutunut 7-8 kilometriä Valtimon kirkonkylästä 
koilliseen. Lennonjohdon mukaan tapauksen näki ainakin 
kymmenen henkilöä. 

Tammikuun 22. päivänä kello 18.59 havaittiin Utissa 
kiinteän valon liikkuvan etelästä pohjoiseen. Se oli kello 
19.25 suunnassa 100 astetta ja se kääntyi etelään. Ilmiöstä 
tehtiin viimeinen näköhavainto kello 20.10. Tutkahavainto- 
ja ei saatu. 

Mielenkiintoinen tapaus. Esine on ollut varmasti kor- 
kealla, koska tutka ei havainnut sitä. Ehkä se oli Neuvosto- 
liitosta lähetetty raketti. 


—jp0s—— 


Maaliskuun 12. päivänä havaittiin todennäköisesti raketti. 
Tohmajärven Rajajääkärikomppaniassa palveleva raja- 
jääkäri Laakkonen näki asuntonsa pihalta kello 18.55 etelä- 
taivaalla isoa tähteä suuremman valoilmiön. Se oli punerta- 
va ja se liikkui väräjävästi ylös oikealle. Ilmiö oli kaukana. 
Se näkyi 30-60 sekunnin ajan, jonka jälkeen se katosi. Sama 
ilmiö toistui muutaman minuutin kuluttua. Suuntana oli 
28-50 ja korkeuskulma 15 astetta. Saman tapahtuman nä- 
kivät useat muut rajamiehet ja siviilit. Lisäksi tekokuu lensi 
kello 19.14-19.25 välisenä aikana pohjoisesta etelään. Sen 
todettiin katoavan näkyvistä läntisellä taivaalla juuri valo- 

ilmiön suuntaan. Sattumaa tai ei, samaan aikaan ammuttiin 
valoraketteja Neuvostoliiton puolella. Tutkimuksen suorit- 
tajan yliluutnantti Hämäläisen mielestä kyseessä oli kanto- 
raketin laukaisu. 

Ilmiötä yritettiin saada tutkankin kuvaruutuun, mutta 
mitään ei havaittu. Kohde oli liian kaukana Neuvostoliiton 
puolella. Lisäksi siitä annettiin tutkalle ilmoitus liian myö- 
hään. Tutka-asemalle tehdyssä ilmoituksessa raketti oli saa- 
nut jo ”ufomaisia piirteitä”. Kello 20.25 yliluutnantti Hämä- 
läinen ilmoitti tutka-aseman miehistölle, että Närsäkkälän 
ja Tohmajärven vartiot olivat havainneet kello 19.00 kuusta 
noin 30 astetta oikealle ja horisontista 15-20 asteen korkeu- 
della hehkuvan, valovoimakkuudeltaan voimakaan tähden 
luokkaa olevan, ylös oikealle ja sen jälkeen alas katoavan 
esineen. Ilmiö näkyi 20-30 sekuntia. Sama toistui vielä kah- 
desti kello 20.00 mennessä. Tuolloin se oli kuusta noin 20 
astetta oikealle. Tutkalla havaittiin kuitenkin myöhemmin 
jotain. Savonlinnan tutka-asema havaitsi kello 20.40 heikon 
maalin, joka oli 10,8 kilometrin korkeudessa, ja katosi heti. 
Sen todettiin ”menneen ilmeisesti tutkakeilan läpi”. 

Tapaus jäi selvittämättä. Kyseessä ei varmaankaan ollut 
raketin lentoon liittyvä esine. Tutka-asema ei ilmoittanut, 
missä suunnassa esine oli ollut. Mikäli se oli havaittu Neu- 
vostoliiton puolella, olisi se voinut jotenkin liittyäkin lau- 
kaistuun rakettiin. 


——v0e— 


Maaliskuun 20. päivänä kello 20.45 ilmoitti vääpeli Piironen 
saaneensa hälytyksen Muonion rajakomppaniasta. Muo- 
nion yläpuolella oli nähty valoilmiö, jossa tummanpunainen 
ja vihreä läiskä näkyivät suoraan havaitsijoiden yläpuolella. 
Enontekiön tutka oli toiminnassa kello 20.35-20.45, mut- 

ta ei saanut havaintoja. Kello 20.50 ilmoitti myös ylivääpeli 
Ekman Taivalkosken tutka-asemalta nähneensä valoilmiön 
suunnassa 300 astetta. 

Kyseessä saattaa olla jokin avaruudessa tehty rakettikoe. 


——90e—— 


Maaliskuun 22. päivänä kello 05.07 havaittiin Rovaniemen 
lentokentällä kirkas kohde suunnassa 100 astetta. Kohde 
veti perässään valosuihkua. Saman kohteen havaitsivat pos- 
tikoneen ohjaajat samaan aikaan. Kohde havaittiin myös Ii- 
salmen palolaitoksella kello 05.03. Kohteen lentosuunta oli 
koillisesta lounaaseen. 

Ilmavoimat totesi kohteen olleen, havaintopaikkojen 
suurten välimatkojen perusteella, meteori tai ilmakehään 
saapuva satelliitin osan. 

Ilmiö nähtiin laajemmallakin alueella. Kello 09.15 il- 
moitti Viestikeskus 3:n tasopäällikkö kartionmuotoisesta 
esineestä, joka oli nähty Iisalmessa kello 05.03. 

Raportissa ei kerrota, havaitsiko tutka kyseistä kohdetta. 
Havainto sisälsi ufomaisia piirteitä. Viestikeskus 3:n taso- 
päiväkirjan! ilmoitus vesittää kuitenkin tuon mahdolli- 
suuden. Siinä kerrotaan Iisalmen palolaitoksen kymmenen 
miehen nähneen kartion muotoisen esineen, jonka perässä 
oli tulisuihku. Esine ei ilmeisesti ollut Suomen puolella. 

Kyseessä taitaa kuitenkin olla Neuvostoliiton puolella 
lentänyt raketti. Sama, joka oli havaittu myös Rovaniemellä. 


14 Tasopäiväkirja on tutka-asemalla pidetty päiväkirja tutkalla 
nähdyistä tapahtumista. 

Liite 1 
Kaaviopiirros 1:100 000 29.5.1968 £ 
Närsäkkälästä tehäystä valohavainnosta E 


n 


Lapin rajavartiostosta tiedusteltiin maaliskuun 30. päivänä 
kello 09.45, oliko 28.-29.3. välisenä yönä nähdyistä valoil- 
miöistä saatu tutkahavaintoja. Viestikeskus 5 ei ollut saanut 
mitään tietoa valoilmiöstä eikä myöskään tutkahavaintoja. 
Kyseessä oli Tohmajärven Rajajääkärikomppanian poh- 
joisella taivaalla havaitsema valoilmiö. Mikä ilmiön sitten 
oli aiheuttanut? Komppanian päällikön viransijainen yli- | 
luutnantti Hämäläinen totesi raportissaan, ettei uskalla ai A 
tehdä omaa päätelmää. Ilmiö oli kuitenkin kaukana Muur- E 
manskin itäpuolella. Etäisyyttä on ollut ainakin 1000 kilo- | A p, 
"metriä, koska tekokuu oli näkynyt havainnon etupuolella. | ; A 
Tekokuu lentää yleensä 200 kilometrin korkeudella ja häi- E 
pyy näkyvistä (horisontista) noin kymmenen asteen kul- sartkanuonta Pa 
man taakse noin 1000 kilometrin päässä. Hämäläisen mu- E SF =" 
kaan valoilmiö saattoi olla aivan tavallinen taivaan optinen | 


MILAN 
W 
[U 
i 


a 
i 


MTTTTIL 


Klo 00.00 - 00.01 
" 00.03 


i 


; (rarHmi 


ilmiö ”halo”. 
Katsottaessa havainnoista tehtyjä piirroksia, tulee mie- 
| 


leen, että ne ovat aiheutuneet Neuvostoliiton ilmakehässä 
tekemästä ydinräjäytyksestä. Ajatustani tukee myös Raja- Hietasaari | 
vartiolaitoksen tekemät piirrokset, jotka tehtiin Närsäkkä- Gavaint Lisässlvite: 
lässä ja Tuupovaarassa p Havainnon tekijät rj J Rinkinen ja 
len s aN LA 26 , f " M Mutka 

Seuraavanakin yönä räjähteli taivaalla. Pohjois-Karjalan p = kikki mot aksu mu vAAN ko kikkaa Huet 

Rajavartiostossa tehtiin 30.3. keskiyöllä kaikkiaan 11 ha- E — korkean old aluksi n 10 +129 ja 10» 
E pussa kaaren yläosaan n 15? 
«= pallo oli alussa laajuudeltaan n 2 = 5 


vaintoa valoilmiöstä koillisella taivaalla. Niistä neljä oli tä- 
E täydenkuun kokoa, lopussa ympyrän puos 
likkaan kaari oli n 15? metsänreunasta 


hystystorneista tehtyjä havaintoja. 
Rajamiesten havainnoista kerrottakoon Rajakankaan E 
vartion näkemä tapaus. Tuolloin puomivartioon lähtevä 5 ylöspäin 
partio havaitsi kello 01.10 pyöreän, nousevan kuun kaltai- E - pallon kirkkaus oli alussa lähes aurin 
= gon kirkkauden luokkaa ( vähän silmiä 
= häikäisi ), himmeni n minutissa pouta- 


sen ja värisen valoilmiön puiden latvojen tasalla. Ilmiö oli 
E pilven harmaaksi ja suureni tasaisesti 
samäila, Lopussa ympyrän puolikas him- 


näkyvissä noin kymmenen minuuttia. Se oli valoisa ja hyvin 


kaukana. Mielenkiintoisena lisähavaintona partiomiehet 
näkivät ilmiön editse lentävän tekokuun. Täälläkin oli sel- meni vielä harmaasta tummemmaksi 
- taivas oli pilveiön, ehkä vähän utua, 
tähdet näkyivät selvästi 

Iiite 2 
Kaavioplirros 1:100 000 29.3.1968 


Tuupovaarasta tehdystä valohavainnosta 


Klo 00.04-00.15 


Koko alussa 


s  - " lopussa 


i | Metsänreuna 


: Tastujärvi 


Suanta on 
arvioitu 
mitattu) 


Tuupovaara 


Lisäselvite: 


Havainnon tekijä. rj N Väänänen (autosta) 
havainto säilyi kokoajan samassa suunnassa (maan- 
teihin nähden) 
korkeus oli alukai n 15 - 20 ? ja lopussa n 30 * 
väri oli punakeltainen himmeämpi normaalista kuuta 
(tasainen väri) 


= tekokuu häipyi näkyvistä metsäntaakse (ehkä havain- 
non eteen). lakipisteessään näytti tekokuun lento 
havaintoa kohden selvästi 

- tähtiä ei näkynyt havainnon läpi, ympärillä ne l1ois- 
tivat selvästi 

= havainto suureni tasaisesti ja tunmeni näkymättö- 
miin 


Tiite 3 
Kaaviopiirros 11100 000 29.3.1968 
Värtsilästä tehdystä valohavainnosta 
Klo 00.05 « 00.15 
00.05 korkeus n 209 = / 
p A 
0010 =" n259 £ 


Karttasuunta 
03 = 50 (tarkistettu) 


Värtsilä 


Havaintogäikka 
E Iisäseloste 
E 
1) 


= Havainnon tekijä Värtsilän osuuskassan johtaja 

ja rva Mikko Räsänen 

- havainto säilyi kokoajan samassa suunnassa 

havainto suureni tasaisesti 

» havainnon väri oli alussa poutapilven harmaa 
ja tummeni loppuaan kohden näkymättömäksi. 
Värioli tasaisena koko havainto kohteessa 

- yksi tähti näkyi havainnon Jäpi ja meualla 

taivaalla ne näkyivät selvästi, 

Räsänen otti havainnosta kaksi ( 2 ) valo 

kuvaa, mutta kuvat eivät onnistuneet luetta- 

viksi 

keä sää ja heikko länsituuli. Lämpömittari näytti nolla *C. 
Revontulet näkyivät luoteisella taivaalla. 

Tornitähystäjät Ostronsaaren ja Kaatiolammen torneista 
onnistuivat näkemään ilmiön sen alusta alkaen, kun valo- 
pallo alkoi kohota horisontista ja aloittaessa kiidon kohti 
pohjoista. Rajajääkäri Valtonen totesi kiikarillaan myös ra- 
kettisuihkun, mitä ei ilman kiikaria havaittu. Molemmista 
torneista havaittiin myös räjähdykselle tunnusomainen lei- 
mahdus. 

Räjähdyksestä syntyi puolipallon muotoinen (ylösalai- 
nen pata), laajeneva ja vähitellen 15 minuutin kuluessa häi- 
pyvä valopallo. Se havaittiin muissakin joukko-osastoissa. 
Kajaanin kasarmialueen vartiomies, jääkäri Korhonen il- 
moitti nähneensä noin kello 01.00 puolipallon muotoisen 
valkoisen tai valkohehkuisen pilven. Vartiomies oli kiinnit- 
tänyt huomiota ilmiöön, koska se oli pilveksi epätavallisen 
tasareunainen. Pilven ilmestymistä ja häviämistä hän ei 
voinut havaita vartiotehtäviensä vuoksi. Noin 15 minuutin 
kuluttua havainnosta pilvi oli kuitenkin jo kadonnut. Alu- 
eella oli muuten melkein pilvetön taivas ja pakkasta oli pari 
astetta. Kaakkoistuuli puhalsi voimakkaasti. 

Kainuun prikaatin vartiomies havaitsi puolestaan kello 
02.00-04.00 välisenä aikana punaisen pallon, joka oli pie- 
nempi kuin kuu. Se lensi idästä länteen ja oli näkyvissä noin 
kymmenen minuuttia. Ilmiö himmeni välillä ja kirkastui 
sitten uudelleen. Sää oli samanlainen kuin edellisessäkin 
paikassa. 

Kolmas havainto tehtiin Kuusamossa Esson huoltoase- 
malla. Tuolloin, kello 00.05, nähtiin kookas valopallo nou- 
sevan hitaasti kohtisuoraa ylös. Se oli näkyvissä noin 15 se- 
kuntia, jonka jälkeen se katosi suuntaan 20-00. Täälläkin 
sää oli kirkas, mutta melkein tyyni. Pakkasta oli myös pari 

astetta. Pohjoisella taivaalla loisti voimakkaat revontulet. 

Siviilien tekemistä havainnoista kerrottakoon Kiekin- 
kosken alueen vartion naapurin isännän tekemä havain- 
to. Hän näki kello 01.00 sinisen, todennäköisesti pyrstöllä 
varustetun valoilmiön laskeutuvan maata kohti suunnassa 
28-00. Ilmiö oli kaukana ja havaintohetkellä lähellä taivaan 
rantaa, joten se näkyi vain hetken. 

Viestikeskus 5:n ilmoituksen mukaan ilmiöstä ei saatu 
tutkahavaintoja. 

Sanomalehdetkin kirjoittivat asiasta. Kainuun Sanomat 
kertoi sinertävän valoilmiön nähdyn Kuhmon Hukkajär- 
veltä idän ja etelän välisellä taivaalla. Se oli lentänyt kohti 
maata. 

Havaittu ilmiö ei ollut kuitenkaan ufo. Kyseessä oli paljon 
pelottavampi tapaus. Rajavartioston päällikkö kenraaliluut- 
nantti Koppinen totesi havainnon selitykseksi seuraavaa: 
”Tasan kello 00.00 Suomen aikaa (kello 01.00 Neuvosto- 
liiton aikaa) oli Karhumäen alueelta ammuttu kaukoraketti 
tai ohjuksen torjuntaohjus pohjoista kohti. Lennettyään 1-2 
minuuttia, raketti räjähti tai räjäytettiin noin 170 kilometrin 
korkeudessa Vienan Kemin yläpuolella. Räjähdyksestä syn- 
tynyt savupilvi oli jo auringon valossa ja se näkyi sen vuoksi 
hohtavana pilvenä. Räjähdyksestä johtuva pilven laajenemi- 
nen oli tyhjiötä vastaavissa olosuhteissa hyvin nopeaa, joten 
pilvi jatkoi matkaansa raketin lentoradan suunnassa. Ennen 
lopullista hajoamistaan pilvi oli 200-300 kilometriä läpimi- 
taltaan” 

Pilven suuntaan kello 00.10 lentäneen satelliitin arvel- 
tiin liittyvän raketin räjäytykseen. Suurikokoisen radioak- 
tiivisen pilven todettiin saattavan aiheuttaa kauko-ohjusten 
laitteille häiriöitä tai räjäyttää ne. Rajavartiolaitokselta ole- 
tettiin, että venäläiset kokeilivat, osaisivatko he luoda pilven 

vihollisen ohjusta esittävän satelliitin lentoradalle. 

Tämän päätelmän mukaan venäläiset räjäyttivät taivaalla 
ydinohjuksen. Suomalaisten havaitsema pilvi oli radioaktii- 
vista saastetta, jolla venäläiset kokeilivat, voisiko se tuhota 
vihollisen ampuman ohjuksen. 

Näissäkin kahdessa tapauksessa on pientä ristiriitaisuut- 
ta. Raporttien mukaan räjähdykset tapahtuivat kahtena pe- 
räkkäisenä yönä. Loppuraportissa mainittu satelliitin lento 
viittaisi siihen, että koe suoritettiin 29.3. ja keskiyöstä joh- 
tuen on siitä tehty myös toiset raportit seuraavalle päivä- 
määrälle merkittynä. 

Ilmakehässä 1960-luvulla suoritetut ydinkokeet olivat 
yleisiä. Niitä tekivät kaikki ydinasevaltiot. Onneksi ne kiel- 
lettiin ja nykyään sallitaan vain maanalaiset ydinkokeet. 
Suomen maaperässä on vieläkin jäämiä 1960-luvun ydin- 
kokeista. 

Kainuun Sanomien toimittaja Partanen soitti 18.4.1968 
kello 16.25 Suomussalmen Rajajääkärikomppaniaan yli- 
luutnantti Toloselle. Toimittaja kertoi, että edellisenä iltana 
kello 21.30 oli miespuolinen pankkivirkailija Pälvi havain- 
nut kirkkaan, ilmeisesti säähavaintopalloa muistuttavan il- 
miön Ämmänsaaressa. Ilmiö oli ollut korkealla ja liikkunut 
hyvin hitaasti itään. Siirtyessään itään, se oli samalla las- 
keutunut maata kohti. Valo oli näkynyt säännöllisen välein, 
jonka jälkeen hävinnyt. Havaintohetkellä oli kirkas sää ja 
heikkoa luoteistuulta. 

Rajajääkärit alkoivat tutkia välittömästi havaintoa. He 
haastattelivat 32-vuotiasta havainnontekijää. Tämä ker- 
toi havainneensa asuntonsa ikkunasta suunnassa 50-00 
kirkkaan, melkein suorakaiteen (alapäästään litistyneen) 
muotoisen esineen. Pankkivirkailija siirtyi parvekkeelle 
katsomaan ilmiötä tarkemmin. Hän havaitsi sen näkyvän 

kirkkaana ainakin 2,5 minuuttia. 

Rajavartiosto totesi ilmiöstä, että se oli samanlainen 
kuin huhtikuun 10. päivänä havaittu, mutta nyt se oli hie- 
man lähempänä. 

Rajavartiostossa tiedettiin, että 10. päivänä nähty tapaus 
oli todellisuudessa noin 16 kilometrin korkeudella liitävä 
säähavaintopallo, joka oli vaeltanut suunnasta 18-00 suun- 
taan 20-00 noin 20 kilometrin päässä havaintopaikasta. 

Huhtikuun 19. päivänä kello 15.15 tiedusteltiin Taival- 
kosken tutka-asemalta, oliko siellä havaittu kyseistä ilmiötä. 
Tutkalla ei ollut näkynyt mitään tavallisuudesta poikkeavaa, 
vaikka tavallisesti tutkat havaitsevat säähavaintopallot. 

Tutkimuksien yhteydessä kuultiin Suomussalmen Raja- 
jääkärikomppanian henkilökunnan lisäksi peräti 89 hen- 
kilöä. Tapahtumasta oli silti vain yhden henkilön havainto. 
Ilmiöstä todettiin lopputuloksena, ettei se ollut tekokuu tai 
tähti. Sen arveltiin olleen säähavaintopallo. 


—sn0e— 


Suomussalmen alueella havaittiin seuraava valoilmiö tou- 
kokuun 1. päivänä. Tuolloin Viiangin vartiolla palveleva 
rajajääkäri Kokkonen näki kello 02.19 suorittaessaan päi- 
vystäjälle käskettyä ”kuulostus- ja tähystystehtävää”, vartion 
pihalla pallomaisen valoilmiön lentävän nopeasti pohjois- 
eteläsuunnassa. Ilmiön väri vaihteli kirkkaan, kellertävän, 
punaisen ja vihreän sävyisenä ja se oli näkyvissä vain viisi 
sekuntia. Esine ilmaantui pilvipeitteen takaa näkyviin suun- 
nasta 57-00 ja häipyi talon taakse suuntaan 45-00. Ilmiön 
perässä näkyi pyrstö ja siitä kuului suhinaa. Pyrstöineen esi- 
ne näkyi puolentoista sormen levyisenä ja sen lentokorkeus 
oli noin 70 astetta. 

Kuivajärven vartiolla palveleva rajajääkäri Härkönen 

näki puolestaan ilmiön ensin tähteä muistuttavana pistee- 
nä, mutta se suureni nopeasti. Valoilmiö lensi pohjoisesta 
etelään ja se kiisi melkein Härkösen yläpuolelta. Valoilmiön 
lento kesti 20-30 sekuntia, joten havaintoihin oli reilusti ai- 
kaa. Ilmiö näytti häipyessään tulevan kohti maata ja sam- 
muvan. Valoilmiön kadottua kello näytti lukemia 02.20. 
Lentokorkeutta ei havaitsija pystynyt määrittelemään, mikä 
onkin varsin luonnollista. Rajajääkäri päätteli kuitenkin il- 
miön suuresta koosta (1-2 metriä), kohteen olleen matalalla. 

Härkösen lisäksi saman ilmiön näkivät yhtä aikaa kaksi 
rajajääkäriä ja kolme siviiliä. 
= Puraksen vartiopäällikkö rajavääpeli Nieminen ja raja- 
jääkäri Perttula havaitsi saman ilmiön. Se lensi melkein hei- 
dän ylitseen. Myös he näkivät kohteella pyrstön ja kuulivat 
suhinan. Matalalla lentäneen kohteen nopeudeksi he arveli- 
vat 600-800 km/h. 

Kainuun Rajavartioston esikunnasta otettiin yhteyttä 
myös Kuusamon Rajajääkärikomppaniaan. Sieltä kyseltiin, 
olivatko heidän rajajääkärit nähneet havaittua ilmiötä. Ky- 
sely suoritettiin erittäin kattavasti, kaikkiaan 77 eri paikasta 
kysyttiin havaintoja. Ainoastaan Kärpän vartiolta havaittiin 
valoilmiö. Tuolloin Kärpän vartion päivystäjä, rajajääkä- 
ri Heikkilä havaitsi kello 02.20 suunnassa 02-00 korkealla 
lentävän kirkasta valoa heijastavan pallon, jolla oli puner- 
tava pyrstöosa. Esine näkyi noin puolen minuutin ajan. Ha- 
vaitsijasta näytti kuin esine oli kaartanut oikealle, häviten 
suuntaan 32-00. Havainnon tehneen rajajääkärin mukaan 
kyseessä oli ilmakehään joutunut satelliitti tai meteori. Tä- 
män vuoksi vartiolta ei ilmoitettu havainnosta aiemmin, 
koska siellä ei tapausta pidetty mitenkään harvinaisena. 

Suomussalmen Rajajääkärikomppaniassa tapausta tut- 
kineen yliluutnantti Tolosen mielestä kyseessä oli noin 200 

kilometrin korkeudella nopeasti lentänyt, alas syöksyvä sa- 
telliitti, tai sen osa. 

Samana päivänä, kello 15.30, havaittiin myös Kuopiossa 
nousussa ollut valoilmiö. Se ei vilkkunut, eikä siitä kuulunut 
mitään ääntä. Eräs rouva ilmoitti tapauksesta Viestikeskus 
3:lle. Myös partioimassa olleet poliisit näkivät ilmiön. 

Kyseessä lienee ollut Neuvostoliiton laukaisema raketti. 
Asiassa on huomiota herättävää se, että tavallisesti raketti- 
havainnot tehtiin pimeän tai ainakin hämärän aikana. Nyt 
oli valoisaa, mutta valoilmiö näkyi silti hyvin. 

Maanviljelijä Kinnunen oli toukokuun 3. päivänä matkal- 
la autollaan Kuhmosta kotiinsa Vartiuksen Kiimavaaraan. 
Kyydissä oli hänen vaimonsa ja poikansa, sekä naapurin 
pariskunta. Heidän ollessa Riihiahon kohdalla kello 02.20, 
havaitsivat he auton tuulilasin läpi isokokoisen tekokuun. 
Alussa ilmiö näkyi pyöreänä kuin isokokoinen tekokuu. Sen 
koko suureni nopeasti. Ilmiöstä myös putosi jotakin, kuin 
pieni tähti olisi irronnut ja hävinnyt näkyvistä välittömästi 
pudottuaan. Ilmiöstä näkyi myös säkenöivä tulipyrstö, jos- 
ta sinkoili kipinöitä ylös, alas ja taaksepäin. Tulenvärinen 
pyrstö oli voimakkaasti kallellaan vaakatason alapuolelle. I1- 
miö liikkui nopeasti koillisesta lounaaseen, ollen näkyvissä 
10-20 sekuntia. Valoilmiöön arveltiin etäisyydeksi 50-100 
kilometriä ja se oli ollut 10-30 kilometrin korkeudella. Sää 
oli melkein kirkas ja tyyni. 

Rajavartiolaitos ei ole ilmeisesti tarkemmin määritellyt 
ilmiötä. Siitä ei ole ainakaan dokumenttia. Sen todettiin ol- 
leen ”jokin epätavallinen ilmiö”. 

Itse henkilökohtaisesti kallistun Neuvostoliitosta lähete- 
tyn raketin kannalle. Itsekin olen nähnyt joskus 1970-luvun 
puolivälissä yhdessä isäni ja äitini kanssa, kuinka hohtava 
esine kiisi taivaalla nopeasti ylöspäin. Esineen perässä oli 

pitkä tulisuihku. Sitten se sammui ja sen perästä näytti tip- 
puvan jotain. Tämän jälkeen tulisuihku syttyi uudelleen. 
Sama toistui kaikkiaan kaksi kertaa. Arvelimme heti ky- 
seessä olevan Neuvostoliitosta ammutun raketin. Tippuva 
esine oli raketin ensimmäinen vaihe, osa joka käytti poltto- 
aineensa ja tehtävänsä loppuun. Tämän jälkeen se irrotettiin 
ja se tipahti kohti maata, samalla uuden vaiheen syttyessä 
toimimaan. Seuraavana aamuna radiossa kerrottiinkin 
Neuvostoliitosta laukaistun raketin avaruuteen kyseisenä 
aikana. Havaintojen yhdenmukaisuuden johdosta tulkitsen 
selitystä vaille jääneen ilmiön raketiksi. 


Viestikeskus 3:n tasopäällikön päiväkirjan mukaan ke- | 


säkuun 10. päivänä kello 11.32 havaittiin Kuopion Rissalan 
kentän päällä kirkas ellipsin muotoinen esine. Se lensi suu- 
rella nopeudella korkealla pilvien yläpuolella pohjoisesta 
etelään näkyen 5-10 sekuntia. Ilmiöstä ei kuulunut mitään 
ääntä. Lopulta se häipyi pilveen tai sen taakse. Tutkassa ei 
näkynyt mitään erikoista, jonka perusteella todettiin, ettei 
se ole metallia. 

Todella mielenkiintoinen tapaus, jonka muodon ja liik- 
keen perustella voidaan todeta sen muistuttaneen lentävää 
lautasta. 

Asiassa herättää huomiota se, että pilvien yläpuolella 
lentäneestä esineestä tehtiin näköhavaintoja, vaikka tutka 
ei saanutkaan siitä havaintoa. Ilmeisesti taivaalla oli aukko- 
ja pilvikerroksessa, josta esine havaittiin. Kentällä oli kyllä 
MiG-hävittäjiä, mutta ne tuskin olisivat ehtineet käydä tun- 
nistamassa kohdetta. Toinen huomiota herättävä seikka on, 
mistä tunnistettiin, ettei esine ollut metallia? Siitäkö, ettei se 
näkynyt tutkassa? 

Havainto on erittäin mielenkiintoinen, eikä sille ole löy- 
tynyt luonnollista selitystä. 

Liite. 1 a; 1./KB:n kirj no. 2505/TIT/15 1/3.5.68 


keltainen 


punainen 


Selite 
Mv Kinnusen ilmoitus havaintokohteen muodosta ja lento- 
asennosta. 


Kohteen koko verrattuna normaaliin kuun kokoon oli noin 
kolmannes kuun koosta. 


Heinäkuun 7. päivänä kello 00.01 havaittiin Kuhmon Jon- 
kerin vartion alueella olevasta tähystystornista minuutin 
ajan näkynyt valoilmiö. Se nousi suunnasta 15-00 kaartaen 
noin 15 asteen kulmassa. Vaaleana näkynyt valoilmiö katosi 
suuntaan 11-00. Kohde jätti jälkeensä savu- tai sumujuo- 
van. Mitään räjähdykseen tai esineen hajoamiseen viittaa- 
vaa ei havaittu. Ilmiö oli kaukana, koska se näkyi kiikarilla 


ja paljailla silmillä vain vaaleana hohtavana valona. Tapah-- 


tumahetkellä sää oli selkeä, kirkas taivas ja aurinko valaisi 
ilmiötä. Muualla Kainuun rajavartioston alueella ei ilmiötä 
havaittu. 

Kyseessä on ilmeisesti ollut Neuvostoliiton puolella am- 
muttu raketti tai ohjus. 


Heinäkuun 30. päivänä Kajaanin tutka mittasi kello 08.15- 
09.16 välisenä aikana reittiä 395A1-367D4 liikkunutta tun- 
nistamatonta kohdetta. Sen nopeus oli 150 km/h ja lento- 
korkeus 2,5 kilometriä. 

Puolustusvoimat suosii erilaisia ”ruutukarttoja”. Ne teh- 
dään piirtämällä normaaliin karttaan ruudut, jolloin koko 
maa tulee jaettua tällöin pieniin osiin. Ruudut numeroidaan 
ja nekin jaetaan vielä neljään osaan, jotka merkitään kirjai- 
min. Nekin jaetaan vielä kuvitteellisesti numeroin merkit- 
tyihin ruutuihin, jolloin kartalta kyetään löytämään tarkka 
paikka. Sellaisia tarvitaan esimerkiksi lentohyökkäyksiä 
varten. 

Reitti sijaitsi Ilmavoimien ruutukartalla paikassa, jonka 

lähtökohta oli Yli-Iin koillispuolella sijaitsevan Tannilan 
tienoilla. Kohde katosi Rantsilan seudulla. 

Lentoreittiä tarkasteltaessa voidaan havaita, että Paavo- 
lan tutka-asema sijaitsee aivan lentoreitin vieressä. Ilmeises- 
ti siellä oleva tutka ei ollut tuolloin toiminnassa. 

Ilmavoimat ei kyennyt tunnistamaan kohdetta tarkem- 
min. Tuona aikana esimerkiksi kahlaajalintujen naaraat 
muuttavat jo etelään, tai ovat jo muuttaneet. Kohteen no- 
peus ja lentokorkeus viittaavat lintuparven lisäksi myös il- 
mapalloon. Myös lentokone on eräs vaihtoehto, mutta suo- 
malaisia koneita ei tuona aikana havaintoalueella lentänyt. 

Ilmavoimissa tiedetään muuttolintujen muodostavan 
tutkalle epämääräisiä maaleja. Lintujen ja parven koosta 
sekä tiiveydestä riippuu tutkakaiun selvyys. Joskus ne ovat 
epämääräisiä viivoja tai pyöreähköjä tai soikeita merkkejä. 
Jotta muuttolintujen aiheuttamat tutkakaiut osattaisiin en- 
nakoida ja tulkita oikein, annettiin elokuussa 1964 tutka- 
operaattoreille muuttolintujen nopeuksista seuraavat tiedot: 
lintujen nopeus meren yläpuolella 60-120 km/h, nopeus 
maan yläpuolella 75-190 km/h. Maan yllä nopeus oli suu- 
rempi kuin merellä. Lisäksi lentonopeus kasvoi mitä ylem- 
pänä parvi lentäisi. 


— —p0ae— 


Elokuun 7. päivänä havaittiin läntisellä Kallavedellä kol- 
mion muotoinen hohtava esine. Se näkyi kello 15.15-15.45 
välisenä aikana lentämässä lännestä itään. Esineen lento- 
korkeus vaihteli 3-5 kilometrin välillä. Fouga Magister ra- 
diokutsultaan 231 kävi tunnistamassa esineen kello 17.05. 
Myös yksi MiG-21:n lentäjä näki kyseisen esineen. Ilmavoi- 
mista todettiin, että lentomestari Kuusela oli antanut asiasta 
selvityksen erikseen. Mikä se oli, siitä ei ole tietoa tarjolla, 

ainakaan vielä. Kolmion muotoinen esine viittaisi sääha- 
vaintopallon alapuolella roikkuvaan laitteistoon. 


——|jo06——. 


Kuhmon Rajajääkärikomppanian Kivikiekin vartioaseman 
kaksi rajajääkäriä havaitsi 23.8. kello 21.57-21.58 vilkkuvan 
valon taivaalla suunnassa 08-00. Rajamiehet kertovat il- 
miöstä havaintoilmoituksessa näin: ”Valo oli Pohjantähden 
kokoinen. Valo syttyi ja sammui kerran sekunnissa. Valon 
voimakkuus oli tähtien luokkaa. Lentonopeus oli puolta no- 
peampi kuin Sputnikin. Lentokorkeus oli arviolta Sputnikin 
lentokorkeus. Havaintohetkellä valoilmiö oli pään yläpuo- 
lella. Ääntä ei kuulunut. Sää oli tyyni ja selkeä?” 

Kuhmon Rajajääkärikomppanian päällikkö majuri Laine 
totesi lausunnossaan, että ilmiötä oli vaikea selittää. Hänen 
mukaansa kysymyksessä saattoi olla tekokuu, jonka valon 
välähtely johtui siitä, että näennäisesti kirkkaasta säästä 
huolimatta oli siellä täällä pilviä, joiden takaa tekokuu kulki. 
Tämän vuoksi näytti siltä, että valo syttyi ja sammui sään- 
nöllisesti. Majuri oletti myös, että kyseessä saattoi olla len- 
tokone, jonka purjehdusvalot olivat sytytettyinä. Hän arveli 
sen olevan vähemmän todennäköistä. 

Itse henkilökohtaisesti kallistun satelliitin kannalle, 
vaikka ilmiön nopeus arveltiin ”Sputnikin? lentonopeut- 
ta suuremmaksi. Taivaalla risteili jo vuonna 1968 lukuisia 
satelliitteja ja kantorakettien osia. Ne kiersivät maapalloa 
eri nopeuksilla ja eri korkeuksilla. Suuremmat esineet, tai 
matalammalla olevat näkyivät usein isompina ja vastaa- 
vasti pienemmät tai korkeammalla liikkuvat pienempinä. 
Samoin korkeammalla liikkuva satelliitti näyttää liikkuvan 
hitaammin kuin matalammalla oleva, vaikka niiden nopeus 
olisikin sama. Näinhän on lentokoneidenkin kanssa. Satel- 

liitit ovat kuitenkin erimuotoisia ja ne ovat päällystetty eri 
materiaaleilla. Niissä on myös erikokoisia aurinkopaneeleja. 
Nämä seikat vaikuttavat myös satelliitin näkyvyyteen. 

Esineen vilkkuminen saattoi todellakin johtua ohuista 
pilvistä. Monet tähdetkin näyttävät vilkkuvan erivärisinä. 
Se johtuu puolestaan maapallon ilmakehästä. 


—s0ee——n. 


Suomussalmen Rajajääkärikomppanian toiminta-alueella, 
Raatteen vartiolla palvellut ylirajajääkäri Kela oli 24.8. suo- 
rittamassa tähystys- ja kuulostustehtävää. Hän havaitsi kello 
00.44 rakettia muistuttavan kirkkaan, molemmista päistä 
punertavan esineen lentävän vaakasuorassa länteen. Raja- 
mies mittasi sormillaan esineen lentokorkeuden. Tuloksena 
oli, että esine lensi kaksi sormen leveyttä puiden latvojen 
yläpuolella. Esine ilmestyi suunnasta 09-00 ja räjähti suun- 
nassa 05-00. Tasan minuutin kuluttua lensi toinen saman- 
lainen kohde samaa reittiä ja samalla korkeudella. Sekunnin 
tai kahden kuluttua ilmaantui näkyviin vielä kolmas kohde. 
Ne kaikki räjähtivät samassa paikassa. Jäljelle jäi kaksi kir- 
kasta ja yksi punainen savupatsas, jotka häipyivät näkyvis- 
tä tuulen hajottamina noin kymmenen minuutin kuluttua. 
Kohteen lento ja hajoaminen kesti vain noin viisi sekuntia. 
Lähtölaukauksia tai hajoamisräjähdystä ei kuulunut. 

Havainto tehtiin Raatteella tähystystornissa rajamerkillä 
717. Rajamerkillä 718 havaittiin kahden rajajääkärin näke- 
mänä vain kaksi kohdetta. Niiden räjähtäessä syntyi pyöreät 
savupatsaat, joista toinen oli punainen. Muut havainnot oli- 
vat samat molemmilla vartiopisteillä. 

Ylirajajääkäri Kela ilmoitti havainnoistaan myös Viian- 
gin vartion päivystäjälle rajajääkäri Mikkoselle. Tämä meni 
vartion pihalle ja näki kaksi lähekkäistä savupatsasta, joista 

vasemman puoleinen oli kirkas ja toinen punainen. Savu- 
patsaiden yläreuna näkyi 30 asteen kulmassa, leveyden ol- 
lessa 20 astetta. Savupatsaat laajenivat ja häipyivät suhteelli- 
sen nopeasti. Kello 00.56 niitä ei enää näkynyt. 

Karttimon vartiolla palvellut rajajääkäri Kauppinen näki 
tornissa rajamerkillä 747 kello 00.44 suunnassa 11-75 myös 
kolme vierekkäistä melkein oranssia valopatsasta. Havainto 
näkyi 7-10 asteen kulmassa. Kaksi vasemman puoleista va- 
lopatsasta eteni heikon tuulen mukana länsi-luoteeseen ja 
ne tulivat samalla kirkkaammiksi ja pallomaisiksi. Oikean- 
puoleinen, väriltään melkein punainen, näytti pysyvän pai- 
kallaan ja hajoavan siihen. Valopatsaat hävisivät näkyvistä 
kello 00.55 suuntaan 04-00. 

Kauppinen hälytti heti paikalle myös kolme muuta raja- 
miestä. He havaitsivat saman ilmiön. 

Yliluutnantti Tolonen sai tämänkin jutun tutkittavak- 
seen. Neljässä eri vartiopisteessä yhteensä kahdeksan miestä 
oli havainnut kyseisen ilmiön. Lisäksi kuultiin 42 henkilöä, 
jotka eivät kuitenkaan olleet nähneet valoilmiötä. 

Tutkimusten jälkeen yliluutnantti Tolonen päätyi tulok- 
seen, jossa kello 00.44 oli Neuvostoliiton puolelta ammuttu 
samanaikaisesti kahdessa eri paikassa yhteensä kolme ra- 
kettia tai pientä ohjusta. Ne jättivät hajoamispaikalle kaksi 
kirkasta ja yhden punaisen savupatsaan. Savu- tai valopat- 
saat olivat yläosasta pallomaisia, mutta alareuna oli tasai- 
nen. Tätä olettamusta tuki se, ettei Puraksen, Lapinlammin 
ja Pirttivaaran alueelta saatu havaintoja ilmiöstä. Toinen, 
todennäköisempi vaihtoehto oli kuitenkin se, että Neu- 
vostoliiton puolelta ammuttiin kello 00.44 alkaen yhdestä 
paikasta kolme samaa reittiä kulkevaa rakettia tai ohjusta. 
Paikka olisi Raatteen ja Karttimon suuntien leikkauspiste, 
eli 45-50 kilometriä rajamerkki 752:sta suuntaan 14-00 tai 

laukaisupaikka oli kauempana. Tätä mahdollisuutta tuki se, 
ettei mitään lähtölaukausten tai räjähdysten ääntä kuultu. 
Lisäksi savupatsaiden, jotka todellisuudessa lienevät olleet 
pallomaiset, alareuna näkyi tasaisena horisontin peittäessä 
alaosan. 

Rajavartioston komentaja everstiluutnantti Ahonen tote- 
si tutkimusasiakirjat nähtyään kyseessä olleen useiden sato- 
jen kilometrien päästä, mahdollisesti Kuolan alueelta, lau- 
kaistun ohjuksen tai raketin. Havainnossa saattoi olla myös 
kyse kolmen ohjuksen tai raketin sarjasta, joka räjäytettiin 
avaruudessa. Räjähtäessään niistä jäi räjähdyspilvi, joka hei- 
jastui taivaalla auringon valossa useiden minuuttien ajan. 

Valoilmiöt olivat niin voimakkaita, että ne näkyivät myös 
laajemmalla alueella. Kuusamon Rajajääkärikomppaniassa 
tehtiin ilmiöstä havaintoja viidellä vartiolla. Valoilmiön 
nähneet kertoivat siitä hieman toisistaan poikkeavalla ta- 
valla, joka johtui vartioiden sijainnista. Joihinkin vartioihin 
ilmiö nähtiin paremmin, tai kohteet lensivät sellaisessa kul- 
massa, jossa ne havaittiin tarkemmin ja yksityiskohtaisem- 
min. 

Kortesalmen vartion kahden miehen partio havaitsi kel- 
lo 00.45 kolme valopistettä, jotka lähestyivät jonossa 10-00 
asteen suunnassa. Havainnon tekohetkellä miehet olivat 
tähystystornissa. Ilmiö tuli hyvin kaukaa, mutta se lähestyi 
nopeasti. Noin kolmen sekunnin kuluttua valot näyttivät 
räjähtävän yksi kerrallaan samassa paikassa suunnassa 11- 
00. Räjähdyksestä muodostui nopeasti laajeneva ympyrän 
muotoinen valokehä, jonka halkaisija oli satoja metrejä. Va- 
lopallo kulki tuulen mukana ja häipyi näkyvistä kello 00.55. 
Paikka, josta valot ensi kerran tulivat näkyviin, jäi hehku- 
maan kuin verenpunainen aurinko. Hehku laajeni ja laskeu- 
tui hitaasti alaspäin ja häipyi näkyvistä kello 01.27. Kaikki 

ilmiöt olivat melko korkealla, eikä niistä kuulunut ääntä. 

Kuntijärven vartion päivystäjä havaitsi puolestaan kello 
00.44 suunnassa 08-00 ylöspäin nousevan puolipyöreän va- 
loa hohtavan pilven. Se liikkui nopeasti pohjoiseen ja samal- 
la ylöspäin. Kello 00.45 näkyi suunnassa 10-00 ja noin 45 
asteen korkeudella nopeasti pohjoiseen liikkuva keltainen 
valo. Se muistutti syttymisvaiheessa olevaa rakettia. Noin 45 
sekunnin kuluttua valo hajosi suunnassa 08-00 ja synnyt- 
ti nopeasti laajenevan puolipyöreän valoa hohtavan pilven, 
joka liikkui pohjoiseen. Pilvi oli 60-70 asteen korkeudella 
ja se katosi kello 00.55. Vartion päivystäjän mukaan ilmiö 
muistutti 20.3.1968 havaittua avaruudessa tapahtunutta 
sähköistä purkausta. 

Pukarin vartion ylirajajääkäri Ollila havaitsi tähystystor- 
nista kello 00.45-00.46 idässä kaksi keltaista valoilmiötä. Ne 
olivat puolikuun muotoisia ja kulkivat luoteesta kaakkoon. 
Suunnassa 15-00 kohteet kulkivat peräkkäin melko lähellä 
toisiaan. Niiden ympärillä heijasti keltainen valo. Ilmiö oli 
näkyvissä kymmenen sekuntia. 

Riekin vartion kaksi rajajääkäriä havaitsi tähystystornista 
kello 00.45 valoilmiöt noin kahden minuutin ajan. Tuolloin 
näkyi suunnassa 13-00 kaksi nyrkin kokoista vaaleanpu- 
naista valoa. Ne yhtyivät kolmioksi, jonka jälkeen hävisivät. 

Kärpänkylän vartiolta havaittiin vain kirkasta valoa pil- 
ven takaa suunnassa 13-00. 

Ilmiöt havaittiin Kuhmon Rajajääkärikomppaniassakin. 
Sen toiminta-alueella vallitsi kuitenkin sankka sumu, joka 
vaikeutti kaikenlaista tähystystä. Sen vuoksi esimerkiksi 
Korkanan vartion pihalta ei havaittu kuin kolme tavallista 
voimakkaampaa punaista valorakettia, jotka ammuttiin ly- 
hyin väliajoin. 

Jonkerin vartiolla palveleva rajajääkäri Luhtaniemi ha- 

vaitsi kuitenkin asuntonsa pihalta kyseisen ilmiön. Asunto 
sijaitsi korkealla sumualueen yläpuolella, joten havaitse- 
minen oli mahdollista. Rajajääkäri onnistui tekemään siitä 
tarkat havainnot. Hän näki kello 00.51 punaisen valopallon 
suunnassa 09-00. Ilmiö oli täyden kuun kokoluokkaa. Pal- 
losta lähti vasemmalle kolme kirkasta juovaa, jotka ilmes- 
tyivät näkyviin noin kymmenen sekunnin välein. Uusi juo- 
va ilmestyi aina edellisen yläpuolelle. Juovat haihtuivat kello 
00.53. Tämän jälkeen valopallo kirkastui, aivan kuin se olisi 
tullut lähemmäksi, nousten samalla hieman korkeammalle. 
Pallo hävisi näkyvistä kello 00.54-00.56. Pallon korkeus ho- 
risontista oli noin 20 astetta. F 

Kuhmon Rajajääkärikomppanian päällikkö majuri Lai- 
ne totesi nähdyn esineen olevan todennäköisesti tekokuun 
tai muun ulkoavaruudessa tapahtuneen ilmiön. Ilmeisesti 
Kuhmossa ei vielä tiedetty ilmiön laajemmasta näkymises- 
tä, jolloin niiden voitiin otaksua olleen Neuvostoliitosta am- 
muttuja raketteja tai ohjuksia. 

Kemihaaran vartiosta ilmoitettiin Ilmavoimille, että siel- 
lä oli kello 00.45 havaittu valoilmiö. Vartiolta itäkoilliseen 
oli nähty punainen täplä, josta erkani kolme kaarta länteen 
päin kymmenen sekunnin välein. Vartion mukaan ilmiö 
pysyi todennäköisesti koko ajan rajan takana. Ilmavoimien 
mukaan valvonnassa ollut Enontekiön tutka ei saanut il- 
miöstä havaintoja. Tämän vuoksi Ilmavoimien mukaan 
kyseessä oli todennäköisesti neuvostoliittolainen raketti tai 
vastaava ilmiö. Samanhan totesi Rajavartiolaitoskin. 

Myös lukuisat siviilit havaitsivat tämän ilmiön. Esimer- 
kiksi Viestikeskus 3:n tasopäällikön päiväkirjan mukaan 
Oriveden ja Jämsän puolivälissä ollut koululainen näki kello 
01:n aikaan koillisella taivaalla valoilmiön, joka nousi noin 
kymmenen astetta horisontin ylle. Se oli puolipallon tai kaa- 

ren muotoinen ja sen viereen ilmestyi kaksi samantapaista, 
hyvin kirkasta ilmiötä. Ne näkyivät 10-15 minuuttia. 

Kello 00.45 ilmoitti Varkaudesta lehden toimittaja usean 
henkilön nähneen koillisessa kirkkaan ison punaisen valon, 
joka hajosi kolmeen osaan. Ne pysyivät ensin samalla tasol- 
la ja sitten lähtivät muutaman minuutin kuluttua nousuun. 
Hajoamishetkellä syntyi kirkas valo. Sama ilmiö havaittiin 
Joensuun lentokentällä kello 01.00 ja lisäksi eri puolilla 
maata. 

Elokuun 25. päivänä kello 13.06-13.10 havaitsi Kajaa- 
nin tutka maalin karttakoordinaatissa välillä 393B4—-393B1. 
Maalia ei saatu tunnistetuksi. 

Kyseessä on varsin epämääräinen tapaus. Tutkailmoituk- 
sessa ei kerrota maalin lentokorkeutta eikä nopeutta. Hi- 
taasti lentänyt kohde olisi voinut olla lintuparvi, ilmapallo 
tai jopa pilvi. Nopeasti liikkunut esine sulkee edellä maini- 
tut vaihtoehdot pois. 

Lentoreitti sijaitsi meren päällä Haukiputaalta luotee- 
seen. Kohteen mitattu lentoreitti on varsin lyhyt. Se päättyi 
Ulkokrunni-saaren pohjoispuolelle. Henkilökohtaisesti ar- 
velen, että asialla on voinut olla vesilintuparvi. 

Seuraavana päivänä havaittiin Ainijärven vartiolla kol- 
meen otteeseen valoilmiö kello 00.15, 00.30 ja 00.52. Vilk- 
kuvaa valoa antava ilmiö liikkui korkealla lännestä itään. 
Vartio hälytti kello 01.02 Sodankylän tutkan, joka etsi koh- 
detta kello 01.19-01.49 välisen ajan, saamatta siitä kuiten- 
kaan havaintoja. Ilmavoimat arveli valoilmiön aiheuttajaksi 
satelliittia. 


——sjs0e— 


Palikkajärven vartio ilmoitti syyskuun 16. päivänä kello 
20.16 Savonlinnan tutka-asemalle havainneensa kello 20.08 

pohjoisesta itään etenevän kolmionmuotoisen punaisen 
esineen. Sen korkeudeksi määriteltiin noin 30 piirua ho- 
risontista. Rajavartiosto toimi ripeästi, mutta siitä ei ollut 
mitään hyötyä. Tutkan miehistöllä oli tuolloin vapaapäivä ja 
havainto epäedullisessa suunnassa, joten tutkalla ei mitattu. 

Arvelen, että havaittu esine oli tutkimusilmapallo. Koh- 
de oli kolmionmuotoinen ja väriltään punainen. Tavallisesti 
havaituissa ilmapalloissa oli kolmion muotoisia havaintovä- 
lineitä, usein vielä punaisia. 

Hieman kello 20:n jälkeen havaittiin Joensuun lentoken- 
tällä nopeasti etenevä valoilmiö. Se näkyi noin 300-330 as- 
teen suunnassa, korkeuskulmassa 60 astetta. Kohde vaikutti 
satelliitilta. Se ei näkynyt tutkassa. Alueella ei ollut myös- 
kään omaa lentotoimintaa. 


——o06e—  ." 11[ 


Kaamasessa ja Inarissa havaittiin syyskuun 21. päivänä 
kello 21.45 valoilmiö. Se tuli räjähdyksen tavoin näkyviin. 
Taivaalla tapahtui kolme räjähdystä 1-2 minuutin välein. 
Ensin tuli näkyville punainen ja sitten kaikki sateenkaaren 
värit. Ilmiön loppusointu oli sininen. Koko tapahtuma kes- 
ti kymmenen minuuttia. Räjähdykset tapahtuivat kaukana 
luoteessa ja korkealla. Tapahtuman jälkeen taivaalla nähtiin 
revontulia. 

Väistämättä tulee mieleen, että kyseessä oli Neuvostolii- 
ton tekemä ohjuskoe. Se saattoi olla myös ilmakehässä tehty 
ydinkoe. 

Mainitusta ilmiöstä ilmoitettiin myös tutka-asemille. 
Eräänä ilmoittajana oli Kaamasen tutka-asemalla työsken- 
nellyt lentosotamies Huotarinen, joka oli tapahtumahetkel- 
lä vapaalla. Hän ilmoitti syyskuun 22. päivänä kello 01.35 
Viestikeskus 5:n tasopäällikkönä olevalle värvätylle rouva 


137 


Kuoksalle tapahtumasta. Kello 21.30 oli Inarissa vahtimes- 
tari Tauriainen huomannut oudon valoilmiön, jota len- 
tosotamies Huotarinen oli mennyt katsomaan. He olivat 
nähneet kolme ”räjähdystä”, joista oli seurauksena kaikissa 
sateenkaaren väreissä oleva tulipallo. Se häipyi vähitellen 
jättäen sinisen jälkihohteen. Ilmiö näkyi Inarista koilliseen 
noin 45 asteen korkeuskulmassa ja oli kaukana. 


mee 


Lokakuun 22. päivänä tehtiin havainto, jolle ei ole löytynyt 
selitystä. Rovaniemen lennonjohto ilmoitti kello 15.48 koh- 
teesta, joka oli 7-8 kilometriä kentän länsipuolella. Esineen 
nopeus oli 180 km/h ja lentokorkeus noin 500 metriä. Lapin 
Lentäjät ry:n Piper Cherokee tunnukseltaan OH-CPZ lähe- 
tettiin katsomaan, mikä lentävä esine oli. Kohde hävisi kui- 
tenkin tutkasta kello 16.00 ja koneen miehistö ei havainnut 
mitään. Tapaus jäi selvittämättä. 

Saman kuukauden 30. päivänä havaittiin tutkalla kaksi 
outoa tapausta. Ensimmäinen nähtiin kello 16.36. Silloin 
tutka mittasi oudoksi kohteeksi luokitellun tapauksen ruu- 
dussa 394C6, joka sijaitsee Oulun ja Kemin välisellä alueel- 
la. Kohteen lentosuunta oli kaakkoon. Sen nopeus oli noin 
100 km/h. Havainto hävisi kello 16.50. 

Toisen kerran ilmoitettiin tunnistamattomasta kohteesta 
kello 23.50. Nyt se oli pisteessä 420B5. Se hävisi kello 24.00 
ruutuun 420C3. Kyseiset ruudut sijaitsevat Perämeren poh- 
jukassa, kuitenkin Suomen puolella. 

Mielenkiintoisia tapauksia. Ilmavoimat eivät kommen- 
toineet niitä mitenkään. Harmi, että ensimmäisessä koh- 
teessa tutka ei ole ilmoittanut esineen lentokorkeutta. Toi- 
sen kerran ei edes nopeutta. Tapaukset jäävät selvittämättä. 
Lokakuun lopulla saattaa kuitenkin esimerkiksi hanhet 

muuttaa, joten lintujen mahdollisuutta ei pidä jättää pois. 

Viestikeskus 3:n tasopäiväkirjan mukaan kyseessä oli to- 
dennäköisesti pilviä. 

Marraskuun 1. päivänä 1968 kello 06.05 havaitsi kersant- 
ti Paavilainen Taivalkosken tutka-asemalta oudon valoil- 
miön. Taivaalla eteni kaksi kirkasta, tähden tapaista pistettä 
nopeasti itää kohti. Kohteista ei saatu tutkahavaintoja. 

Uskon kyseessä olleen maapallolta avaruuteen laukaistu- 
jen esineiden, ehkä satelliitin laukaisuun käytetyn kantora- 
ketin kappaleiden tai kaksi peräkkäistä satelliittia. 


Vuosi 1969 


Tammikuun 1. päivänä 1969 kello 16.12 kertoi Oulun TWR 
(lähilennonjohto) saaneensa ilmoituksen Oulun eteläpuo- 
lella havaitusta valoilmiöstä. Lennolla ollut Finnairin vuo- 
rokone ei ollut havainnut ilmiötä. Myöskään mittauksessa 
olleet Rovaniemen ja Paavolan tutkat eivät saaneet havain- 
toja. Lennonjohto arveli, että kyseessä saattoi olla tähti. 

Ilmoituksessa ei kerrota, minkälaisesta valoilmiöstä oli 
kyse. Minkä kokoinen se oli ja liikkuiko se? Olisiko se ken- 
ties voinut olla joltakin säästynyt uudenvuodenraketti? 

Kuopion Rissalassa havaittiin puolestaan tammikuun 
6. päivänä kello 16.50 kirkas, liikkuvaa tähteä muistuttava 
pallo keskitaivaalla. Sen liikesuunta oli lounaasta koilliseen. 
Kohde näkyi noin 20 sekunnin ajan. Kohteesta ei ole tutka- 
havaintoa. 

Rovaniemen tutkalla havaittiin 8.1. kello, 11.00-14.00 
kolme kertaa kirkas pistemaali ruudussa 425, eli Kuusamon 
tienoilla. Ilmavoimien mukaan havainto saattoi johtua kui- 

tenkin pintakanavoinnista. 

Samana päivänä kello 17.43 ilmoitti Kajaanin tutka-ase- 
man hoitaja kahdesta pistehavainnosta ruuduissa 366D4 
ja 366D6. Oulun TWR:n mukaan alueella ei tuolloin ollut 
lentoliikennettä. Ilmavoimien mielestä kyseessä saattoi olla 
pilvimaali. Alue sijaitsee hieman Raahen itäpuolella. 

Tammikuun 20. päivänä kello 22.24 Kaamasen tutka- 
aseman hoitaja ilmoitti, että Lapin Rajavartioston Ivalon 
komentopaikalta oli kello 20.20 havaittu valoilmiö, joka hä- 
visi kello 20.30. Ilmiö näkyi 30 asteen suunnassa. Se liik- 
kui pohjoiseen vilkkuen vihreää, punaista ja keltaista valoa 
säännöllisin väliajoin. Rovaniemen ACC:llä (aluelennon- 
johto) ei ollut tietoa lentoliikenteestä kyseisenä aikana mai- 
nitulla alueella. 

Ilmeisesti Kaamasen ja Sodankylän tutkat eivät olleet 
päällä, tai jos olivat, eivät havainneet mitään erikoista. Ky- 
seessä voisi olla satelliitti. 

Tammikuun 24. päivänä kello 18.48 ilmoitti Kaamasen 
tutka-aseman hoitaja, että Rajajoosepin vartiolta oli havait- 
tu kirkas, palloa muistuttava valoilmiö kahteen otteeseen 
kello 16.48 ja 18.32. Ilmiö havaittiin suunnassa 330 astetta 
ja se näytti liikkuvan itään. Mittaukseen hälytetyt Kaamasen 
ja Sodankylän tutkat eivät saaneet ilmiöstä havaintoja. Ylä- 
tuuli puhalsi kello 20.00 kymmenen kilometrin korkeudella 
350 asteen suuntaan. Tuulen nopeus oli 30 solmua. 

Helmikuun 19. päivänä ilmoitti Taivalkosken tutka-ase- 
man hoitaja, että Paljakan vartiolta oli nähty kello 12.15 
lieriönmuotoinen esine. Se lensi lännen suunnassa hitaasti 
pohjoiseen. Ilmiöstä ei ole tutkahavaintoja. Tutka-aseman 
mukaan Rovaniemen lentokentällä kello 12.00 oli tuulen 
voimakkuus 7 solmua suunnassa 130 astetta ja Ivalon lento- 
kentällä 4 solmua suunnassa 190 astetta. 

Viestikeskus 3:n tasopäällikön päiväkirjan mukaan Pal- 
jakan vartio oli tehnyt havaintonsa kello 12.04. Tuolloin 
suunnassa 48-00 näkyi 30 asteen kulmassa oleva kartion 
muotoinen vaalea esine, jonka alaosa oli punertava. Esine 
liikkui hitaasti lännestä koilliseen. Se häipyi näkyvistä suun- 
taan 07-00 kello 12.55. 

Mielenkiintoinen havainto. Puolustusvoimat eivät kom- 
mentoineet tapausta mitenkään. Ei myöskään Rajavartiolai- 
tos. Kyseessä saattaisi olla tutkimusilmapallo, jossa oli kar- 
tionmuotoinen laitteisto. Silloin kuitenkin luulisi laitteistoa 
kantavan ilmapallon tulleen havaituksi. Ilmiö jää selitystä 
vaille. 

Samana päivänä Kaamasen tutka havaitsi kaksi maalia 
kello 17.37-17.39. Ilmavoimat nimesi ne ”oudoiksi maa- 
leiksi”. Ne lensivät ruudusta 735C9 ruutuun 734C$8 ja kello 
18.37-18.40 ruudusta 736C4 ruutuun 733D7. Karttaruudut 
sijaitsevat Petsamon tuntumassa, menetetyn ”käsivarren” 
pohjoisosassa. Viimeinen maali katosi lähellä ”Suomen pää- 
lakea”. 

Sota-arkistossa olevissa asiapapereissa lukee tapauksesta, 
että ”asemanhoitajan selvitys maaleista on toimitettu Ilma- 
voimien esikuntaan aiemmin”. En ole löytänyt näitä raport- 
teja. Ilmeisesti ne ovat jossakin esikunnan kätköissä. 

Maaliskuun 15. päivänä kello 20.47 soitti Aamulehden toi- 
mittaja Viestikeskus 3:een. Hän kysyi, oliko viestikeskuksel- 
la havaintoja Pälkäneellä ja Pirkkalassa havaitusta kahdes- 
ta savuavasta valopallosta. Viestikeskus 3:lla ei ollut tietoja 
havainnoista. Viestikeskuksesta soitettiin Tampereelle, jossa 
tiedettiin jo asiasta. Lisäksi Pirkkalassa oli nähty vastaava 
havainto jo kello 20.05. Pirkkalassa oli nähty myös näiden 

kahden valopallon lisäksi yksi pallo vähän myöhemmin. 
Tutkilla ei havaittu mitään tavallisuudesta poikkeavaa. 

Seuraavana päivänä kello 20.10 havaitsi Lappeenrannan 
lennonjohto sinertävän valoilmiön pohjoisella taivaalla. 
Viestikeskus 3:n tasopäällikkö kävi myös katsomassa ilmiö- 
tä. Hän näki sinertävän valon, joka oli kuin suuri pilvi. 

Turun Rannikkotykistön viestikeskus kertoi Utössä ha- 
vaitun 17.27 pohjoisella taivaalla viisi valoilmiötä kello. 
Myöhemmin Turusta kerrottiin Örön tukikohdasta havai- 
tun korkealla taivaalla kirkkaan valon. Kello 20.30 ilmoi- 
tettiin vielä Ivalosta, Kemistä, Onkamosta ja Rovaniemel- 
tä havaitun viisi sinertävää palloa pohjoisessa. Kello 20.50 
Nurmijärven observatorio kertoi Ruotsin suorittavan raket- 
tikokeita Kiirunasta. Sieltä oli ammuttu raketti yli 100 ki- 
lometrin korkeuteen. Sen tarkoituksena oli tutkia Barium- 
alkuaineella ilmakehän yläkerroksia ja tuulia. Ruotsalaiset 
kertoivat myöhemmin ampuvansa koko kevään hyvällä il- 
malla kyseisenlaisia raketteja. Niitä nähtiin sitten muinakin 
päivinä. 

Maaliskuun 23. päivänä kello 20.05 havaittiin Turussa 
eteläisellä taivaalla erittäin kirkas valoilmiö. Se oli pyöreä 
ja se näkyi noin nyrkin kokoisena. Sen etuosa oli valkoinen, 
takaosa loisti punertavaa ja vihreää sävyä. Ilmiö lensi idästä 
länteen erittäin nopeasti ja vaakasuoraan. Sen lentokorkeu- 
deksi määriteltiin 20-30 astetta taivaanrannasta. Samaan ai- 
kaan nähtiin Uudessakaupungissa ja Helsingissä keltainen 
valoilmiö lounaisella taivaalla. 

Suomen Tietotoimisto kyseli ilmiöstä Viestikeskus 3:lta. 
Ilmavoimat arveli sitä satelliitiksi tai kantoraketin osaksi. 

Seuraavana päivänä havaittiin Vuorelassa, kymmenen 
kilometriä Kuopiosta pohjoiseen, länsiluoteessa paikallaan 
oleva piste. Se heilahteli puolelta toiselle sekä välkkyi vih- 

reää, punaista ja keltaista. Ilmiön korkeudeksi määriteltiin 
400 metriä ja etäisyydeksi kaksi kilometriä. Valoilmiö näkyi 
kello 21.30-21.45. 

Viestikeskus 3 oli saanut jo kello 21.00 ilmoituksen geo- 
fyysikoilta. He kertoivat lähettävänsä kello 21.15 Vesilahdel- 
ta vetypallon. Sen halkaisija oli viisi metriä ja pallo nousi- 
si 35 kilometrin korkeuteen. Pallossa oli mukana vilkkuva 
valo. Pallo ajelehtisi etelään noin 20 solmun nopeudella. Sen 
nousunopeus oli noin 300 metriä minuutissa. 

Huhtikuun 12. päivänä 1969 tehtiin Ilmavoimissa konk- 
reettinen ufohavainto. Porin lentokentän yllä lensi seitse- 
män tunnistamatonta esinettä. Tähtäysharjoituksessa ollut 
Fouga Magister -harjoituskone ohjattiin tunnistamaan nii- 
tä. Radiokutsun 286 omaava kone, ohjaajana Tarmo Tukeva, 
sai pian näköyhteyden esineisiin. Ohjaaja totesi esineiden 
olevan paikallaan kentän yllä 1500-3000 metrin korkeu- 
dessa. Fougan ohjaaja Tukeva totesi esineet pyöreiksi, mut- 
ta muuten hahmoiltaan hieman epätarkoiksi. Ne näyttivät 
keltaisilta. Esineet havaittiin myös tutkalla ja monet sotilaat 
näkivät ne myös lentokentältä. Lopulta tunnistamattomat 
esineet asettuivat Fougan yläpuolelle muodostelmaan ja 
lähtivät vauhdilla karkuun. Mainitut esineet havaittiin muu- 
taman minuutin kuluttua myös Vaasassa." 

Asiasta ei ole mitään ilmoitusta Viestikeskus 3:n taso- 
päällikön päiväkirjassa, eikä muissakaan Sota-arkistossa 
olevissa viestikeskuksien papereissa. 

Asiassa on pientä ristiriitaisuutta. Kirjassa Ufoja Suomen 
taivaalla mainitaan erään lentäjän rullanneen Fougalla Ris- 
salan kentällä. Hän kuuli radiosta ufoja jahtaavan lentäjän ja 


15 Tapaus on kerrottu monessakin ufokirjassa, esimerkiksi 
Uforaportti 2, s. 124. 

lennonjohdon välisen keskustelun. Kyseinen lentäjä oli ollut 
Fougan ohjaaja ja vieressä oli istunut ohjaajaluutnantti mat- 
kustajana. Jo käytöstä poistetuissa Fouga Magister -harjoi- 
tushävittäjissä istuttiin peräkkäin, eikä vierekkäin. Samoin 
kenttänä olisi ollut Kuopion vieressä ollut Rissalan kenttä, 
eikä Porin kenttä.!* 

Kesäkuun 26. päivänä havaittiin Kuusamossa tunnista- 
maton esine 4000 metrin korkeudessa. Se liikkui hitaasti 
lounaaseen. Ilmiö havaittiin kello 20.35. Viestikeskus 3:n 
tasopäällikön päiväkirjan mukaan siitä tehtiin viimeinen 
havainto kello 21.20. Se oli tuolloin Ilmavoimien ruutukar- 
talla kohdassa 424A4, eli Kuusamon ja Ranuan välillä. Sen 
lentokorkeus oli 2000 metriä. 

Tasopäällikön päiväkirjan mukaan Ilmavoimien Fouga 
Magister -harjoituskone kävi suorittamassa esineen tunnis- 
tuslennon. Päiväkirjassa ei kerrota kuitenkaan tunnistuksen 
tulosta. Hitaasta liikkumisesta päätellen se on voinut olla 
pilvimaali. Tuohon aikaan suuret lintuparvet eivät enää len- 
nä muuttomatkalla, joten linnut tuskin olivat kyseessä. 

Ufoja Suomen taivaalla -kirjassa kerrotaan tapaus, jossa 
havaittiin ufo metsäpalon sammutuksen yhteydessä. Ka- 
jaanin Prikaatista oli ollut sotilaita komennettuina metsä- 
palon sammutustöissä Kärsämäellä elokuun alussa. Eräänä 
yönä taivaalle ilmestyi äkisti sinisen, punaisen ja oranssin 
väreissä hehkuva esine. Muodoiltaan se oli kuin litistetty 
epäsäännöllinen pallo. Se oli keskeltä paksumpi, kaveten 
molemmista päistä. Kooltaan se oli lentokonetta monta ker- 
taa suurempi. Esine kulki välillä hitaasti eteenpäin ja taakse- 
päin. Välillä se myös pysähtyi. Toisinaan se kohosi suoraan 
ylös, kunnes laskeutui jälleen ja teki nopeita ja jyrkkiä kään- 


16 Ufoja Suomen taivaalla s. 42—44. 

nöksiä. Ilmiö oli näkyvissä useita minuutteja. Tuona aikana 
sen näkivät useat varusmiehet. Lopulta ilmiö katosi suurella 
nopeudella ylös.'” 

En ole löytänyt tapauksesta mitään raporttia Sota-arkis- 
tosta. Ilmeisesti siitä ei ole tehty edes mitään papereita, mi- 
käli tieto esineestä on edes tavoittanut kantahenkilökuntaan 
kuuluvia sotilaita. 

Elokuun 12. päivänä kello 23.00 nähtiin mielenkiintoi- 
nen valoilmiö. Silloin Karihaaran vartiosta vääpeli Kakko- 
nen ilmoitti havainnosta 010 asteen suunnassa. Kohde oli 
leveä, hopeanharmaa ja jyrkkäreunainen pilvi sinisellä tai- 
vaalla, purkautuen ja leviten. Äänihavaintoja ei ollut. Kohde 
oli erittäin korkealla ja kaukana. Valoilmiö liikkui hitaasti 
koillisesta lounaaseen. Sen yläpuolella oli tapahtunut kirkas 
valonvälähdys. Tapahtuma alkoi kello 22.55 ja kohde hävisi 
pilvien sekaan kello 23.30. 

Mielestäni kyseessä oli Neuvostoliiton ilmakehässä teke- 
mä ydinkoe. Kirkas valonvälähdys viittaisi siihen. Leviävä 
pilvi tukee tätä teoriaani. 

Näissä elokuun alun ja 12. päivän tapauksissa saattaa ky- 
seessä olla sama ilmiö. Ehkä varusmiehet ovat nähneet tä- 
män ydinräjäytyksen ja mielikuvitus muokkasi sen ufoksi? 

Eräässä Viestikeskus 3:n paperissa on lyhyt, mutta mie- 
lenkiintoinen toteamus. Sen mukaan oli 27.8.1969 havaittu 
ufo Mikkelissä. Viestikeskus 3:n papereiden mukaan ta- 
pauksesta ilmoitettiin välittömästi eteenpäin. En ole löytä- 
nyt ufoksi ilmoitetusta esineestä mitään tietoja Sota-arkis- 
tossa olevista asiapapereista. Viestikeskus 3:n tasopäällikön 
päiväkirjassa ei kerrota tapauksesta mitään. Ei myöskään 
muissa Ilmavoimien papereissa. Tieto on varmasti kirjattu 


17 Ufoja Suomen taivaalla. s. 67-68. 

jonnekin ylös. Ehkä se on vielä Ilmavoimien esikunnan pa- 
pereissa Tikkakoskella? 

On myös myös mahdollista, että tapaus on havaittu sivii- 
lien toimesta ja siitä on kenties ollut kirjoitus alueen sano- 
malehdessä. Sieltä sen olisi havainnut joku sotilashenkilö ja 
tieto päätynyt sitten Viestikeskus 3:n ilmoitukseen. 

Etsin tietoa Savon Sanomista, mutta mitään ei kuiten- 
kaan löytynyt. Lehdessä oli ainoastaan uutinen Tervon va- 
ralaskupaikalla suoritetusta sotaharjoituksesta. Tuolloin 
neljä MiG-21 -hävittäjää ja neljä Fouga Magister -harjoi- 
tushävittäjää harjoitteli maantietukikohtatoimintaa 26.8. 
iltapäivällä. Ilmavoimat harjoitteli siis päivää aiemmin kuin 
ufohavainto tehtiin. Lieneekö asioilla mitään yhteyttä toi- 
siinsa? Tapaus jää arvoitukseksi. 


——jvp»0a—" 


Joukko naisia näki syyskuun 4. päivänä kello 18.35 Turussa 
oudon esineen pilvien yläpuolella. Se muutti väriä ja kor- 
keutta. Lisäksi se liikkui välillä ja toisinaan pysähtyi. 

Havainnossa herättää huomiota se, että esine oli pilvien 
yläpuolella, mutta silti maassa olevat naiset havaitsivat sen. 
Ilmeisesti pilviverhossa on ollut aukkoja, joista esine on nä- 
kynyt. 

Viestikeskus 3:n mukaan paikalla ei ollut omia tai ulko- 
maisia palloja. Kuitenkin viestikeskuksen tasopäällikön päi- 
väkirjan mukaan kyseessä oli mahdollisesti Sundsvallista lä- 
hetetty pallo, joka oli laskussa. Se selitti muodon muutokset. 
Värin vaihtelu johtui auringon heijastuksesta palloon. 

Lokakuun 6. päivänä kello 04.00 ilmoitti vääpeli Kokko- 
nen Kemihaaran vartiolta tuntemattomasta valoilmiöstä. 
Kello 03.53 lensi idästä pohjoiseen kirkas liikkuva kappale. 
Sen takana oli kolme kiilan muotoista juovaa. Korkeutta ei 

pystytty sanomaan. Kohde oli kaukana ja erittäin nopea. 

Rajajoosepin vartio ilmoitti havainneensa saman ilmiön 
kello 03.47. Kohde lensi idästä pohjoiseen ja se oli erittäin 
nopea. Etäisyyttä ei saatu mitattua. Korkeuskulma horisont- 
tiin nähden oli noin 30 astetta. Kohde katosi pohjoiseen 
noin kello 04.10. 

Kuusamossa olleet rajavartijat ilmoittivat nähneensä 
Kuusamosta kaakkoon kirkkaita lentokoneen jättöjuovan 
tapaisia ilmiöitä kello 03.50. Niiden lentosuunta oli etelästä 
pohjoiseen. Rajamiehet arvelivat ilmiön olevan rajan taka- 
na. 

Kohteesta tuli myös siviilien ilmoituksia, joissa se näh- 
tiin milloin Rovaniemen kaupungin päällä, milloin muual- 
la. Rovaniemellä havaittiin kohteesta lähtevän kapean valo- 
kiilan maahan. Kohteessa tapahtui lisäksi kaksi räjähdystä, 
joiden voimasta se lähti kohti itää. Tapahtuma havaittiin 
myös kahdesta matkustajakoneesta. Iissä kohde kuvailtiin 
kuun kokoiseksi ja siitä lähti kolmion muotoinen valokiila. 
Tapauksesta ei ole tutkahavaintoa. 

Kotkasta ilmoitettiin havaitun kello 03.50-04.00 välisenä 
aikana kirkkaan tähden ja tekokuuta isomman pallon liik- 
kuvan hitaasti itäkoilliseen. Ilmiö muutti lopulta suuntaa 
suoraan pohjoiseen. Pallon ympärillä näkyi kirkas savuver- 
ho, joka laajeni ja jäi lopulta ilmiön jälkeen. Tapauksen näki 
kolme henkilöä. 

Kyseessä lienee ollut venäläinen ohjus tai raketti. Jättö- 
juovien määrä viittaisi mahdollisuuteen, että niitä lensi 
useampikin. 

Lokakuun 13. päivänä kello 05.40 ilmoitettiin havaitun 
kirkkaan lentokonetta muistuttavan esineen korkealla Kuo- 
pion eteläpuolella. Se lensi etelästä pohjoiseen ja se näkyi 
kymmenen minuuttia. 

Ilmavoimat ei ole kommentoinut tapausta raporteissaan. 
Kuopiossa Rissalan kenttää piti, ja pitää yhä, tukikohtanaan 
Karjalan Lennosto. Luulisi sieltä lähetetyn Migin tai edes 
Fougan tutkimaan mainittua esinettä. Lento selviäisi Hä- 
vittäjälentolaivue 31:n lentopäiväkirjasta. Sitä ei ole jostain 
syystä toimitettu Sota-arkistoon, joten se lienee yhä Karja- 
lan Lennoston hallussa. 

Ilmoituksessa ei ole kerrottu, näkyikö esine tutkassa. Ta- 
paus on merkitty myös Viestikeskus 3:n tasopäällikön päi- 
väkirjaan. Siinäkään ei kerrota tutkahavainnosta mitään. 

Epäselvät ilmoitukset jatkuivat lokakuun 19. päivänä. 
Tuolloin ilmoitettiin kello 02.30 valoilmiön lentävän mata- 
lalla Rautavaaran lentokentän lounaispuolella. Edellä mai- 
nittu havainto ilmoitettiin edelleen Viestikeskus 3:een. 

Kuuskajaskarin tähystysasemalla havaittiin marraskuun 
9. päivänä valoilmiö suunnassa 180 astetta. Kirkas ilmiö tuli 
näkyviin kello 20.13. Sen lentokorkeudeksi arveltiin noin 
kaksi kilometriä ja etäisyydeksi vartiopaikkaan 15 kilo- 
metriä. Ilmiö ei ollut näkyvissä kovinkaan pitkään. Se alkoi 
laskea, kadoten kello 20.28. Tapausta ei tutkittu enempää. 
Ilmeisesti puolustusvoimissa arveltiin kyseessä olleen jon- 
kin tähden tai planeetan. Vastaavia havaintoilmoituksia on 
tullut vuosien aikana useita, nimenomaan varusmiesten 
miehittämiltä tähystyspaikoilta. 

Nytkin kyseessä saattoi olla Mars-planeetta. Se laski tuo- 
na päivänä noin kello 21. 

Savon Sanomista ilmoitettiin joulukuun 15. päivänä 
Viestikeskus 7:ään erään henkilön havainneen valoilmiön 
Kuopiossa kello 21.00 aikaan. Valoilmiö liikkui pohjois- 
eteläsuunnassa pilvien alapuolella. Ilmiö vaikutti pieneltä 
lentokoneelta, josta lähti valokiila alaspäin ja sen yläosa 
muistutti tulipaloa. Ilmavoimien mukaan Kuopiosta lähti 

Caravelle Helsinkiin kello 20.45. 

Todennäköisesti tämä Caravelle-matkustajakone tulkit- 
tiin valoilmiön aiheuttajaksi. 

Ilmavoimat on saanut vuosien kuluessa useita tällaisia 
ilmoituksia. Tutkimuksissa on todettu, että havaintoaikaan 
paikan ylitse on lentänyt matkustajakone. 


Vuosi 1970 


Helmikuun alkupäivinä löydettiin Kortelahdella sijaitsevas- 
ta Peiposjärvestä ilmeisesti meteoriitti. Kerron tapauksesta 
sen vuoksi, että jotkut pimeällä taivaalla nähdyt meteorit 
on tulkittu ufoiksi. Lisäksi tämän tapauksen tutkimuksis- 
sa löydettiin pyöreä esine, joka olisi voinut olla meteoriitti. 
Sen löytymisessä on pientä ristiriitaisuutta. Löydön tehneen 
henkilön mukaan eräänä päivänä kello 12.30 oli kuulunut 
tuntuva jysähdys. Tämän jälkeen järvessä oli havaittu noin 
70 metrin päässä rannasta 30 senttiä halkaisijaltaan oleva 
avanto. Siitä oli roiskunut vettä noin viiden metrin päähän. 

Tapauksen johdosta Ilmavoimista soitettiin löydön teh- 
neelle henkilölle. Tuli ilmi, että hän oli 7. helmikuuta noin 
kello 14 aikoihin mennyt huvilalleen. Tällöin hän oli ha- 
vainnut tallaantumattomalla jäällä 30 senttiä halkaisijaltaan 
olevan sileäreunaisen avannon. Sen ympäriltä oli lumi sula- 
nut kahden metrin matkalta. Lumiroiskeita oli kuitenkin sä- 
teittäin viiden metrin päässä. Ne eivät olleet jäätyneet. Vettä 
oli noussut jään päälle 30 senttiä ja sitä oli jään päällä 70-90 
metrin päässä olevaan rantaan saakka. Vesi oli hieman riit- 
teessä. Huvilan sisällä oleva tiilipöytä oli romahtanut, ilmei- 
sesti meteoriitista johtuneen tärähdyksen voimasta. 

Tapaus ilmoitettiin poliisille. He tutkivat avantoa rauta- 
tangolla. Kolmen metrin syvyydellä oli esine, joka antoi ko- 
van kaiun. Tämän jälkeen poliisit totesivat, etteivät he tutki 
enää tapausta, vaan se annetaan puolustusvoimille. 

Esineen putoamispaikalla oli metrin verran vettä ja sit- 
ten mutaa 2-3 metriä. Riwulla avantoon sohittaessa voitiin 
tuntea kova pyöreä esine. 

Tapauksen tutkinnassa todettiin kuitenkin, että avanto 
oli luonnollisella tavalla syntynyt uveavanto. 

Tämä tarina olkoon esimerkkinä ufotutkinnan vaikeu- 
desta. Ufo saattaa olla meteoriitti tai joku muu luonnollinen 
ilmiö. Mikä oli se poliisien löytämä kova pyöreä esine, jää 
epäselväksi. 


— 72068. 


Vuoden 1970 ensimmäinen taivaalla tehty havainto oudoista 
ilmiöistä tehtiin helmikuun 8. päivänä. Tuolloin Taivalkos- 
ken tutka-asemalla palveleva kersantti Paavilainen havaitsi 
kello 19.19 valoilmiön, joka ylitti Taivalkosken kirkonkylän. 
Kohde lensi pohjoisesta etelään. Havaintoselostuksessa ei 
kerrota kohteen kokoa. Mikäli se oli tähden luokkaa, on se 
voinut olla satelliitti. Suurempi kohde sulkisi pois korkealla 
lentävän ja yhä toimivan satelliitin. Havainnossa on kum- 
malista se, että kohde pysähtyi Taivalkosken kohdalla 1-2 
minuutiksi. Sitä ei putoava ja ilmakehässä palava satelliitti 
tai muukaan avaruusromu tee. Ilmiöstä ei saatu tutkaha- 
vaintoja. Viestikeskus 3:n tasopäiväkirjan mukaan ilmiö oli 
tähteä kirkkaampi ja se oli tullut Oulun suunnalta Taival- 
koskelle ja sieltä edennyt nopeasti etelään. Lennonjohdon 
ilmoituksen mukaan alueella ei tuolloin ollut lentoliiken- 
nettä. Tapaus jää arvoitukseksi. 

Kaakkoisella taivaalla havaittiin helmikuun 27. päivänä 

kello 19.25-22.26 välisenä aikana useaan otteeseen kirkas, 
punainen valo (kello 22.21-22.25 kaksi samanaikaisesti). 
Valot olivat hieman tähteä suurempia. Valon todettiin ilmes- 
tyvän kirkkaana taivaalle. Muutaman minuutin kuluttua se 
laskeutui ja sammui. Saatujen havaintojen perusteella valot 
ovat olleet 60-90 kilometriä valtakunnan rajasta (Laatokan 
luoteispään — Sortavalan alueella ja ehkä viiden kilometrin 
korkeudella). Rajavartioston mukaan kyseessä saattoi olla 
esim. sarja hyvin voimakkaita valomerkkilaukauksia. Sa- 
manlaisia valohavaintoja tehtiin esim. 27. ja 28.2.1969 sa- 
moista suunnista. 

Maaliskuun 19. päivänä kello 16.35 havaitsi Paavolan 
tutka oudon maalin ruudussa 362D8. Maalimerkki kuva- 
putkella poikkesi normaalista. Se oli noin 4 mm pitkä ja ta- 
vallista kirkkaampi. Hitaasti liikkuneen maalin korkeudeksi 
mitattiin 7,2 kilometriä. Kello 16.47 se oli ruudussa 362D2 
ja edelleen Paavolan tutkan mittauksen mukaan 7,2 kilo- 
metrin korkeudella. Tällöin myös Rovaniemen tutka mittasi 
maalin, mutta sai korkeudeksi vain 5,2 kilometriä. Maali- 
merkki oli epämääräinen. Kohteen nopeus vaihteli 0-150 
km/h välillä, eli se oli välillä pysähdyksissä. Kyseisenä aika- 
na tuolla alueella oli vaihtelevaa ylätuulta. Se puhalsi 5-7 ki- 
lometrin korkeudessa koillisesta viiden solmun nopeudella. 

Ilmiö liikkui todellisuudessa Ruotsin puolella Skellef- 
teästa lounaaseen. 

Omana mielipiteenäni voin olettaa kohteen olleen il- 
makehää tutkiva pallo, joka oli ehkä lähetetty Kiirunasta. 
Pallossa oli heijastava pinta, niin kuin 17.5.1966 tutkalla 
havaitulla Ruotsin puolella liitelevällä pallolla oli. Tuulen 
tyynnyttyä pallo oli pysähtynyt ja lähtenyt jälleen liikkeelle 
tuulen voimistuttua. 

Huhtikuun 4. päivänä kello 21.28-22.15 välisenä aikana 

havaittiin Rovaniemellä harvinaisempi valoilmiö. Taivaalla 
leimusi revontulet suunnassa 340-355 astetta. Siinä ei ole 
mitään eriskummallista. Lapin taivaalla roihuaa revontu- 
let kirkkaina iltoina ja öinä melko tiheään. Nyt kuitenkin 
revontulien suunnassa havaittiin spiraalin muotoinen, jät- 
töjuovaa muistuttava oranssin värinen ilmiö. Se havaittiin 
useasta paikasta Lapin alueella. Ilmavoimat arveli, että ky- 
seessä oli ilmeisesti Kiinan rakettikokeiden jättämä jälki. 
Suomeen on usein näkynyt Neuvostoliitosta peräisin 
olevien rakettien laukaisut. Ilmavoimien arvelu kiinalaisen 
raketin näkymiseen Suomessa ei ole mitään todisteita.'* 
Tähän tapaukseen saattaa liittyä seuraava havainto. Kir- 
jassa Ufoja Suomen taivaalla on kerrottu huhtikuun 5. päi- 
vänä kello 23.15 havaitusta ilmiöstä. Se nähtiin Kemijärven 
mlk:n Misin kylässä. Tuolloin sotaharjoituksessa olleet noin 
20 miestä näki tähtikirkkaalla itätaivaalla sinertävää valoa 
hehkuvan esineen. Sen arveltiin olleen noin kilometrin 
päässä ja 300 metrin korkeudella. Ilmiö muistutti sikaria ja 
siinä oli keskellä vaalea juova. Tämä sikarinmuotoinen esi- 
ne oli peräti noin 50 metriä pitkä. Se pysyi liikkumattomana 
samassa paikassa ja sen ympärillä näytti olevan jonkinlai- 
nen ohut pilviverho. Jonkin ajan kuluttua tästä sikarista oli 
erkaantunut noin kymmenen metrin läpimittainen kirkas 
kiekon tai lautasen muotoinen esine. Se pysähtyi muutaman 
kymmenen metrin päähän sikarin alapuolelle. Tuolloin sii- 
tä tuprahti punertava savupilvi, jolloin pieni kiekko peittyi 
kokonaan savuun. Noin 15 sekunnin kuluttua kiekko tuli 
savupilvestä esiin ja jatkoi lentoaan. Pienen kiekon lento- 


18 Kiina laukaisi vasta 24.4.1970 ensimmäisen Pitkä marssi 
C2-1 -raketin avaruuteen. Samalla se vei Kiinan ensimmäisen 
satelliitin avaruuteen. Erilaisia rakettikokeita on luonnollisesti 
tehty aiemminkin. 

rata oli mutkitteleva ja se jätti jälkeensä tulipunaisen juo- 
van, joka näkyi taivaalla vielä pari tuntia. Kirkkaan kiekon 
nopeudeksi arvioitiin vain 100 km/h. Se hävisi muutaman 
minuutin kuluttua kaakkoon. Sikarinmuotoinen esine jäi 
vielä paikalleen.'? 

Tämä tapaus saattaa liittyä edellisen päivän tapaukseen. 
Päivämäärässä on vuorokauden heitto, mutta ilmeisesti jäl- 
kimmäisessä tapauksessa muisti on saattanut tehdä teppo- 
sen. 

Huhtikuun 7. päivänä havaitsi yliluutnantti Gullsten Nii- 
nisalossa Hämeen lennoston kolmen Fouga Magister -len- 
tokoneen yläpuolella nopeasti lentävän valon, joka muistut- 
ti lentokoneen purjehdusvaloa. Sen lentosuunta oli etelästä 
pohjoiseen. Tutkahavaintoja ei ilmiöstä saatu. Muuta lento- 
toimintaa ei ollut. Myöhemmin todettiin, että kyseessä on 
täytynyt olla satelliitti. Havainto tehtiin noin kello 23.00. 
Fougat olivat yöharjoituslennolla. 

Porista ilmoitettiin toukokuun 13. päivänä, että Pekka 
Hietaniemi oli havainnut noin kello 11.00 Eurassa erikoisen 
ilmiön. Havaittu esine, joka oli näkyvissä noin kymmenen 
minuutin ajan, oli harmaan peltitynnyrin näköinen, ja sii- 
nä oli kaksi vahviketta tai kohoumaa. Esine lensi luoteesta 
kaakkoon 5-10 kilometrin korkeudessa ja se oli pituusak- 
selinsa ympäri vastapäivään pyörivässä liikkeessä. Kulku oli 
tasaista, eikä ääntä tai valoja ollut havaittavissa. Havainto- 
alueella ei lennonjohdon mukaan ollut lentoliikennettä, 
eikä esineestä saatu tutkahavaintoja. 

Viestikeskus 3:n tasopäiväkirjan mukaan esineen näki 
myös toinen henkilö. Päiväkirjassa todetaan myös, että ta- 
pahtumahetkellä taivas oli pilvinen, mutta esine kulki koko 


19 Ufoja Suomen taivaalla s. 69-70. 

ajan pilvien yläpuolella. Pilvimatossa oli muutama repeämä 
1000-1500 metrin korkeudella, ja esine oli havaittu juuri 
noissa repeämissä. 

Tapaus on kieltämättä mielenkiintoinen. Jotain havaitsi- 
ja on varmasti nähnyt, mutta mitä? Suhtaudun havaintoon 
varsin varauksellisesti. Se johtuu esineen lentokorkeudesta. 
Olen huomannut, että ihmisten on varsin vaikea hahmottaa 
lentokoneen lentokorkeutta. Esimerkiksi 400 metrin kor- 
keudella lentävän yksimoottorisen Cessna-pienkoneen ar- 
vellaan usein lentävän kilometrin korkeudella. Vastaavasti 
9-11 kilometrin korkeudella lentävän suihkukoneen olete- 
taan lentävän matalammalla. 

Kyseinen tunnistamaton esine on lentänyt suihkukonei- 
den käyttämällä lentokorkeudella, mutta silti siinä on voitu 
havaita ulokkeet ja pituusakselin ympäri pyörivä liike. Jos 
esine on ollut suihkukoneita pienempi, niin mielestäni sii- 
nä on mahdotonta havaita edellä mainittuja ominaisuuksia. 
Mikäli esine on ollut todellisuudessa ilmoitettua matalam- 
malla, on siinä voitu ulokkeet ja pyörimisliike havaitakin. 

Toukokuun puoliväli on usein hanhien ja kurkien muut- 
toaikaa, joten lintuhavaintokin on mahdollista. Suuriko- 
koisten lintujen parvet tosin näkyvät tavallisesti tutkalla. 
Ne voidaan tunnistaa usein siitä, että linnut jättävät tutkan 
ruutuun erilaisen, epämääräisemmän ja kenties pyöreäh- 
kömmän merkin kuin lentokoneet, jotka näkyvät terävinä 
ja selväpiirteisinä maaleina. 

Periaatteessa kyseessä olisi voinut olla lentokone. Har- 
maa hävittäjä olisi kieppunut tai vaaputtanut lentonsa ai- 
kana. Tällöin koneen siivet olisivat antaneet vaikutelman 
tynnyristä, jossa oli ulokkeet. Paikalla ei kuitenkaan ollut 
lentotoimintaa, eikä esine näkynyt tutkassakaan. 

Tämä ”tynnyri-tapaus” jäänee arvoitukseksi. 

— —jp0ee— 


Seuraava havainto oudosta ilmiöstä tehtiin Leminahon (Ilo- 
mantsi) vartioasemalla heinäkuun 31. päivänä. Siellä havait- 
tiin kello 23.04 luoteessa kirkas valoilmiö. Sen korkeudeksi 
määriteltiin 200 piirua. Ilmiö laskeutui alaspäin. Havainto 
ilmoitettiin Leminaholta Säämingin lennonvarmistusase- 
malle, josta tieto välitettiin heti Viestikeskus 3:lle. Siellä to- 
dettiin, ettei Kuopiossa ja Joensuussa ollut havaintoaikana 
lentotoimintaa. 

Tästä tapauksesta on vaikea sanoa, mikä se oli. Mieleen 
tulee ilmassa tuhoutuva satelliitti tai jokin vastaava avaruus- 
romu. Raportissa ei kerrota tarkemmin ilmiön kestoaikaa 
tai valon kokoa. 

Seuraava raportoitu tapaus on vasta marraskuun 1. päi- 
vältä. Tuolloin Convairin kippari ilmoitti havainneensa no- 
peasti lentävän ”lentokoneen” Tampereen pohjoispuolella. 
Se oli menossa lentosuuntaan 100. Kello oli havaintohetkel- 
lä 18.12. 

Raportissa on sana lentokone merkitty lainausmerkkei- 
hin. Ilmeisesti Ilmavoimissa korostettiin täten ufoihin viit- 
taavaa mahdollisuutta. 

Kello 18.45 ilmoitettiin, ettei Oulusta matkalla olleen 
Caravellen miehistö ollut nähnyt mitään erikoista. Ilmavoi- 
mat totesi valoilmiön olleen luultavasti satelliitti tai sen osa, 
koska ilmiö oli ollut hyvin korkealla. 


— —jp0ee— 


Seuraava tapaus on kuitenkin jo varsin outo. Se tapahtui 
myös marraskuun ensimmäisenä päivänä. 

Kello 19.10 ilmoitettiin Viestikeskus 3:lle, että Helsingin 
lentokentän päällä oli havaittu useita valoilmiöitä. Ne olivat 
suunnassa 20-00. Kohteet olivat jopa vaihtaneet keskenään 
paikkaa. 

Kello 19.18 ilmoitti Aeron virkailija Viestikeskus 3:lle 
nähneensä useita valoja luoteessa kello 19.10. Virkailija ei 
kyennyt arvioimaan etäisyyttä valoihin. Hän oli kuitenkin 
kuullut valoista voimakasta ääntä. Havaintohetkellä kentäl- 
lä oli käynnissä Caravelle. Tästä huolimatta näkijä väitti ää- 
nen kuuluvan valoista. 

Ilmavoimat ei kommentoinut tapausta mitenkään. Vies- 
tikeskus 3:n papereista ei ilmene, onko tutkassa näkynyt mi- 
tään. Tunnistuslento olisi myös ollut paikallaan. 


——p00a—" 


Taivalkosken tutka-asemalle soitettiin marraskuun 26. päi- 
vänä Hossan vartiosta. Siellä oli havaittu Kuun vasemmalla 
puolella kirkas ilmiö, joka oli samannäköinen kuin tähti, 
mutta suurempi. Sodankylän tutka-asemalla tehtiin sama 
aistihavainto. Ilmavoimat totesi kyseessä olevan todennä- 
köisesti normaalia kirkkaamman tähden. 

Tuona päivänä Venus-planeetta oli lähellä Kuuta, joten 
kyseessä lienee Venus. Suurena ja kirkkaana näkyvä Venus 
on aiheuttanut lukuisia virhetulkintoja Suomessa ja muual- 
lakin maailmassa. 


———j»06ee———n 


Marraskuun 28. päivänä oli autonkuljettaja Nurmi ja panos- 
taja Pohjonen matkalla henkilöautolla Jyväskylästä Kuopi- 
oon. Mukana olivat myös rouvat Pohjonen ja Nieminen. 
Seurueen ollessa 2-3 kilometriä Jyväskylän lentokentästä 
pohjoiseen, arviolta Vehniän kylän tienoilla, he havaitsivat 

tien itäpuolella 4-8 kilometrin päässä oudon valoilmiön. 
Se oli aivan metsän yläpuolella, suunnassa 60-70 astet- 
ta. Ilmiö liikkui hitaasti etelästä pohjoiseen. Valoilmiö oli 
vaaleanharmaankeltainen, hieman puolikuuta muistuttava 
ja hitaasti laajeneva. Sen keskiosassa näkyi musta vino suo- 
rakaide. Matkalaiset pysäyttivät auton. He seurasivat outoa 
kulkijaa kymmenen minuutin ajan. Tuona aikana autonkul- 
jettaja Nurmi otti mukana olleella laatikkokameralla ilmiös- 
tä neljä värikuvaa. 

Ilmiö havaittiin kello 04.05. Varsinaista kirkasta ja terä- 
vää havaintoa kesti 3-5 minuuttia. Sen jälkeen valo alkoi 
hitaasti vaalentua ja tähdet näkyivät sen läpi. Seurueen jä- 
senet eivät kyenneet arvioimaan ilmiön havaintokorkeutta 
pimeydestä johtuen. Sää oli muuten kirkas ja taivaalla näkyi 
tähtiä. 

Havainnon tehneet miehet veivät kello 13.50 kameras- 
sa olleen Kodacolor-X -filmikasetin Kuopion lentoaseman 
lennonjohtoon. Sieltä lähetettiin asiasta tieto myös Karjalan 
Lennoston esikuntaan. Filmi päätyi lopulta Ilmavoimien 
esikuntaan. Sieltä negatiivi lähetettiin joulukuun 15. päivä- 
nä Nurmelle takaisin. Kuvat eivät olleet onnistuneet yöolo- 
suhteista johtuen. 

Ilmavoimat eivät kommentoineet tapausta mitenkään. 
He kiittivät kuitenkin filmin antajaa ja kannustivat vastaa- 
vanlaiseen tekoon jatkossakin. 

Asia on merkitty ylös kello 15.00 Satakunnan Lennoston 
Viestikeskus 3:n tasopäällikön päiväkirjaan. 

Mikä sitten tämä valoilmiö oli? Vinon suorakaiteen 
muotoinen esine on voinut olla raketti ja valo sen perästä 
suihkuava liekki. Ilmiön havaintosuunta tukee teoriaani. 
Havainnon tekijät tosin olettivat sen olleen vain 4-8 kilo- 
metrin päässä, mutta ihmissilmä on erehtyväinen. 

Ilmavoimat on ottanut talteen Savon Sanomissa 
11.12.1970 olleen lehtileikkeen. Siinä kerrotaan valoilmiön 
olleen muodoltaan lähinnä kirkkaan kehän, jonka keskellä 
oli neliön muotoinen esine. Se oli näkynyt kymmenen mi- 
nuuttia ja laskeutunut sitten metsän taakse. 

Lehtileikkeestä huomataan, että media saa havaintoihin 
ufomaisempia piirteitä kuin virallinen raportti. 

Viestikeskus 7:n päällikkö lähetti joulukuun 11. päivänä 
kirjeen Viestikeskus 3:lle. Se kuului näin: ”Sain 11.12.1970 
kello 12.00 ilmoituksen THB-lennonvarmennustutkalla 
29.11. kello 19.50 havaitusta tunnistamattomasta maalista. 
Savon Sanomissa 11.12.1970 olleen lehtiuutisen johdosta 
soitti autoilija Heiskanen Pajulahdesta noin 12.30 tänään ja 
ilmoitti havainneensa toissa pyhänä 29.11. lehdessä mainit- 
tuun aikaan kirkkaan valon, joka liikkui noin 20 sekunnin 
ajan kohti Rissalaa. Mitään ääntä ei kuulunut? 

Savon Sanomat kertoi, että kello 19.50-20.05 oli Rissalan 
tutkassa havaittu esine, joka oli liikkunut koillisesta lounaa- 
seen noin 100 km/h nopeudella. Esine lensi 1750 jalan (noin 
600 metrin) korkeudessa ja se sivuutti kentän noin kolmen 
kilometrin etäisyydeltä. 

Tapahtumahetkellä oli lennonjohtajana Kalle Linden. 
Hän kertoi lehdelle, että ilmassa oli jotain tuntematonta, 
mutta ilmiö saattoi olla myös lintuparven tai pilven aiheut- 
tama. Lehden mukaan myös lähiseutujen asukkaat olivat 
nähneet taivaalla oudon valoilmiön. 

Pääesikunnassa oli uutisesta otettu valokopio ja se oli lii- 
tetty aihetta käsittelevään raporttiin. 

Puolustusvoimien mukaan ilmiö oli todellakin havaittu 


20 Savon Sanomien uutinen 11.12.1970 oli otsikoitu: Ufo vai 
lintuparvi? Outo lentävä esine Rissalan taivaalla. 


158 


tutkalla kello 19.50. Mainittuun aikaan oli myös autoilija 
Heiskanen nähnyt taivaalla oudon valon. Puolustusvoimien 
toinen tutkaraportti on hieman ristiriidassa kellonaikojen 
suhteen mainitun tapauksen kanssa. Nimittäin Viestikeskus 
3 ilmoitti, että tutkahavainnosta tehdyn piirroksen mukaan 
tunnistamaton maali näkyi kello 17.50-18.05. Mittaus- 
korkeus PAR:lla (tarkkuuslähestymistutka) oli 1750 jalkaa 
(noin 600 metriä). Esine lensi 100-150 km/h nopeudella. 
Se häipyi kentän länsipuolella noin kolmen kilometrin etäi- 
syydessä. Tuntematon maali liikkui koillisesta lounaaseen. 

Tämän ilmoituksen mukaan kyseessä olisi ollut sama ta- 
paus, mutta jostain syystä eri kellonajoin. 

Viestikeskus 3 ilmoitti myös, että tutkahavainnon mu- 
kaan maalit 2 ja 3 tulivat näkyviin kello 18.15 ja olivat nä- 
kyvissä noin viiden minuutin ajan, jonka jälkeen häipyivät. 
Viestikeskus 3 yritti ilmoittaa havaintonsa Viestikeskus 
7:ään, mutta siellä ei ollut päivystystä. 

Tapaus on mielenkiintoinen. Nopeus ja korkeus voisi- 
vat viitata lintuparveen tai ilmapalloon. Tuona ajankohtana 
tuskin suuria muuttolintuparvia enää esiintyi ja esineestä 
lähtenyt kirkas valo sulkee molemmat vaihtoehdot pois. 

Tutkan ilmoittamat maalit 2 ja 3 ovat varmaan tunnis- 
tamaan lähteneitä hävittäjiä (tuskin uusia tuntemattomia 
kohteita). Jälleen kaivattaisiin Hävittäjälentolaivue 31:n len- 
topäiväkirjaa. Mistään ei löydy myöskään raporttia, olivat- 
ko hävittäjälentäjät tunnistaneet, tai edes havainneet oudon 
kohteen. Viestikeskus 3:n tasopäällikön päiväkirjassa sen- 
tään kerrotaan tapauksesta. Sen mukaan kohteet olivat ehkä 
lintuja. 

Hieman ristiriitainen tapaus havaittiin joulukuun 11. päi- 
vänä Rajavartiolaitoksen toimesta Jonkerin vartiossa. Siel- 
lä nähtiin punaista ja vihreää valoa antava pallo nousevan 
ylöspäin suunnassa 20-00. Havaintoaika oli kello 21.45. 
Vartiostosta kysyttiin heti Ilmavoimilta, näkyikö tutkassa 
mitään erikoista. Fi näkynyt. Ilmavoimat totesi kyseessä 
olevan ilmeisesti Venuksen. 

Luulen, että se oli joku muu tähtitaivaan kohde, sillä Ve- 
nus-planeetta ei tuolloin noussut. 


——>0ee—.r" 


Russarön tähystyspaikalla havaittiin joulukuun 12. päivä- 
nä kello 05.00 tuntematon esine taivaalla. Se näkyi aluksi 
suunnassa 120 astetta, liikkuen hitaasti suuntaan 280 as- 
tetta. Etäisyydeksi arvioitiin kymmenen kilometriä ja kor- 
keudeksi 500 metriä. Ilmiö oli keltainen, mutta siinä näkyi 
muitakin värejä. Havaitsijoiden mielestä ilmiö oli liian iso 
tähdeksi. Siitä ei kuitenkaan saatu tutkahavaintoa. Kello 
06.45 havainto oli noin kahden kilometrin päässä ja 500- 
800 metrin korkeudella. Esine oli särmikäs ja siitä lankesi 
valo vain alaspäin. 

Ilmavoimien mielestä kyseessä oli ilmeisesti Venus. Il- 
mavoimista otettiin kuitenkin vielä kello 07.40 yhteyttä 
Helsingin yliopiston tähtitieteelliseen observatorioon. Sieltä 
todettiin, että Venus, Jupiter ja Mars nousivat tähän vuo- 
denaikaan kyseisestä suunnasta noin viiden aikaan ja ne oli- 
vat erittäin kirkkaina näkyvissä. 

Hangon Rannikkopatteristo lähetti vielä valoilmiöstä 
otetut negatiivit Ilmavoimien esikunnalle. Negatiivit ja ku- 
vien kopiot lähetettiin takaisin 8.2.1971. Ilmavoimat kom- 
mentoi kuvia toteamalla kyseessä olevan ilmeisesti kolmen 
planeetan (Mars, Jupiter ja Venus) konjuktio, eli näkyminen 

samassa suunnassa. Kuvat ovat Sota-arkistossa kansiossa 
T3149/F24. Kuvissa ei näy muuta kuin tähteä muistuttava 
kohde. 


Vuosi 1971 


Tammikuun 5. päivänä kello 11.00 nähtiin Oulun eteläpuo- 
lella valoilmiö. Sen johdosta monet oululaiset soittivat mm. 
Oulun lennonjohtoon. Vuorossa ollut lennonjohtaja ei ollut 
nähnyt mitään. Hän oli arvellut ilmiötä inversiokerroksen 
aiheuttamaksi auringon valon heijastumaksi. Paavolan tut- 
ka-asema ei havainnut mitään erikoista. Tapauksesta ei ole 
raportoitu tarkempia tietoja. 

Haapasaaressa oleva tähystysasema havaitsi tammikuun 
13. päivänä kello 22.15 etelässä outoja valoilmiöitä. Niitä 
oli peräti noin 30 kpl ja ne häipyivät kello 22.20. Ilmiö oli 
suunnassa 145 astetta, etäisyyden ollessa noin 40 kilomet- 
riä. Puolustusvoimien mukaan oli erittäin vaikea arvioida, 
mitä valot olivat. Ne olivat eri korkeuksissa, joista kolme 
punaista valoa erottui noin 15 piirua horisontin yläpuolella. 
Valot eivät liikkuneet. 


Tammikuun 17. päivänä kello 16.55 tuli Viestikeskus 3:lle 
ilmoitus Haapajärven yläpuolella lentävästä koneesta. Sen 
miehistö oli nähnyt räjähteleviä valoilmiöitä suunnassa 340 
astetta. Ne poksahtelivat 30 astetta lentokoneen yläpuolella. 
Ilmavoimat ilmoitti heti, että kyseessä oli Kiirunasta am- 
muttu raketti, jonka avulla oli tutkimusilmapallo viety tai- 
vaalle. Kello 17.55 asia varmistettiin vielä Tukholmasta. 

Samana päivä kello 18.00 kertoi Turun lennonjohtaja 
Viestikeskus 3:n henkilökunnalle erään paimiolaisen mie- 
hen havainneen valoilmiön. Havaintopaikka oli Paimiosta 
pohjoiseen. Ilmiö oli pyöreän Kuun kokoinen ja sillä oli sä- 
kenöivä pyrstö. Ilmiö näkyi seitsemän minuutin ajan, häi- 
pyen kello 17.44. Havainnon tekijän mukaan ilmiö liikkui 
ylhäältä oikealle. 

Ilmavoimat ei kommentoinut tapausta. Havainto voisi 
olla neuvostoliittolainen raketti. Paimio on kuitenkin Län- 
si-Suomessa, joten venäläisten rakettien näkyminen siellä 
on mahdollista, mutta epätodennäköistä. Toinen vaihtoeh- 
to on pohjoisempana ja lännempänä oleva Kiiruna ja sieltä 
lähetty raketti. 

Mäntyluodon sääasemalla havaittiin tammikuun 28. 
päivänä kello 23.55 kirkas valoilmiö. Se ilmestyi Mäntyluo- 
don ylle ja lensi suuntaan 240 astetta. Ilmiön lentorata oli 
laskeva. Havainto näkyi 40 sekuntia. Se oli huomattavasti 
normaalia tähdenlentoa kookkaampi ja kirkkaampi. Siitä ei 
saatu tutkahavaintoa. 

Ilmavoimat ei kommentoinut tätäkään tapausta. Ilmiön 
kokoa ei ole kerrottu. Kyseessä saattoi olla satelliitti. 


———=—v06e——.- 


Helmikuun 3. päivänä havaittiin outo valoilmiö Kuuskajas- 
karin kohdalla. Turun Rannikkotykistörykmentin viesti- 
keskus ilmoitti kello 22.00 Viestikeskus 3:lle, että siellä oli 
havaittu puolipallon muotoinen valoilmiö. Sen kupupuoli 
oli ylöspäin. Ilmiössä näkyi vaihtelevasti eri värejä. Se näkyi 
usean minuutin ajan, tehden ”sik-sak” -liikettä ylös-alas. Ta- 
pauksella oli useita näkijöitä. Siitä ei saatu kuitenkaan tut- 
kahavaintoja. Alueella ei ollut omien lentokoneiden lentoja. 

Viestikeskus 3 sai kello 23.00 lisätietoja ilmiöstä. Se oli 

mantereen yllä arviolta kolmen kilometrin päässä. Alim- 
millaan sen lentokorkeus oli vain 50 metriä. Se häipyi lopul- 
ta horisonttiin jatkuvasti välkkyen 1000 metrin korkeudes- 
sa. Valoilmiön havaitsijoina oli siviili- ja sotilashenkilöitä. 
Alueella vallitsi kirkas sää. Kello 23.20 ilmoitettiin tarkem- 
min ilmiön olleen Kuuskajaskarista suuntaan 48 astetta ja 
21 astetta 28 minuuttia E. Se oli noin kahdeksan kilometrin 
päässä. 

Maaliskuun 7. päivänä ilmoitettiin Kuuskajaskarista 
jälleen oudosta valoilmiöstä. Nyt se ilmoitettiin nähdyn 
suunnassa 47 astetta. Ilmiö oli kilometrin korkeudella. Se 
oli soikean muotoinen ja vaihtelevan värinen. Etäisyydek- 
si arvioitiin 15-20 kilometriä. Ilmiö havaittiin kello 19.20 
tai 19.30. Luku on merkitty Viestikeskus 3:n tasopäällikön 
päiväkirjaan epäselvästi. Ilmiö liikkui hitaasti edestakaisin. 
Tapauksen johdosta Liedon tutka käynnistettiin ja sammu- 
tettiin sitten kello 20.13, ilmiön kadottua havaitsijoiden kat- 
seilta kello 19.50. Tutkalla ei havaittu mitään erikoista. Il- 
mavoimat päätteli valoilmiön olleen ilmeisesti Eurajoen 300 
metrinen tv-masto! Juhani Kyröläisen ja Pekka Teerikorven 
Ufojen arvoitus -kirjan mukaan kyseessä oli Arcturus-nimi- 
nen tähti.? 

Näiden tapausten välissä, maaliskuun 2. päivänä, ilmoi- 
tettiin Kuopiosta Viestikeskus 3:lle, että siellä oli havaittu 
loimuava valoilmiö. Se näkyi kello 19.55 ja se lensi etelästä 
pohjoiseen. 

Havainnon kestoa ei kerrottu. Mikäli se oli muutamia 
sekunteja, oli kyseessä melko todennäköisesti meteori. Jos 
kohde oli näkyvissä hieman kauemmin, olisi kyseessä satel- 
liitin tai kantoraketin osan palaminen ilmakehässä. 


21 Ufojen arvoitus s. 152-157. 

Rajavartiolaitoksen havaintojen mukaan Kiirunan suun- 
nalla havaittiin valoilmiöt 15. ja 24.3. Ne olivat ilmeisesti 
revontulien tutkimusraketteja. 

Kiirunan rakettikoeasemalta ammuttiin esimerkiksi 
vuonna 1971 useita 3- ja 5-vaiheisia revontulten ja ionos- 
fäärin tutkimuksiin liittyviä raketteja. Rajavartiolaitoksen 
kuukausiraporttien mukaan ne kohosivat 50-120 kilomet- 
rin korkeuteen ja aiheuttivat erivärisiä ja erimuotoisia pilviä 
ja valoilmiöitä. 23.2. illalla kello 19.30 iskeytyi Kiirunasta 
ammutun 5-vaiheisen säätutkimusraketin kärkiosat (neljä 
viimeistä vaihetta) maahan Suomen puolella Enontekiön 
Saarikoskella noin 600 metriä rajasta itään. Ne aiheuttivat 
maahan syöksyessään ukkosta muistuttavaa jyrinää, sekä 
maan tärähtelyä. Raketti teki 85-90 cm syvän ja 1,5-2 m 
leveän kuopan. Tapahtuma aiheutti huolestuneisuutta ja 
jopa pelkoa paikallisen väestön keskuudessa Saarikosken- 
Pousujärven alueella. 

Itä-Savon Sanomista kysyttiin maaliskuun 31. päivä- 
nä Säämingin tutka-asemalta, oliko siellä tehty havaintoja 
kyseisenä päivänä ufoista. Useat henkilöt olivat havainneet 
kello 18-21 välisenä aikana kolme punaista valoilmiötä 
Kerimäeltä kaakkoon. Ne olivat olleet monta kertaa tähtiä 
kirkkaampia. Ne ilmestyivät 30 astetta horisontin yläpuolel- 
le ja katosivat hitaasti vajoten horisontin taakse. 

Viestikeskus 3:lla todettiin, että Kuopion tutkalla oli seit- 
semän havaintoa pisteistä kello 18-21 välillä. Pisteet ilmes- 
tyivät 6000 metrin korkeudelle, alkaen vähitellen vajota ja 
hävisivät 3-4 minuutin kuluttua. Ne todettiin suurikokoi- 
siksi laskuvarjovaloraketeiksi. 

Säämingin ja Kuopion tutkilla oli havaittu jo edellispäi- 
vänä Laatokan keskivaiheilla, eli Neuvostoliiton puolella, 
useita pisteitä, jotka ilmestyivät lentokoneen jälkeen samal- 

le korkeudelle. Tämän jälkeen ne alkoivat vajota. Kyseessä 
oli todennäköisesti samanlainen tapaus kuin edellinen. 

Viestikeskus 3:lle ilmoitettiin huhtikuun 12. päivänä Mä- 
kiluodon linnakkeesta, että siellä oli havaittu lentävä esine 
kello 21.35. Se lensi pohjoisesta etelään. Esineen muotoa 
ei pystytty selvittämään. Esine todettiin kirkkaaksi valoksi, 
joka oli erittäin korkealla. Ilmiön havaitsi eräs tykkimies. 

Viestikeskus 3 tiedusteli kello 21.55 havainnosta Nurmi- 
järven observatoriolta. Siellä todettiin, että se oli tekokuu, 
todennäköisesti yhdysvaltalainen. 

Varusmiesten ja muiden sotilaiden satelliittihavaintoja 
ilmoitettiin muulloinkin. Esimerkiksi huhtikuun 24. päivä- 
nä havaittiin taivaalla valoilmiö, joka todettiin satelliitiksi. 
Samaten kesäkuun 9. päivänä kello 18.30 näki muutama 
henkilö Lohjanjärvellä kirkkaan liikkuvan esineen. Ilmiöstä 
ei saatu havaintoja tutkalla. Kyseessä saattoi olla satelliitti. 

Heinäkuun 13. päivänä kello 00.40 ilmoitettiin Finnai- 
rilta Viestikeskus 3:lle, että taivaalla oli näkynyt lentävä va- 
loilmiö. Se oli Puumalasta suuntaan 155 astetta. Kolmion 
muotoinen ilmiö liikkui hitaasti. Finnairilta todettiin, ettei 
kyseessä ollut tähti. Kohdetta etsittiin tutkalla, mutta siitä ei 
saatu havaintoja. 

Ilmiötä ei kommentoitu tarkemmin. Kolmion muoto ja 
hidas nopeus viittaisi tutkimustarkoituksessa lähetettyyn il- 
mapalloon. Kolmio oli pallon alapuolella riippuvia laitteita. 
Tavallisesti palloista saatiin tutkahavaintoja. On kuitenkin 
tapauksia, joissa tutkahavaintoja ei ole saatu. Lentokonei- 
den tekemissä tunnistuksissa ne todettiin sitten muovisiksi 
ilmapalloiksi. Todennäköisesti tässä oli kyse samanlaisesta 
tapauksesta. 

Heinäkuun 15. päivänä tehtiin varsin erikoislaatuinen 
havainto. Russarön näkötähystys havaitsi kello 23.40 län- 

teen lentävän tuntemattoman esineen. Se näkyi suunnassa 
135 astetta. Välimatkaksi esineeseen arveltiin 30 kilometriä. 
Esine oli punertava ja pyöreä. Sen valo ei ollut vilkkuva. Mi- 
tään ääntä ei kuulunut. Lentokorkeudeksi horisontista las- 
kettiin noin neljä piirua. Pilvet olivat melko alhaalla, mutta 
sumua ei ollut. Havainto katosi pilven taakse kello 00.12. 

Tutkimuksissa todettiin, että valo oli ollut Valas tähtiku- 
viosta, alfa ryhmää ja rengastähti. 

Mielenkiintoinen havainto. Havaitsijan ilmoittama kol- 
menkymmenen kilometrin päässä lentänyt esine olikin to- 
dellisuudessa hyvin kaukana avaruudessa. Tämäkin todis- 
taa, että etäisyyksien arvioiminen on aina hyvin vaikeaa. 


———o0a—n 


Heinäkuun 22. päivänä ilmoitettiin Viestikeskus 3:lle, että 
Tampereella oli eräs mies havainnut kello 09.00 harmaan 
soikean esineen lentävän lounaasta koilliseen. Esine lensi 
pilvirajassa nopeammin kuin tavallinen lentokone. Se oli 
näkyvissä vain muutamia sekunteja. Viestikeskus 3 sai tie- 
don asiasta kello 11.55. Ilmiön näkemisen aikana ei kuiten- 
kaan tutkalla näkynyt mitään erikoista. Ilmavoimat totesi, 
ettei jatkotoimenpiteitä tarvinnut tehdä. 

Heinäkuun 22. päivänä kello 23.55 ilmoitettiin, että Luo- 
netjärvellä oli havaittu litistynyt punainen valo Jyväskylän 
suunnassa. Valo liikkui ylös ja alas. Ilmiöstä ei saatu tutkalla 
havaintoja. ja 

Kello 00.14 ilmoitettiin punaisen valon olevan etelässä 
kymmenen asteen korkeudella. Kylmäpihlajan luotsiasema 
ja Pirskerin merivartioasema näkivät myös saman ilmiön. 
Se todettiin Venukseksi. 

Viestikeskus 5:n asiapapereiden mukaan elokuun 22. päi- 
vänä kello 01.20 Pikku-Olkkavaaran vartiomies oli nähnyt 
vartiokierroksellaan ala-aukon etumaastossa valoilmiön. Se 
oli hävinnyt vartiomiehen mennessä tarkastelemaan sitä lä- 
hempää. 

Ilmavoimien mukaan asian johdosta suoritetun tutki- 
muksen tulokset ovat lähetetty aikaisemmin Hämeen len- 
noston esikunnalle. En ole löytänyt Sota-arkistosta mitään 
asiaan viittaavaa lisätietoa. Ne ovat ilmeisesti edelleen Ilma- 
voimien esikunnan kätköissä. 

Harmi, ettei ilmoituksessa ole kerrottu tarkemmin il- 
miöstä. 


Viestikeskus 5 sai syyskuun 6. päivänä ilmoituksen oudos- 
ta ilmiöstä Torniosta ja Kemin lennonjohdosta. Kyseessä 
oli todennäköisesti havaintopallo, jonka pinnasta aurinko 
oli heijastanut. Perustelen tätä sillä, että kummastakin ha- 
vaintopaikasta oli nähty paikallaan oleva kirkas kolmion 
muotoinen esine. Tapauksesta ei ole tutkahavaintoja. Se on 
outoa, sillä tavallisesti pallot näkyivät tutkassa, joskus hy- 
vinkin kaukaa. 

Syyskuun 7. päivänä havaittiin Kuuskajaskarissa kaakos- 
ta länteen etenevä punakeltainen pallomainen valoilmiö. Se 
tuli näkyviin kello 20.31. Etäisyys ilmiöön arvioitiin 5-10 
kilometriksi ja sen lentokorkeudeksi noin kilometri. Valo- 
ilmiö nousi merenrajan takaa ja se oli näkyvissä puolisen 
minuuttia. 

Kyseessä voisi olla venäläisten ampuma raketti tai vas- 
taava ilmiö. Se on voinut olla myös laivasta ammuttu ohjus. 


ET -— 

Syyskuun 9. päivänä kello 12.30 ilmoitti Parolassa ollut yli- 
vääpeli nähneensä viiden muun miehen kanssa Parolan ve- 
sitorninmäellä oudon esineen. Se oli voimakkaasti hopean- 
hohtoinen. Esine lensi luoteesta kaakkoon. Sen nopeudeksi 
arvioitin noin 300 km/h ja lentokorkeudeksi 500-700 met- 
riä. Esineessä ei havaittu siipiä, eikä ääntäkään kuulunut. 
Tuntemattomasta lentolaitteesta tiedusteltiin havaintoja 
Tampereen kentältä. Sieltä todettiin, että tuolloin oli yksi 
kone menossa Tampereelta Helsinkiin. Sen lentoreitti ei 
kuitenkaan sopinut havaitun esineen lentoreittiin. Tutkassa 
ei havaittu ylimääräisiä lentelijöitä. 
Tapaus jäi arvoitukseksi. 


Lokakuun 13. päivänä kello 20.10 tehtiin jälleen oudompi 
havainto. Tuolloin Helsingin tutka ja Helsingin TWR (lä- 
hilennonjohto) saivat näköhavainnon tuntemattomasta 
kohteesta. Se lensi luoteesta kaakkoon ja idästä länteen Hel- 
singin lentoasemaan nähden. Kohteen arvioitu nopeus oli 
400-600 km/h ja lentokorkeus 1000 metriä. Tutkavalvontaa 
suoritettiin parhaillaan Aitovuoren, Valkealan ja Santaha- 
minan tutkilla. Havainnon jälkeen myös Hyvinkään ja Ten- 
holan tutkat käynnistettiin. Yksikään tutka ei saanut koh- 
teesta havaintoja. Saatujen tietojen perusteella kohdetta ei 
pystytty tunnistamaan. 

Mielenkiintoinen havainto, joka näkyi paljailla silmillä ja 
ehkä kiikarilla. Tutkalla esinettä ei kuitenkaan havaittu. Sil- 
minnäkijöiden arvioima lentonopeus sulkee lintujen mah- 
dollisuuden pois. Lintuparvi olisi myös näkynyt tutkassa. 
Kohteen nopeus oli myös niin suuri, ettei sitä olisi kannat- 
tanut lähteä tunnistamaan Malmin lentokentältä. 

Ilmavoimien tehtävänä on tunnistaa Suomen alueella 


168 


lentävät, tai sitä lähestyvät lentokoneet ja muut tunnista- 
mattomat ilma-alukset. Näyttää siltä, ettei tunnistusta eh- 
ditty suorittaa. Porin ja Tampereen kentiltä oli liian pitkä 
matka pääkaupunkiseudulle. Tapaus jäi selvittämättä. 


— —jp0ee— 


Siilinjärvellä havaittiin lokakuun 30. päivänä kello 03.16 
lännen suunnalla, etelästä pohjoiseen lentävä kirkas sikarin 
muotoinen esine. Se oli erittäin korkealla. Lentonsa aikana 
se jätti savuvanan jälkeensä. Esineestä ei saatu tutkahavain- 
toja eikä muita ilmoituksia. Ilmavoimien mukaan kyseessä 
oli todennäköisesti meteori tai muu avaruusesine. 

Sikarin muodon perusteella kyseessä on voinut olla ra- 
kettikin. Havainnossa on samoja piirteitä kuin vuonna 1946 
tehdyissä aaveraketti-tapauksissa. 


—908e— 


Marraskuun 5. päivänä nähtiin outo tapaus. Tuolloin ha- 
vaittiin tuntematon kohde kello 22.05-22.25 välisenä aika- 
na Ilmavoimien ruutukartan koordinaatissa 244C2-219A5. 
Kohteen nopeus oli 250 km/h ja lentokorkeus 800 metriä. 

Sama ilmiö havaittiin kello 22.10 Kuopion tutkalla. Siel- 
lä todettiin, että kohde oli ruudussa 244C2. Tämäkin tutka 
mittasi lentokorkeudeksi noin 800 metriä ja nopeudeksi 250 
km/h. Ilmiön lentosuunta oli kohti etelää. Kello 22.25 kohde ' 
oli ruudussa 219A5, jossa se hävisi. Mikkelin ja Savonlinnan 
tutkat hälytettiin toimintaan, mutta ne eivät havainneet mi- 
tään poikkeavaa. Kohteen lentoreitti oli Kiteen tienoilla, eli 
melko lähellä rajaa, kuitenkin Suomen puolella. 

Tuntemattoman kohteen nopeus oli niin suuri, että se 
sulkee pois lintuparven mahdollisuuden. Tapaus jäi selvit- 
tämättä. 

Marraskuun 6. päivänä kello 12.22 reservinluutnantti 
Pentti Pirhonen ilmoitti nähneensä kello 07.37 Pengon- 
pohjassa (Ylöjärvi) oudon keltaisen valoilmiön lentävän 
itä-kaakkoon. Valoilmiön lentokorkeudeksi arvioitiin noin 
1000 metriä, nopeudeksi 800 km/h ja etäisyydeksi 3-4 ki- 
lometriä. Tapahtumahetkellä tutkavalvontaa suoritti Aito- 
vuoren, Kuopion, Mikkelin ja Tenholan tutkat. Ne eivät ha- 
vainneet mitään erityistä. Ilmavoimat arveli ilmiön olevan 
ilmeisesti tekokuun kappale. 


Vuosi 1972 


Heti vuoden alkajaisiksi taivaalla näkyi valoilmiö. Viestikes- 
kus 3:n tasopäällikön päiväkirjassa todetaan, että tammi- 
kuun ensimmäisenä päivänä kello 17.29 havaittiin Tampe- 
reen tienoilla kirkas valoilmiö. Ilmavoimat totesi sen olleen 
ilmakehään tulleen satelliitin osan. 

Heinäkuun 23. päivän havainto aiheutti pienoista vipi- 
nää niin Ilmavoimissa kuin Rajavartiolaitoksessakin. Tuol- 
loin havaittiin tutkilla outoja maaleja, jotka tulivat Neuvos- 
toliiton puolelta Suomen ilmatilaan. Maalit nähtiin useilla 
tutkilla ja maalimerkit olivat selkeitä ja teräviä. Mahdolfisia 
esineitä pyrittiin tunnistamaan myös Rajavartiolaitoksen 
toimesta. Rajaviranomaiset eivät hyvistä olosuhteista huo- 
limatta saaneet aistihavaintoja maaleista. Maaleja käytiin 
myös tunnistamassa Kainuun Rajavartioston helikopterilla 
ja Karjalan Lennoston Migillä. Alueella ei havaittu muuta 
kuin vähäisiä pilvimuodostumia. 

Ilmavoimat totesi, ettei lentoja johdettu Viestikeskus 
5:stä. 

Ilmavoimien mukaan alueella oli 23. päivän iltana 2-3 
kilometrin korkeudella seuraavanlaiset tuulet: Sodankylän 
luotaus 260-280 astetta / 10-14 solmua, Jokioisten luotaus 
270-280 astetta / 12-14 solmua. Maatuuli Kajaanissa 180- 
240 astetta / 2-4 solmua. Ilmeisesti Ilmavoimissa epäiltiin 
maaleja pilvimaaleiksi, sillä ilmavirrat ja tuulenvoimakkau- 
det otettiin huomioon tunnistuksessa. 

Omana mielipiteenäni esitän, että tapaus on voinut olla 
itäisen naapurimme taholta suoritettua tutkahäirintää. Sitä 
suoritettiin lähes kuukausittain muidenkin kuin Neuvos- 
toliiton toimesta (Ruotsi, Norja/Nato). Osa häirinnästä oli 
passiivista, mutta myös aktiivista ja erittäin ”hyökkäävää- 
kin” esiintyi. Suomalaisille tutkille on voitu lähettää vale- 
maaleja, joita on luultu oikeiksi. Silloin taivaalla ei ole ha- 
vaittu mitään, koska siellä ei ollut mitään. Ainoastaan maalit 
näkyivät tutkan kuvaruuduissa. Minua ihmetyttää, miksei 
tunnistuslentoja johdettu Viestikeskus 5:stä. Silloin koneet 
olisivat voitu opastaa tarkasti kohteelle. Mikäli siellä ei olisi 
nähty mitään, mutta tutka havainnut kohteen, olisi kyseessä 
ollut varmasti tutkahäirintä. Saattaa olla, ettei tätä haluttu 
tehdä, jottei mahdollinen tutkahäiritsijä olisi saanut ”imu- 
roitua” tietoonsa suomalaisen tutkan lähettämiä taajuuksia. 

Heinäkuun 25. päivänä kello 22.55 ylikersantti Kivi- 
oja Ylitornion vartiolla havaitsi kirkkaan, punapyrstöisen 
kolmionmuotoisen esineen, joka liikkui hitaasti itään ma- 
talalla. Ilmavoimien mukaan se oli ilmeisesti Kiirunasta 
lähetetty säähavaintopallo, josta laskeva aurinko heijastui. 


Kanavoivan sään ja matalan lentokorkeuden takia tutkaha- 


vaintoja ei saatu. 
Kyseessä saattoi todellakin olla ilmapallo. Siihen viittaa 
jälleen kerran havainnossa näkynyt punainen kolmio. 
Russarössä näkyi elokuun 3. päivänä outo valoilmiö kello 

Tunnistamattomat tutkamaalit heinäkuussa 1972 


23.27. Ilmiö havaittiin korkealla koillisessa, väriltään se oli 
vaaleanpunainen ja pysyi paikallaan. Havaintoaika 30 se- 
kuntia. Tapaus jäi selitystä vaille. 

Elokuun 13. päivänä havaittiin Kauhavan lentokentän 
yläpuolella kiiltävä metallipintaiselta vaikuttava esine. Se 
lensi hyvin korkealla ja suurella nopeudella pohjoiseen. Esi- 
ne ei näkynyt tutkalla, mutta sen näki maasta kymmenkun- 
ta henkilöä. 

Nykyään taivaalla näkee satelliitteja kohtalaisen lyhyen- 
kin katselun jälkeen. Myös vuonna 1972 niitä näkyi. Tämä 
ilmiö havaittiin kuitenkin kello 12.50, joten se ei lentänyt 
pimeällä taivaalla. 

Tapausta ei voitu selittää. Kyseessä saattoi olla ulko- 
mainen vakoilukone, joka lensi tutkavalvonnan yläpuolel- 
la. Mustaksi maalatut yhdysvaltalaiset U-2 -vakoilukoneet 
lensivät noin 30 kilometrin korkeudella, mutta äänen no- 
peutta hitaammin. SR-71 lensi puolestaan korkealla ja jopa 
kolminkertaisella äänennopeudella. Noin korkealla lentä- 
vää konetta tuskin olisi havaittu maasta käsin, vaikka se oli- 
sikin muodostanut heikon jättövanan. 


Joulukuun 15. päivänä 1972 havaittiin valoilmiö Muoniosta 
koilliseen kello 07.00. Havainnosta ei osattu arvioida kor- 
keutta. Siitä ei ole myöskään tutkahavaintoja. 

Näiden tietojen perusteella on vaikea tehdä mitään joh- 
topäätöksiä ilmiöstä. Se saattoi olla raketti tai ehkä ilmake- 
hässä tuhoutuva meteoriitti tai satelliitti. 

Joulukuun 27. päivänä kello 22.30 tiedusteli majuri Lin- 
tula Hämeenlinnasta Viestikeskus 3:lta, oliko siellä havain- 
toa kello 20.15 Hämeenlinnan päällä nähdystä sikarinmuo- 
toisesta esineestä. Sen oli joku toimittaja nähnyt ja ottanut 

yhteyttä sotilasviranomaisiin. Viestikeskus 3 selvitti nopeas- 
ti asian. Kyseessä oli Jokioisista kello 19.20 lähetetty pallo. 


Vuosi 1973 


Vuoden 1973 ensimmäinen tunnistamaton havainto teh- 
tiin helmikuun 23. päivänä Sääksjärvellä. Tuolloin havait- 
tiin kello 14.10-14.15 välisenä aikana oranssin ja valkoisen 
värinen pallo. Se oli halkaisijaltaan 4-5 metriä ja 400-500 
metrin korkeudella. Pallo nousi ja laski järven länsipääs- 
sä. Esineestä ei kuulunut ääntä. Puolustusvoimien mukaan 
Niinisalosta ei lähetetty tuolloin taivaalle palloja. Jokiois- 
ten säähavaintoaseman mukaan se ei ollut myöskään sää- 
havaintopallo. 

Mahdollisesti kyseessä oli kuumailmapallo. Sen lennosta 
olisi pitänyt kuitenkin olla tieto lennonjohdossa. Viestikes- 
kus 3:n mukaan tapaus jäi tunnistamatta. 


— —jp0e— 
o 


Seuraavaa havaintoa saatiin odottaa toukokuun 3. päivään 
saakka. Tuolloin Huuskonen-niminen henkilö Inarista il- 
moitti Viestikeskus 5:lle havainneensa kirkkaan valoilmiön. 
Se näkyi noin seitsemän kilometriä Rovaniemen kaupun- 
gista lounaaseen ja se lensi etelästä pohjoiseen. Kello näytti 
havaintohetkellä lukemia 22.50. Ilmiö oli näkyvissä 30-40 
sekuntia. Kyseiseen aikaan saapui Rovaniemelle Finnairin 
DC-9 -kone lennolla numero AY-410. 

Heinäkuun 2. päivänä nähtiin jälleen oudompi tapaus. 
Kapteeni Hietanen ilmoitti kello 12.55 Viestikeskus 7:stä 
Oulun kentän ylitse lentäneen lännestä itään kirkkaan me- 

tallinvärisen esineen kello 12.10. Esine oli näkynyt 15-20 
sekuntia. Korkeutta ja nopeutta ei osattu arvioida. Esineen 
oli nähnyt kolme henkilöä. Tuntemattomasta lentolaitteesta 
ei saatu tutkahavaintoja. 

Viestikeskus 3:n tasopäällikön päiväkirjan mukaan ta- 
paus sattui heinäkuun 1. päivänä. 

Kirkas esine voisi olla lentokone, mutta siitä ei saatu tut- 
kahavaintoja. Satelliitteja näkee harvoin päivällä ja tuolloin 
oli keskipäivä vuoden valoisimpaan aikaan. Kohde olisi voi- 
nut olla esimerkiksi ilmakehässä kirkkaana palava satelliitti 
tai muu tuhoutuva avaruusromu. Tapaus jäi selvittämättä. 


——"—900eec-——n 


Heinäkuun viimeisenä päivänä havaittiin Helsingin yläpuo- 
lella mielenkiintoinen ilmiö. Useat ihmiset havaitsivat kuin- 
ka idästä saapui kolme metallin hohtoista leijaa muistutta- 
vaa esinettä. Ne kaartoivat pohjoiseen kello 11.25. Esineet 
lensivät 10 000 metrissä. Viestikeskus 3:n tasopäällikön päi- 
väkirjan mukaan kyseessä oli kenties auringon heijastuma 
lentokoneista. Tutkien mukaan alueella oli vain normaalia 
lentotoimintaa. Myöskään mitään ilmapalloja tai tutkimus- 
palloja ei ollut ilmassa. 

Esineiden lentokorkeus viittaisi suihkukoneiden käyttä- 
mään lentokorkeuteen. Tapausta ei täysin pystytty selvittä- 
mään. 

Flokuun 2. päivänä ilmoitettiin havaitun pistemäisen va- 
lon hyvin korkealla. Se näkyi noin minuutin ja räjähti sitten 
savuten. 

Kyseessä lienee ollut meteori. 

Flokuun 12. päivänä kello 22.07 havaittiin seitsemän 
kilometriä Utöstä pohjoiseen valoilmiö. Se nousi suoraan 
ylös. Ilmiö oli kirkkaan keltainen ja tähteä suurempi. Se 

kohosi 50 metriin kymmenessä sekunnissa ja jäi paikalleen 
20 sekunniksi. Tämän jälkeen se pyöri paikallaan ja hävisi 
äkkiä. 

Samanlainen tapaus havaittiin 25. päivänäkin. Tällöin 
todettiin, että Hirvensalosta (Turku) ammuttiin raketteja. 


———>»0a——n. 


Elokuun 23. päivänä havaittiin kirkas valoilmiö noin kello 
23.20 mm. Nurmeksessa, Vieremällä, Pielavedellä ja Kuo- 
piossa. Havaintosuunta oli koillinen ja ilmiön lentosuunta 
kaakko-luode. Seuraavana päivänä toimittaja Kemi Yleisra- 
dion Kemin toimituksesta tiedusteli, oliko Viestikeskus 5:llä 
tietoa 23.8. kello 23.00 Kemissä havaitusta valoilmiöstä? Sii- 
tä ei ollut tutkahavaintoa, eikä muita havaintoilmoituksia. 

Ilmavoimat ei kommentoinut tapausta. Valoilmiön si- 
jainti ja lentosuunta viittaisivat Neuvostoliitosta ammut- 
tuun rakettiin. 

Viestikeskus 3:n tasopäällikön päiväkirjan mukaan elo-. 
kuun 24. päivänä oli nähty tuntematon valaiseva esine kello 
13.00. Päiväkirjassa ei kerrota, missä esine oli nähty, eikä 
mitään muutakaan tarkempaa tietoa tapaukseen liittyen. 

Marraskuun 22. päivänä ilmoitettiin Viestikeskus 7:lle, 
että kirkas tuntematon valoilmiö oli havaittu Pielaveden 
luoteispuolella. 

Kyseessä on erittäin epämääräinen havainto. Raportissa 
ei kerrota kellonaikaa, milloin esine oli havaittu, sen lento- 
suuntaa sekä mahdollista korkeutta ja nopeutta. Myöskään 
ei ole tietoä, havaittiinko sitä tutkassa. En ole ainakaan löy- 
tänyt tutkailmoitusten kuukausiraporteista mitään havain- 
toon viittaavaa. 

Matias Päätalon kirjan Tähtiä ja outoja ilmiöitä mukaan 
28.12.1973 Murtoselän asevarikolla Oulussa esiintyi ufoksi 
luokiteltava valoilmiö. Sen havaitsi viisi vartiokierroksella 
ollutta vartiomiestä. Valoilmiö oli kirkas ja siinä oli kaksi 
tai useampia punaisia valoja, jotka muistuttivat auton perä- 
valoja. Kohde oli kahdesta vartiomiehestä noin 150 metrin 
päässä, sen korkeuden ollessa 20-100 metriä. Havaintoaika 
oli 1-2 minuuttia. 

Yksi vartiomiehistä oli vain sadan metrin päässä koh- 
teesta. Tällöin sotilas havaitsi valon olevan kirkas keskeltä ja 
päältä. Kooltaan kohde oli noin kaksi metriä ja sikarin muo- 
toinen. Sen alla oli 20-30 cm halkaisijaltaan olevat pyöreät, 
voimakkaasti punaista valoa valaisevat valonlähteet. Koh- 
de katosi äkillisesti kello 21.40. Muut vartiomiehet näkivät 
kohteen kauempaa.” 


Vuosien 1973-1976 
tuntemattomia ilmiöitä 


Viestikeskus 7:n kirjeenvaihtokirjan mukaan kyseinen 
viestikeskus oli havainnut mielenkiintoisia ilmiöitä vuosi- 
na 1973-1976. Niistä on raportoitu edelleen, mutta paperit 
ovat poltettu. Osa papereista saattaa löytyä vastaanottajan 
hallusta, mutta ne lienevät edelleen Ilmavoimien esikun- 
nassa, joten ne eivät ole tutkijoiden käytössä. Osa näistä 
havainnoista lienee neuvostoliittolaisista koneista tai nii- 
den tekemistä poikkeuksellisista suorituksista (tutkahäirin- 
tää, tutkaa häiritseviä jättöjuovia jne.). Mukana saattaa olla 


22 Matias Päätalo: Tähtiä ja outoja ilmiöitä s. 103-108. 

myös ilmoituksia ufomaisista tapauksista. Kuten todettua, 
niistä ei ole saatavissa tarkempaa tietoa. 

Nämä tapaukset ovat: 

Viestikeskus 7:n lähettämät kirjeet. 


Vuosi 1973 


— 27.3. lähetettiin Ilmavoimien esikunnan Tiedustelu- 
toimistolle havaituista ilmiöistä raportti. Lähete on poltettu 
28.10.1981. 

— 8.6. todetaan havaitun ilmiöitä. Niistä on lähetetty il- 
moitus 11.6. Ilmavoimien esikunnalle. Lähete on poltettu 
28.10.1981. 

— 19.7. on havaittu ilmiö. Lähetetty samana päivänä ilmoi- 
tus Ilmavoimien esikunnalle. Lähete on poltettu 28.10.1981. 

— 26.7. on havaittu ilmiö. Tapauksesta on ilmoitettu 31.7. 
Ilmavoimien esikunnalle. Lähete on poltettu 28.10.1981. 

— 27.8. on havaittu ilmiö. Ilmoitettu samana päivänä Il- 
mavoimien esikunnan tiedustelutoimistolle. Lähete on pol- 
tettu 28.10.1981. 

— 18.9. on havaittu ilmiö. Siitä on lähetetty ilmoitus 20. 
tai 21. 9. Ilmavoimien esikunnan Tiedustelutoimistolle. Lä- 
hete on poltettu 28.10.1981. 


Vuosi 1974 


— 18.3. lähetettiin Ilmavoimien esikunnan Tiedustelutoi- 
mistolle raportti 15.3. havaitusta ilmiöstä. Sen peitepiirros 
ja valokuva poltettiin kuitenkin 30.12.1981. 

— 25.3. lähetettiin Ilmavoimien esikunnan Tiedustelu- 
toimistolle 20.3. havaitun ilmiön ilmoitukset, peitepiirros ja 
kuusi valokuvaa. Ne poltettiin kuitenkin 30.12.1981. 

— 2.4. lähetettiin Ilmavoimien esikunnan Tiedustelutoi- 

mistolle 29.3. havaitun ilmiön viisi peitepiirrosta ja kuusi 
valokuvaa. Ne poltettiin 30.12.1981. 

— 19.4. lähetettiin Ilmavoimien esikunnan Tiedustelutoi- 
mistolle 16.4. havaitun ilmiön kaksi peitepiirrosta ja kolme 
valokuvaa. Nekin poltettiin 30.12.1981. 

— 3.9. annettiin Ilmavoimien esikunnan Tiedustelutoi- 
mistolle 30.8. havaitun ilmiön ilmoitus. Se poltettiin jälleen 
30.12.1981. 


Vuosi 1975 


— 23.4. annettiin Ilmavoimien esikunnan Tiedustelutoi- 
mistolle ilmoitus 11.4. havaitusta ilmiöstä. Lähete poltettiin 
30.12.1981. 


Vuosi 1976 


— 23.3. annettiin Ilmavoimien esikunnan Tiedustelutoimis- 
tolle ilmoitus 22.3. tehdystä erikoishavainnosta. Lähete pol- 
tettiin 30.12.1981. 


Vuoden 1976 aikana havaituista tunnistamattomista esi- 
neistä on säilynyt raporttikin. En ole kuitenkaan löytänyt 
sitä Sota-arkistosta. Ilmeisesti se on vielä Ilmavoimien esi- 
kunnassa Tikkakoskella. Tapaus on kuitenkin kerrottu mm. 
kirjassa Ufojen arvoitus sivuilla 122-125. 

Kyseessä on tapaus, jossa insinööri Moilanen havaitsi 
Tikkakoskella varuskunta-alueella pyöreän, hieman ellipsi- 
mäisen esineen lentävän taivaalla. Esine lensi idästä länteen 
noin kello 18.10. Esine oli väriltään tiilenpunainen, valai- 
seva ja sen valonvoimakkuus vaihteli jonkin verran. Aluksi 
Moilanen arvioi esineen lentokorkeudeksi 300-500 metriä, 
myöhemmin 1000 metriä. Esine oli kooltaan Transit-paket- 

tiauton luokkaa. Myöhemmin sen kooksi arvioitiin Ilma- 
voimien DC-3 -kuljetuskoneen kokoa. 

Asiaa tutkittiin, mutta esine jäi arvoitukseksi. Se ei näky- 
nyt tutkalla, eikä sitä muut olleet havainneet. Vuosia myö- 
hemmin Moilanen näki samanlaisen tapauksen. Silloin hän 
selvitti sen olleen Luonetjärven säähavaintoasemalta lähete- 
tyn säähavaintopallon.? 


Vuosi 1979 


Helmikuun 28. päivänä kello 05.04 havaittiin taivaalla kirk- 
kaasti loistava kellertävä valopallo. Se oli suunnassa 50 as- 
tetta, josta nousi noin 31 asteen korkeuteen. Ilmiö räjähti 
jättäen jäljelle kirkkaan savurenkaan, joka levisi myöhem- 
min haihtuen. Sen kestoaika oli noin 20 sekuntia. 

Toiselta havaintopaikalta nähtiin valopallo suunnassa 35 
astetta, josta se nousi horisontista aina korkeuskulmaan 55 
astetta. Täälläkin havaittiin räjähdys, joka laajeni, jättäen 
jäljelle ison kaaren, joka himmeni vähitellen kokonaan. Il- 
miön kestoksi arvioitiin noin 20 sekuntia. Havainnon näki 
mm. Harmajan luotsi. Lisäksi se havaittiin jäänmurtaja 
Avulla ja useilla kauppalaivoilla. 

Kello 07.39 saatiin tieto, että kyseessä oli Neuvostoliiton 
puolelta ammutusta kantoraketin peräosasta. 

Tuntematon kohde havaittiin Utin lennonvarmistusase- 
malta maaliskuun 22. päivänä kello 15.45. Se katosi näky- 
vistä kello 16.05 rajantakaisena lentona. Kohteen nopeudes- 
ta päätellen se oli jokin muu kuin lentokone tai helikopteri. 

Kyseessä voi olla Neuvostoliiton puolella lentänyt ohjus. 


o0ee— 


23 Ufojen arvoitus s. 122-125. 

Toukokuun 21. päivänä alkoi selittämättömien valoilmiöi- 
den sarja. Kello 11.00-11.07 nähtiin valoilmiö Ilmavoimien 
karttaruudussa 1801D46. Ilmiön korkeus vaihteli 1-3 astet- 
ta. Sen koko oli noin 120 metriä. Valoilmiö oli pitkulainen, 
soikea, kirkas ja sininen salamavalolampun värinen. Valo- 
ilmiön kesto oli 7,5 minuuttia ja korkeus horisontista yksi 
aste. 

Samanlainen ilmiö havaittiin kello 11.47-12.05 ruudussa 
1801D54. Sen korkeus oli kaksi astetta. 

Samoihin aikoihin, eli kello 11.42-13.01 havaittiin pai- 
kallaan oleva tuntematon ilmiö ruudussa 1801D44. Se oli 
samassa paikassa kello 15.00 asti. 

Vastaavanlainen valoilmiö havaittiin vielä 22.5. kello 
22.56 ja 23.5. kello 00.06. Ilmiö oli välillä kadonnut sade- 
pilvien vuoksi. 

Valoilmiöiden laaja koko ja kirkkaus viittaisi jopa ilma- 
kehässä suoritettuun ydinkokeeseen. Arkisempi selitys 
voisi olla raketti- tai ohjuskokeiden sarja. 


24 Tuolloin ilmakehässä suoritetut ydinkokeet olivat jo kiellet- 

Yhteenveto 


Tässä kirjassa on kerrottu vain viranomaisille raportoiduis- 
ta ufo- ja ufoihin viittaavista tapauksista. Varmasti ihmiset 
ovat tehneet paljon havaintoja erilaisista ilmiöistä, joista he 
eivät ole raportoineet Ilmavoimille tai viranomaisille. 

Onko sitten näiden havaintojen perusteella pääteltävissä, 
onko Suomessa vieraillut muiden sivilisaatioiden edustajia? 

Havaintojen parasta antia ovat 1930-lukujen kummitus- 
lennot. Tuolloin ihmiset eivät vielä tienneet ufoista mitään. 
Lisäksi ihmiset suhtautuivat jollain lailla ”luonnollisesti” 
outoihinkin havaintoihin. Monien mielestä niitä oli aina 
näkynyt ja ilmeisesti tulisi näkymäänkin, joten miksi vaiva- 
ta niillä turhaan päätään? 

Sotilasviranomaisille oli kaiken lähtökohtana se, voisiko 
valoilmiön aiheuttaja olla lentokone. Mikäli voisi, alettiin 
tapausta tutkia tarmokkaasti. Jos ilmiö katsottiin muuksi 
kuin lentokoneeksi, se tutkittiin myös. Tällöin monet ta- 
paukset katsottiin epätavallisiksi avaruuden ilmiöiksi. Näi- 
den tutkimukset loppuivat lyhyeen. 


Onko ufoista uhkaa Suomen 
turvallisuudelle? 


Kun tunnistamattomia esineitä tai ilmiöitä alkaa esiintyä 
Suomen maaperällä tai ilmatilassa, on varsin kohtuullista 
esittää arveluja siitä, onko Suomen turvallisuus uhattuna. 
Mikäli tunnistamattomat ilmiöt esiintyvät mitään häiriö- 
tä tuottamatta, niistä tuskin on mitään vaaraa yhteiskunnal- 

le. Mikäli niitä esiintyy sotilaallisten kohteiden tuntumassa, 
saattaa olla syytä huolestua. 

Ilmavoimien tehtävänä on estää luvattomat rajalouk- 
kaukset. Sen vuoksi tunnistamattomien esineiden mellasta- 
minen ilmatilassamme pitäisi voida torjua. Mikäli ufot ovat 
vieraalta planeetalta lähtöisin, edustavat ne silloin paljon 
ihmiskuntaa korkeampaa teknologiaa, jota tuskin voidaan 
torjua edes suurvaltojen asevoimilla. 

Mielestäni 1960-luvulla ilmakehässä suoritettuja ydinko- 
keita pidän paljon vaarallisempana ja Suomelle tuhoisam- 
pana kuin havaittuja ufoja. Ydinkokeet ilmakehässä olivat 
todellisuutta. Ufoilmiön olemassaolo on myös todellisuutta, 
mutta niiden alkuperästä voidaan olla montaa eri mieltä. 

Mikäli maapallolle todellakin joskus tulee muukalaisia 
vierailta planeetoilta, on niihin syytä suhtautua varauksel- 
lisesti. Ihminen on luonteeltaan omistava ja sotainen. Uni- 
versumissa elelee varmasti lukuisia erilaisia sivilisaatioita. 
Osa on rauhanomaisia, mutta sekaan saattaa mahtua ihmi- 
sen kaltaisia sotaisia luonteita. Sellaisten tuleminen maa- 
han saattaisi aiheuttaa kaaosta ja jopa ihmiskunnan tuhon. 
Fi kukaan voi tietää, ovatko muukalaiset ihmisiä auttavia, 
”kilttejä vihreitä miehiä” vai valloittamaan tottuneita ”ava- 
ruuden TSingis-kaanilaisia”. 

Lähteet 


Sota-arkisto 


Paljakan vartion partiopalvelupäiväkirja 1.1.1969- 
23.12.1969. L 


Ilmavoimien Esikunnan Ilmatorjuntatoimisto 1934 HB 1 ja 
1935-37 HB 2. 


Viestikeskus 3:n tasopäällikön kirjat ajalta: 
1.11.1965—17.3.1966 
17.3.—-19.7.1966 
18.3.-15.6.1967 
1.12.1967—12.2.1968 
12.2.—18.4.1968 
12.4.—15.6.1968 
6.8.—23.9.1968 
23.9.—28.11.1968 
28.11.1968—29.1.1969 
14.3.-25.4.1969 
18.6.—4.8.1969 
5.8.—9.10.1969 
9.10.—28.11.1969 
28.11.1969—30.1.1970 
30.1.—21.3.1970 
21.3.-28.4.1970 

28.4.—-13.6.1970 
14.7.-14.8.1970 
2.10.-3.12.1970 
3.12.1970—8.2.1971 
8.2.-.27 153.197 
27.3.-8.5.1971 
9.6.-14.7.1971 
14.7.-23.8.1971 
23.8.—22.9.1971 
6.12.1971—13.1.1972 
17.7.-28.9.1972 
21.12.1972—16.3.1973 
1.6.-3.7.1973 
3.7.-1.8.1973 
1.8.-1.9.1973 


Kansiot 


T 21918/F1, T 23149/F24, T 23248/F7, T 23249/F22, 

T 23315/F97, T 23315/ F98, T 23394/F289, T23395/F33, 
T 23560/F17, T 23679/Cd2, T 23701/F105-F107, T 23701/ 
F109-F113, T23701/F115-F116, T 23701/F118-F119, 

T 23701/F120-F123, T 24014/F11 (Rajavartiolaitoksen 
salainen kirjeenvaihto 1967-1968), T 24493/D1, T 24567/ 
Hn 1, T 24767 Aal-F1 vuodet 1974-1980, Viestikeskus 7. 
kirjeenvaihto. 


Kirjallisuus 


Suomen valtiokalenteri vuodeksi 1934. Helsingin yliopisto. 
Weilin & Göös 1933. 

Kansalliskirjasto 


Sanomalehti Lapin kansa 25.1.1934. 
Sanomalehti Pohjois-Pohja 27.1.1934. 


Sanomalehti Helsingin Sanomat 11.6.1946, 12.7.1946 ja 
6.8.1946. 


Sanomalehti Raahen Seutu 8.8.1946. 


Sanomalehti Savon Sanomat elokuun ja syyskuun lehdet 
1969. 


Aikakausilehti Ultra 12/1985. 


Kirjat 

Ahonen Lasse ja Äyräväinen Tapio: Uforaportti 2. Suomen 
Ufotutkijat ry. 1995. 

Haapanen Atso: Kesäsota. Apali Oy 2006. 


Kuningas Tapani: Ufoja Suomen taivaalla. Kirjayhtymä. 
1970. 3. painos. 


Kuure, Kari A, Kyröläinen Juhani, Nyman Göte ja Piironen 
Jukka: Katoavatko ufot? Tähtitieteellinen Yhdistys Ursa 
ry. 1993. 


Kyröläinen Juhani ja Teerikorpi Pekka: Ufojen arvoitus. 
Tähtitieteellinen Yhdistys Ursa ry. 1980. 


Päätalo Matias: Tähtiä ja outoja ilmiöitä. UFO-Finland ry 
2007. 2. painos. 


Lehdet 


Helsingin Sanomat. 

UFO-Finland ry 


UFO-Finland ry on perustettu 1. maaliskuuta 1999, kotipaikka 
Helsinki. Yhdistyksen tarkoituksena on tutkia ihmisten kerto- 
muksia ufoilmiöön luokiteltavista kokemuksista ja havainnoista 
sekä edistää ufoilmiön tieteellistä tutkimusta. Yhdistyksen tar- 
koituksena on myös levittää Maan ulkopuolisen älyn etsintäpro- 
jektien kautta saatavaa tietoa ja edistää muutenkin tieteiden ja 
sen tutkimustulosten yleistä tuntemusta. Kaikessa toiminnassaan 
UFO-Finland ry pyrkii toimimaan siten, että tiedeyhteisön ja 
ufotutkijoiden yhteistyölle voisi syntyä parhaat mahdolliset edel- 
lytykset. 

Tarkoituksensa toteuttamiseksi yhdistys ottaa vastaan ufora- 
portteja, julkaisee tutkimustuloksia ja muita kriittisiä artikkeleita 
ufoilmiöstä, julkaisee aiheesta kertovaa kirjallisuutta sekä seuraa 
alan tieteellistä kehitystä. Lisäksi yhdistys on tarvittaessa yhteis- 
työssä muiden vastaavien yhdistysten kanssa. 

Voit liittyä yhdistyksen jäseneksi osoitteessa: 

www.ufofinland.org 


Vuosijäsenmaksun maksaneille jäsenille postitetaan vuosittain 
yhdistyksen julkaisema ufokirja ilmaiseksi! 


UFO-Finland ry 
PL 555 

40101 Jyväskylä 
ufofineufofinland.org U FO 4 


www.ufofinland.org 

Ufotutkimus ansaitsee tiedeyhteisön huomion! Näin päät- 
telee arvovaltainen tiedemiesryhmä raportissaan, mikä 
keskittyy uforaportteihin liittyvään fysikaaliseen todistus- 
aineistoon. Tämä raportti on ensimmäinen perusteellinen 
tieteellinen selvitys ufoilmiöstä 30 vuoteen. 

Ufo-ongelma ei ole yksinkertainen, ja on epätodennä- 
köistä, että siihen on mitään yksinkertaista yleispätevää 
vastausta. Tutkimusten pitäisi keskittyä sellaisiin tapauk- 
siin, jotka sisältävät niin paljon riippumatonta fysikaalista 
todistusaineistoa kuin mahdollista sekä vahvoja todistaja- 
lausuntoja. 

Stanfordin — yliopiston fysiikan emeritusprofessori 
Peter A. Sturrockin johtama työryhmä toivoo, että yhä 
useammat tiedemiehet kiinnostuvat ufotutkimuksesta, 
jotta tulevaisuudessa edistyttäisiin enemmän kuin mitä 
on tapahtunut tähän saakka. Vähempää tuskin voi olla — 
lue tiedemiesten haastava puheenvuoro! 143 sivua, 19 €. 

— Matias Päätalo 


a ** wn 


outoja ilmiöitä 


jä, 


Tunnetun tähtiharrastajan kauan odotettu kirja. Kymmenien 
vuosien kokemus tähtitaivaan- ja luonnonilmiöiden tarkkai- 
lusta sekä aikamme arvoituksellisista ufoista ja oudoista il- 
miöistä on nyt tiivistynyt kiehtovaksi kirjaksi. 

Matias Päätalon laaja kokemus tiedekirjoittajana on luo- 
nut pohjan tämän kirjan synnylle. Tähtiä ja outoja ilmiöitä 
-kirja on jännittävä, uusia näköaloja ja ideoita avaava teos. 
Se kertoo terävästi eri ilmiöiden esiintyvyydestä sekä tähti- 
tieteen-, ufo- ja SETI -tutkimuksen ongelmista. 

Luonnon ihmeet ovat vaikuttaneet Päätaloon jo lapsena. 
Tähdet, komeetat, pallosalamat ja ”lentävät lautaset” kehit- 
tivät luontaisen tutkivat mielenlaadun. Kirja on täynnä tietoa 
ja suuria kysymyksiä, tutkimuksia ja teorioita. Kirja paljastaa 
myös Kuusamon Saapungin ufosta syntyneen tiskivesinaurun 
sekä tuo esille Kainuun rajavartioston tekemät tutkimukset 
Pyyvaaran ufosta. 227 sivua, 33 €. 

v Tietoa maailmankaikkeudesta 


Maapallo on paratiisi-planeetta Linnunradan elämän vyöhyk- 
keellä. Galaksit ovat suuria elämän viljapeltoja mahtavassa uni- 
versumissa. Galakseja on triljoonia, kuten myös Maan kaltaisia 
planeettoja. Voi olla myös muita maailmankaikkeuksia ja toisia 
ulottuvuuksia, joiden fysiikan lakeja emme vielä ymmärrä. 

Matias Päätalon kirja Tähdistä olemme tulleet, kertoo ajan 
ja avaruuden syvästä olemuksesta asiantuntevan tarkasti. 
Hän pohtii myös ihmisen asemaa, tekoja ja tulevaisuutta — 
ufojakaan unohtamatta. 

Päätalon tuntemus tähtitieteestä on syvällistä, omakoh- 
taisesti koettua ja määrätietoisesti koko elämän ajan etsittyä 
tietoa. Päätalo varoittaa kuitenkin muodostamasta maail- 
mankuvia uskomusten kautta. Hän painottaa kokeellista epäi- 
lyä romuttamatta silti tieteenfilosofista pohdiskelua elämän 
syvistä arvoituksista. 

Tähdistä olemme tulleet ja tähtiin meidän on jälleen pa- 
lattava. 4-väri kuvitus. 318 sivua, 37 €. 

